Tuesday 27 June 2017 7:19 pm IST\nആലപ്പുഴ: മണ്ണഞ്ചേരിയില് നിന്നു റെയില്‍വേ സ്റ്റേഷനിലേക്കു കെഎസ്ആര്‍ടിസി ബസ് സര്‍വീസ് തുടങ്ങി. രാവിലെ 7.05ന് ആലപ്പുഴ ഡിപ്പോയില് നിന്നു പുറപ്പെടുന്ന ബസ് 7.30നു മണ്ണഞ്ചേരിയില് എത്തും. 7.40നു റെയില്‍വേ സ്റ്റേഷനിലേക്ക് ആദ്യ സര്‍വീസ് ആരംഭിക്കും. 8.25നു മണ്ണഞ്ചേരിക്കും 9.15നു റെയില്‍വേ സ്റ്റേഷനിലേക്കും 10നു മണ്ണഞ്ചേരിക്കും 10.45നു റെയില്‍വേ സ്റ്റേഷനിലേക്കും സര്‍വീസ് നടത്തും. 11.35നു റെയില്‍വേ സ്റ്റേഷനില് നിന്നുള്ള സര്‍വീസ് മുഹമ്മയിലേക്ക് ആയിരിക്കും. ഉച്ചയ്ക്കു 12.35നു മുഹമ്മയില് നിന്ന് ആലപ്പുഴ സ്റ്റാന്‍ഡ് വരെ, ഉച്ചയ്ക്ക് 1.40ന് ആലപ്പുഴയില് നിന്നു റെയില്‍വേ സ്റ്റേഷന്, 2.10നു റെയില്‍വേ സ്റ്റേഷനില് നിന്നു മണ്ണഞ്ചേരി, മൂന്നിനു മണ്ണഞ്ചേരിയില് നിന്നു റെയില്‍വേ സ്റ്റേഷന്, 4.05നു മണ്ണഞ്ചേരി, 5.20നു റെയില്‍വേ സ്റ്റേഷന്, 6.25നു മണ്ണഞ്ചേരി, 7.10നു മണ്ണഞ്ചേരിയില് നിന്ന് ആലപ്പുഴ, 7.55ന് ആലപ്പുഴയില് നിന്നു തണ്ണീര്‍മുക്കം.\nഎംവിആര് കാന്‍സര് സെന്ററിലേക്ക് സൗജന്യ ബസ് സര്‍വീസ്\nബസ് സര്‍വീസ് മുടങ്ങുന്നതായി പരാതി\nകെഎസ്ആര്‍ടിസി ബസ് സ്റ്റേഷന് നവീകരണത്തിന് സമഗ്രപദ്ധതി


കരീനയുടെ സൗന്ദര്യത്തിനും ഫിറ്റ്നസിനും പിന്നിലെ രഹസ്യം ഈ 'സീഡ് ' | Kareena Kapoor | Weight loss diet | Fox Seed\nകരീനയുടെ സൗന്ദര്യത്തിനും ഫിറ്റ്നസിനും പിന്നിലെ രഹസ്യം ഈ 'സീഡ് '\nമനോരമ ലേഖകൻ September 18, 2019 04:20 PM IST\nകാര്യം വയസ്സ് നാൽപതിനോട് അടുത്തെങ്കിലും കരീനയെ കണ്ടു പഠിക്കണം എന്നാണ് പൊതുവേ ഫിറ്റ് ഗുരുക്കള് പോലും പറയുന്നത്. കാരണം ബോളിവുഡില് ഇന്നത്തെ എല്ലാ ഫിറ്റ്നസ് ഫ്രീക്കുകളും ഫിറ്റ് കാര്യത്തില് പ്രചോദനമായി കാണുന്നത് നമ്മുടെ കരീന കപൂറിനെ തന്നെയാണ് എന്നതാണ് പരസ്യമായ രഹസ്യം. എങ്ങനെയാണ് ആരോഗ്യകരമായി ഫിറ്റായി ഇരിക്കേണ്ടത്, പോഷകസമ്പന്നമായ ഡയറ്റിങ് എന്താണ് എന്നതൊക്കെ കരീനയെ കണ്ടുപഠിക്കേണ്ട കാര്യങ്ങളാണ്.\nപണ്ട് ബോളിവുഡില് 'സൈസ് സീറോ ' തരംഗം കൊണ്ടുവന്ന ആളാണ് കരീന. മൂന്നുവര്‍ഷങ്ങള്‍ക്ക് മുന്‍പാണ് കരീനയ്ക്കും സെയ്ഫിനും തൈമൂര് എന്ന മകന് ജനിക്കുന്നത്. എന്നാല് സാധാരണ പോലെ പ്രസവത്തിനു മുന്‍പോ ശേഷമോ കരീനയ്ക്ക് വലിയ മാറ്റം ഒന്നും സംഭവിച്ചില്ല. പ്രസവശേഷം മൂന്നുമാസം തികയും മുന്‍പുതന്നെ കരീന പഴയതിനെക്കാള് കൂടുതല് ഫിറ്റായി തിരികെയെത്തി.\nഎന്താണ് ശരിക്കും കരീനയുടെ സൗന്ദര്യരഹസ്യം? എങ്കില് കേട്ടോളൂ അത് ഫോക്സ് നട്ട് അല്ലെങ്കില് ലോട്ടസ് സീഡ് ആണ്. Makhanas എന്നാണ് ഇതിനെ പറയുന്നത്. ഹൈ ഫൈബര്, ലെസ്സ് കാലറി അതാണ് ഫോക്സ് നട്ടിന്റെ ഗുണം.\nഎവിടെ പോയാലും ഇതൊരു പാത്രം കരീന കയ്യില് കരുതാറുണ്ട്. ഇതിലെ മഗ്നീഷ്യം ഹൃദയാരോഗ്യത്തിനും മികച്ചതാണ്. ആന്റി ഏജിങ് എന്‍സൈം ഇതില് ധാരാളമുണ്ട്. വറുത്തോ ബേക്ക് ചെയ്തോ ഇത് ഉപയോഗിക്കാം. രുചിക്ക് വേണേല് റോക്ക് സാള്‍ട്ട് ചേര്‍ക്കാം. ആവശ്യം എങ്കില് അല്‍പ്പം നെയ്യും കൂടി ചേര്‍ത്താല് സംഗതി ബഹുരസം. ഇടയ്ക്കിടെ എന്തെങ്കിലും സ്നാക്സ് കഴിക്കാന് തോന്നുമ്പോള് ഇതൊരു പിടി കഴിച്ചാല് ഗുണവും കിട്ടും ഫിറ്റ്നസും കൂടെ പോരും .


എല്ലാത്തിനും കാരണക്കാരി സ്മൃതി ഇറാനി?: ചലച്ചിത്ര പുരസ്‌കാര വിവാദത്തില് മന്ത്രി പ്രതിക്കൂട്ടില് - ഇ വാർത്ത | evartha\nഎല്ലാത്തിനും കാരണക്കാരി സ്മൃതി ഇറാനി?: ചലച്ചിത്ര പുരസ്‌കാര വിവാദത്തില് മന്ത്രി പ്രതിക്കൂട്ടില്\nദേശീയ ചലച്ചിത്ര പുരസ്‌കാര സമര്‍പ്പണ വിവാദത്തില് മന്ത്രി സ്മൃതി ഇറാനിയും വാര്‍ത്താവിതരണ മന്ത്രാലയവും പ്രതിക്കൂട്ടില്. വിവാദത്തില് രാഷ്ട്രപതി അതൃപ്തി രേഖപ്പെടുത്തിയതോടെ ഇനി മന്ത്രാലയം മറുപടി പറയേണ്ടിവരും. ഇത്രയും രോഷവും പ്രതിഷേധവും ചര്‍ച്ചകളും കൊടുമ്പിരി കൊണ്ടിട്ടും സ്മൃതി ഇറാനി ഇനിയും പ്രതികരിക്കാന് തയാറായിട്ടില്ല.\nവാര്‍ത്താവിതരണ മന്ത്രാലയത്തിന്റെ വീഴ്ച ചൂണ്ടിക്കാട്ടി രാഷ്ട്രപതി ഭവന് പ്രധാനമന്ത്രിയുടെ ഓഫീസിനെ അതൃപ്തി അറിയിച്ചു. വളരെ നേരത്തേ വിവരമറിയിച്ചിട്ടും അവസാനനിമിഷത്തെ മാറ്റമായി ചിത്രീകരിക്കപ്പെട്ടത് മന്ത്രാലയത്തിന്റെ വീഴ്ചയാണെന്നാണ് രാഷ്ട്രപതിഭവന്റെ നിലപാട്.\nഒരു മണിക്കൂര് മാത്രമേ ചടങ്ങില് പങ്കെടുക്കാനാകൂ എന്ന് രാഷ്ട്രപതിഭവന് നേരത്തെതന്നെ കേന്ദ്രസര്‍ക്കാരിനെ അറിയിച്ചിരുന്നു. മാര്‍ച്ചില്‍ത്തന്നെ ചടങ്ങിനായുള്ള ചര്‍ച്ചകളും തയാറെടുപ്പുകളും പൂര്‍ത്തിയാക്കുകയും ചെയ്തു. എന്നാല്, പുരസ്‌കാരങ്ങളുടെ വിശദാംശങ്ങള് സര്‍ക്കാര് നല്‍കിയത് മേയ് ഒന്നിനു മാത്രമാണ്. രാഷ്ട്രപതി 11 പേര്‍ക്കു മാത്രമേ പുരസ്‌കാരം സമ്മാനിക്കൂ എന്ന് ജേതാക്കളെ അറിയിച്ചതാകട്ടെ, പുരസ്‌കാര സമര്‍പ്പണത്തിന്റെ തലേന്നും. ഇതോടെയാണ് വിവാദങ്ങളില് രാഷ്ട്രപതി ഭവന് പ്രധാനമന്ത്രിയുടെ ഓഫിസിനെ അതൃപ്തി അറിയിച്ചത്.\nരാഷ്ട്രപതി നല്‍കേണ്ട പുരസ്‌ക്കാരങ്ങളുടെ എണ്ണം, വിഭാഗം, സ്വീകരിക്കേണ്ടവര് ആരെല്ലാം എന്നിവ തീരുമാനിച്ചത് വാര്‍ത്താ വിതരണ പ്രക്ഷേപണമന്ത്രാലായമാണ്. പുരസ്‌ക്കാരദാനച്ചടങ്ങിന് രണ്ട് ദിവസം മുന്‍പ്, മേയ് ഒന്നിന് മന്ത്രാലയം സെക്രട്ടറി എന് കെ സിന്‍ഹ രാഷ്ട്രപതിഭവനിലെത്തി രാഷ്ട്രപതിയുടെ സെക്രട്ടറി സഞ്ജയ് കോത്താരിയെ കണ്ട് വിതരണം ചെയ്യേണ്ട പതിനൊന്ന് പുരസ്‌ക്കാരങ്ങളുടെ പട്ടിക കൈമാറി.\nപുരസ്‌ക്കാര വിതരണം വിഗ്യാന് ഭവനില് നിന്ന് രാഷ്ട്രപതിഭവനിലേക്ക് മാറ്റണമെന്ന താല്‍പര്യം മന്ത്രാലയം പങ്കുവെച്ചു. എന്നാല് രാഷ്ട്രപതി ഭവനിലെ സ്ഥല പരിമിതിമൂലം ചടങ്ങ് വിഗ്യാന്‍ഭവനില്‍തന്നെ മതിയെന്ന് രാഷ്ട്രപതിയുടെ സെക്രട്ടറി അറിയിച്ചു. തുടര്‍ന്ന് ഇരുസെക്രട്ടറിമാരും രാഷ്ട്രപതിക്ക് നേരിട്ട് വിശദാംശങ്ങള് കൈമാറി.\nകാര്യങ്ങള് നേരത്തെതന്നെ അറിയിച്ചിട്ടും പുരസ്‌ക്കാര ജേതാക്കള്‍ക്ക് അയച്ച ക്ഷണക്കത്തില് രാഷ്ട്രപതി എല്ലാവര്‍ക്കും പുരസ്‌ക്കാരം നല്‍കുമെന്ന് അച്ചടിക്കുകയും അവസാനനിമിഷത്തെ മാറ്റമായി ചിത്രീകരിക്കുകയും ചെയ്തതിലാണ് രാഷ്ട്രപതിഭവന് അതൃപ്തി.\nഅതേസമയം, വിവാദങ്ങളുടെ പശ്ചാത്തലത്തില് ദേശീയ ചലച്ചിത്ര അവാര്‍ഡ് വിതരണത്തിന് പുതിയ പ്രോട്ടോക്കോള് തയാറാക്കുന്ന കാര്യം കേന്ദ്ര സര്‍ക്കാര് പരിഗണിക്കുന്നുണ്ട്. അടുത്തവര്‍ഷം മുതല് പ്രധാന അവാര്‍ഡുകള് മാത്രം രാഷ്ട്രപതി നല്‍കുന്ന രീതിയിലുള്ള മാറ്റമാണ് ഉദ്ദേശിക്കുന്നത്. ഇക്കാര്യത്തില് വിശദമായ ചര്‍ച്ച നടത്തി തീരുമാനിക്കാനാണു നീക്കം.\nനേരത്തേ, രാജ്യം നല്‍കുന്ന പുരസ്‌കാരം രാഷ്ട്രപതി തന്നെ നല്‍കണം എന്ന നിലപാടില് 68 പുരസ്‌കാര ജേതാക്കള് ഉറച്ച് നിന്നതോടെയാണ് പുരസ്‌കാര സമര്‍പ്പണം വിവാദത്തില് മുങ്ങിയത്. എല്ലാവര്‍ക്കും രാഷ്ട്രപതി പുരസ്‌കാരം വിതരണം ചെയ്യില്ല എന്ന അറിയിപ്പ് വന്നതോടെ പുരസ്‌കാര ജേതാക്കള് പ്രതിഷേധമുയര്‍ത്തിയിരുന്നു. സര്‍ക്കാര് നിലപാടില് ഉറച്ചുനിന്നതോടെ ഇവര് ചടങ്ങ് ബഹിഷ്‌കരിക്കുകയും ചെയ്തു.\nഎന്നാല് പുരസ്‌കാര ജേതാക്കള് തമ്മിലുണ്ടാക്കിയ ധാരണയ്ക്ക് വിരുദ്ധമായി ഗായകന് കെ.ജെ. യേശുദാസും സംവിധായകന് ജയരാജും പുരസ്‌കാരം ഏറ്റുവാങ്ങിയിരുന്നു. ചതിയും വഞ്ചനയും എല്ലായിടത്തുമുണ്ടെന്നായിരുന്നു ഇതിനോടുള്ള പ്രതിഷേധക്കാരുടെ പ്രതികരണം. പുരസ്‌കാര ജേതാക്കള്‍ക്കായി കേന്ദ്രമന്ത്രി സ്മൃതി ഇറാനി ഒരുക്കിയ അത്താഴവിരുന്നും പ്രതിഷേധമുയര്‍ത്തിയ ജേതാക്കള് ബഹിഷ്‌കരിച്ചിരുന്നു.


ഐ ആർ സി ടി സി ഐപേ; ടിക്കറ്റ് ബുക്ക് ചെയ്യൻ ഡിജിറ്റൽ പെയ്മെന്റ് ഗേറ്റ്‌വേയുമായി ഇന്ത്യൻ റെയിൽ‌വേ !\nവെള്ളി, 1 മാര്‍ച്ച് 2019 (19:17 IST)\nഡല്‍ഹി: ഓൻലൈനായി ടിക്കറ്റ് ബുക്ക് ചെയ്യുന്നതിനായി ഐ ആർ സി ടി സി ഐപേ എന്ന പേരിൽ സ്വന്തം ഡിജിറ്റൽ പെയ്‌മെന്റ് ഗേറ്റ്‌വേ അവതരിപ്പിച്ച് ഇന്ത്യൻ റെയിൽ‌വേ. മറ്റു സ്വകാര്യ പെയ്‌മെന്റ് ഗേറ്റ്‌വേകളുടെ സഹായത്തോടെയാണ് നേരത്തെ. ടിക്കറ്റുകൾ ബുക്ക് ചെയ്യാൻ സാധിച്ചിരുന്നത്. സ്വന്തം പേയ്‌മെന്റ് ഗേറ്റ്‌വേ അവതരിപ്പിച്ചതോടെ തേർഡ് പാർട്ടിയുടെ സഹായം കൂടാതെ ടിക്കറ്റ് ബുക്ക് ചെയ്യാനാകും.\nഐപേയിലൂടെ തന്നെ ക്രെഡിറ്റ്, ഡെബിറ്റ് കാര്‍ഡുകള് ഉപയോഗിച്ചും യു പി ഐ ഉപയോഗിച്ചും ടിക്കറ്റ് ബുക്ക് ചെയ്യാനുള്ള സംവിധാനം ഒരുക്കിയിട്ടുണ്ട്. പുതിയ ഗേറ്റ് വേ ഉപയോഗിക്കുന്നതോടെ ഐ ആർ സി ടി സിയും ബാങ്കുകളുമായി ബുക്കിങ്ങിലുണ്ടാകാവുന്ന സമയ നഷ്ടം ഒഴിവാക്കാൻ സാധികും. മറ്റു പെയ്മെന്റ് ഗേറ്റ്‌വേകളിൽ സാങ്കേതിക തകാറുകൾ കാരണം പണമിടപാടിൽ പ്രശ്നങ്ങൾ നേരിടുന്ന സാഹചരുഅത്തിലാണ് സ്വന്തമായി പെയ്മെന്റ് ഗേറ്റ്‌വേ ആരംഭിക്കാൻ ഐ ആർ സി ടി സി തീരുമാനിച്ചത്.\nഓൺലൈനായി ടിക്കറ്റ് ബുക്ക് ചെയ്യുമ്പോൾ പണം അക്കൗണ്ടില് നിന്ന് പിന്‍വലിക്കപ്പെടുകയും ടിക്കറ്റ് ബുക്ക് ചെയ്യാതെ വരുകയും ചെയ്യുന്ന സാഹചര്യം ഉണ്ടാവാറുണ്ട്. ഇത്തരം സാഹചര്യങ്ങളിൽ പണം അക്കൌണ്ടിൽ തിരികെ നൽകുന്നതിൽ ബാങ്കുകളുമായി നേരിട്ട് ബന്ധപ്പെടാൻ റെയിൽ‌വേക്ക് സാധിച്ചിരുന്നില്ല. സ്വന്തം പെയ്‌മെന്റ് ഗേറ്റ്‌വേ ഉപയോഗിക്കുന്നതിലൂടെ ഈ പ്രശ്നത്തിന് പരിഹാരം കാണാൻ സാധിക്കും.\nഐആര്‍സിടിസിയുടെ സാങ്കേതിക പങ്കാളിയായ എം എം എ ഡി കമ്മ്യൂണിക്കേഷന്‍സാണ് ഐപേയ്ക്ക് സാങ്കേതിക സഹായം നല്‍കുന്നത്. ഐ ആർ സി ടി സി പ്രീപെയ്ഡ് വാലറ്റും ഓട്ടോ ഡെബിറ്റ് സംവിധാനവും ഉടന് അവതരിപ്പിക്കാൻ തയ്യാറെടുക്കുകയാണ് ഇന്ത്യൻ റെയിൽവേ. ഇതോടെ ഓൺലൈൻ ടിക്കറ്റ് ബുക്കിംഗ് കൂടുതൽ ലളിതമാകും.\nവമ്പൻ ഓർ മത്സ്യങ്ങൾ കരക്കടിയുന്നു; സുനാമിയുടെ സൂചനയെന്ന് വിലയിരുത്തൽ\nറിസർവേഷൻ ചാർട്ട് തയ്യാറായതിന് ശേഷവും ഒഴിവുള്ള ടിക്കറ്റുകൾ ഇനി ബുക്ക് ചെയ്യാം, പുതിയ സംവിധാനവുമായി ഇന്ത്യൻ റെയിൽ‌വേ\nസമാധാനത്തിന് ശ്രമിക്കുന്നു എന്ന് വരുത്തിത്തീർക്കാൻ പാകിസ്ഥാൻ, അഭിനന്ദിനെ സീകരിക്കുമ്പോൾ ഇന്ത്യ വാഗാ അതിർത്തിയിൽ പതാക താഴ്ത്തില്ല !\nഅടുത്ത ലേഖനം വമ്പൻ ഓർ മത്സ്യങ്ങൾ കരക്കടിയുന്നു; സുനാമിയുടെ സൂചനയെന്ന് വിലയിരുത്തൽ


Arrest |രാത്രി പട്രോളിങ്ങിനിടെ നാട്ടുകാരും പോലീസും തമ്മില് തര്‍ക്കം; ജീപ്പിന്റെ താക്കോല് ഊരിയെടുത്തു; രണ്ടുപേര് അറസ്റ്റില് | fight between police and harippad colony natives while patrolling two arrested – News18 Malayalam\nArrest |രാത്രി പട്രോളിങ്ങിനിടെ നാട്ടുകാരും പോലീസും തമ്മില് തര്‍ക്കം; ജീപ്പിന്റെ താക്കോല് ഊരിയെടുത്തു; രണ്ടുപേര് അറസ്റ്റില്\nകോളനിയിലെ ഒരു വീട്ടില് പോലീസ് സംഘം അതിക്രമിച്ച് കയറി സ്ത്രീകളെയും വയോധികരെയും അടക്കം മര്‍ദിച്ചുവെന്നും നാട്ടുകാര് ആരോപിക്കുന്നു.\nLast Updated : June 05, 2022, 16:45 IST\nആലപ്പുഴ: ഹരിപ്പാട് ചാമ്പക്കണ്ടം പട്ടികജാതി കോളനിയില് പോലീസ് അതിക്രമിച്ച് കയറിയെന്ന് പരാതി. സ്ത്രീകളെയുള്‍പ്പെടെ പോലീസുകാര് മര്‍ദ്ദിച്ചുവെന്നും പരാതിയുണ്ട്. എന്നാല് വീടിന് മുന്നില് സംശയകരമായി രണ്ട് പേരെ കണ്ടപ്പോള് ചോദ്യം ചെയ്തതിന് തങ്ങളെ ആക്രമിക്കുകയായിരുന്നുവെന്നാണ് പോലീസ് പറയുന്നത്.\nപട്രോളിംഗിനിടെ കോളനിയിലെ ഒരു വീട്ടില് പോലീസ് സംഘം അതിക്രമിച്ച് കയറി സ്ത്രീകളെയും വയോധികരെയും അടക്കം മര്‍ദിച്ചുവെന്നാണ് നാട്ടുകാര് ആരോപിക്കുന്നത്. നാട്ടുകാര് സംഘടിച്ചെത്തി പോലീസ് സംഘത്തെ ഒരു മണിക്കൂറോളം തടഞ്ഞുവെച്ചു. പൊലീസ് ജീപ്പിന്റെ താക്കോലും ഊരിയെടുത്തു. കായംകുളം ഡിവൈഎസ്പിയും സംഘവും എത്തിയാണ് പോലീസുകാരെ രക്ഷപ്പെടുത്തിയത്.\nശനിയാഴ്ച അര്‍ധരാത്രിയാണ് സംഭവം. ഹരിപ്പാട് നിന്നുള്ള മൂന്നംഗ പോലീസ് സംഘം പട്രോളിങ്ങിനിറങ്ങയതായിരുന്നു. സഹോദരങ്ങളായ അജിത്ത്, ശരത്ത് എന്നിവരുടെ വീടിന് മുന്നില് ഒരു ബൈക്ക് പാര്‍ക്ക് ചെയ്തിരിക്കുന്നതും സമീപത്തായി രണ്ട് പേര് നിന്ന് സംസാരിക്കുന്നതും കണ്ടാണ് പോലീസ് ഇവരെ ചോദ്യം ചെയ്തത്. മദ്യലഹരിയിലാണെന്ന് സംശയിക്കപ്പെടുന്ന യുവാക്കള് ഉടന് തന്നെ പോലീസുകാരുമായി തട്ടിക്കയറുകയായിരുന്നു.\nഇതിനിടെ പോലീസുകാരില് ഒരാള് ബൈക്കിന്റെ താക്കോല് ഊരിയെടുക്കുകയും യുവാക്കളെ ജീപ്പിലേക്ക് കയറ്റാന് ശ്രമിക്കുകയും ചെയ്തപ്പോള് ഒച്ചപ്പാടുണ്ടാകുകയായിരുന്നു.\nബഹളം കേട്ട് സമീപവാസികള് ഓടിയെത്തുകയും പോലീസ് വാഹനത്തെ തടയുകയും ജീപ്പിന്റെ താക്കോല് ഊരിയെടുക്കുകയുമായിരുന്നു. എന്നാല് യുവാക്കളെ കൊണ്ട് പോകാനുള്ള നീക്കത്തില് നിന്ന് പോലീസ് പിന്മാറിയില്ല.സ്ത്രീകളുള്‍പ്പെടെയുള്ളവര് പോലീസിനെ തടഞ്ഞു. കായംകുളം ഡിവൈഎസ്പിയുടെ നേതൃത്വത്തില് കൂടുതല് പോലീസുകാരെത്തിയാണ് തടഞ്ഞുവെച്ച പോലീസുകാരെ മോചിപ്പിച്ചത്.\nസംഭവവുമായി ബന്ധപ്പെട്ട് രണ്ട് പേരെ പോലീസ് കസ്റ്റഡിയിലെടുത്തു. പോലീസുമായുള്ള സംഘര്‍ഷത്തില് പരിക്കേറ്റുവെന്ന് കാണിച്ച് സ്ത്രീകളുള്‍പ്പെടെ എട്ടുപേര് താലൂക്ക് ആശുപത്രിയില് ചികിത്സ തേടിയിട്ടുണ്ട്. പോലീസ് നടപടി തടസ്സപ്പെടുത്തിയെന്നതുള്‍പ്പെടെയുള്ള വകുപ്പുകള് ചുമത്തിയാണ് രണ്ട് പേര്‍ക്കെതിരേ കേസെടുത്തിരിക്കുന്നത്.\nFirst published: June 05, 2022, 16:45 IST


കിഫ്ബി: അടിയന്തര പ്രമേയ നോട്ടീസ് സ്പീക്കർ തള്ളി, നിയമസഭയില് പ്രതിപക്ഷ ബഹളം - Roundup Kerala\nHome Current Affairs കിഫ്ബി: അടിയന്തര പ്രമേയ നോട്ടീസ് സ്പീക്കർ തള്ളി, നിയമസഭയില് പ്രതിപക്ഷ ബഹളം\nകിഫ്ബി: അടിയന്തര പ്രമേയ നോട്ടീസ് സ്പീക്കർ തള്ളി, നിയമസഭയില് പ്രതിപക്ഷ ബഹളം\nതിരുവനന്തപുരം: കിഫ്ബിക്കെതിരായ മന്ത്രി ജി. സുധാകരന്‍റെ പ്രസ്താവന ചർച്ച ചെയ്യണമെന്ന് ആവശ്യപ്പെട്ടുള്ള അടിയന്തര പ്രമേയ നോട്ടീസ് സ്പീക്കർ തള്ളിയതിനെ തുടര്‍ന്ന് നിയമസഭയില് പ്രതിപക്ഷ ബഹളം. അടിയന്തര പ്രമേയത്തിന് അനുമതി തേടി വി.ഡി സതീശൻ നൽകിയ നോട്ടീസ് അവതരിപ്പിക്കാൻ സ്പീക്കർ അനുവദിച്ചില്ല. സ്പീക്കറുടെ നടപടിയിൽ സഭക്കുള്ളിൽ പ്രതിഷേധിച്ച പ്രതിപക്ഷം അനുമതി നൽകുന്ന കാര്യം പുനഃപരിശോധിക്കണമെന്ന് ആവശ്യപ്പെട്ടു.\nആദ്യ സബ്മിഷനായി വിഷയം പരിഗണിക്കാമെന്നും പി. ശ്രീരാമകൃഷ്ണൻ സഭയെ അറിയിച്ചു. വേണമെങ്കിൽ വിഷയം ധനാഭ്യർഥനക്കിടെ അവതരിപ്പിക്കാം. പ്രധാന്യമില്ലാത്ത വിഷയങ്ങൾ ചട്ടം ലംഘിച്ച് അവതരിപ്പിക്കാൻ അനുവദിക്കില്ലെന്നും സ്പീക്കർ റൂളിങ് നൽകി. പ്രതിപക്ഷത്തിന്‍റെ അവകാശം സ്പീക്കർ സംരക്ഷിക്കണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു. മന്ത്രിസഭയുടെ കൂട്ടുത്തരവാദിത്തം നഷ്ടപ്പെട്ടത് സംബന്ധിച്ച വിഷയം സഭയിലല്ലാതെ എവിടെയാണ് പറയേണ്ടതെന്ന് ചെന്നിത്തല ചോദിച്ചു.\nമന്ത്രിസഭയുടെ കൂട്ടുത്തരവാദിത്തം നഷ്ടപ്പെട്ടെന്ന് വിഷയം സബ്മിഷനായി അവതരിപ്പിച്ച വി.ഡി സതീശനും ആരോപിച്ചു. മുഖ്യമന്ത്രി അറിയാതെ കിഫ്ബി ഒാഫീസിൽ എങ്ങനെ റെയ്ഡ് നടക്കുമെന്നും സതീശൻ ചോദിച്ചു. കൂടാതെ മന്ത്രി ജി. സുധാകരന്‍റെ കിഫ്ബിക്കെതിരായ പ്രസംഗത്തിന്‍റെ സിഡി സതീശൻ സഭയുടെ മേശപുറത്തുവെച്ചു. കിഫ്ബിക്കെതിരെ ഒരക്ഷരം പോലും മന്ത്രി സുധാകരൻ പറഞ്ഞിട്ടില്ലന്ന് മുഖമന്ത്രി പിണറായി വിജയൻ സഭയിൽ പറഞ്ഞു. മാധ്യമങ്ങൾ പക്ഷം ചേർന്നാണ് വാർത്തകൾ നൽകുന്നതെന്നും മുഖ്യമന്ത്രി പറഞ്ഞു. കിഫ്ബിക്കെതിരെ താനൊന്നും പറഞ്ഞിട്ടില്ലെന്ന് മന്ത്രി ജി. സുധാകരനും സഭയിൽ വിശദീകരിച്ചു.\nPrevious articleകോടതിയലക്ഷ്യക്കേസില് ജസ്റ്റിസ് കര്‍ണന് കുറ്റക്കാരന്, ആറു മാസം തടവു\nNext articleവസ്ത്രമഴിച്ച് പരിശോധിച്ച നടപടിയില് ഖേദം പ്രകടിപ്പിച്ച് സിബിഎസ്ഇ, പ്രിന്‍സിപ്പല് മാപ്പ് പറയണമെന്നും നിര്‍ദേശം


ഹേമ കമ്മിറ്റി റിപ്പോര്‍ട്ട് പുറത്തുവിടണമെന്ന് എന്തുകൊണ്ട് ഡബ്ല്യുസിസി പറയുന്നു; ഇനിയും മനസിലാകാത്തവരോട്\nഡോ. ആശ ആച്ചി ജോസഫ്\n07 May, 2022, 1:23 pm\nനടി ആക്രമിക്കപ്പെട്ട സംഭവവുമായി ബന്ധപ്പെട്ട് ഒരു അത്യാവശ്യഘട്ടത്തിലാണ് ഡബ്ല്യു.സി.സി. എന്ന സംഘടന തന്നെ രൂപീകൃതമാകുന്നത്. അതുവരെ സിനിമയിലെ സ്ത്രീകള് അവരവര്‍ക്ക് കിട്ടുന്ന പണികളൊക്കെ നോക്കി സംഘടിതമല്ലാതെ മുന്നോട്ട് പൊയ്ക്കൊണ്ടിരിക്കുകയായിരുന്നു. സിനിമാമേഖലയില് സ്ത്രീകളുടെ പ്രശ്നത്തിന്റെ രൂക്ഷത മനസ്സിലാക്കാന് അത്രയധികം സമയം എടുത്തു എന്നുള്ളതാണ്. അതിനു ശേഷമാണ് സിനിമയിലെ വ്യത്യസ്ത മേഖലയില് പ്രവര്‍ത്തിക്കുന്ന സ്ത്രീകള് ഒത്തുകൂടുന്നത്.\nസെക്ഷ്വല് ഹരാസ്‌മെന്റ് ഓഫ് വുമണ് അറ്റ് വര്‍ക്ക് പ്ലേസ് എന്ന 2013-ലെ ആക്റ്റുമായി ബന്ധപ്പെട്ട് പ്രിവന്‍ഷന്, പ്രൊഹിബിഷന്, റിഡ്രസല് എന്നിങ്ങനെ മൂന്ന് കാര്യങ്ങളെ സംബന്ധിച്ചാണ് നമ്മള് സംസാരിച്ചു കൊണ്ടിരിക്കുന്നത്. ഈ ആക്ട് നിലവില് വന്ന് വളരെ വൈകിയാണ് സിനിമാമേഖലയില് ഇന്റേണല് കംപ്ലയിന്റ്‌സ് കമ്മിറ്റിയുമായി ബന്ധപ്പെട്ട ചര്‍ച്ചകള് നടക്കുന്നത് പോലും. ഏകദേശം ഒരു അഞ്ച് വര്‍ഷമെടുത്തു ഇതിനായി. അതിനിടയില് തന്നെ മറ്റെല്ലാ മേഖലകളിലും ഇന്റേണല് കംപ്ലയിന്റ്‌സ് കമ്മിറ്റി രൂപീകൃതമായിരുന്നു. അസംഘടിതമായിട്ടുള്ള വളരെ ചുരുക്കം പ്രൈവറ്റ് ഇന്‍ഡസ്ട്രികളില് മാത്രമേ ഐ.സികള് രൂപീകരിക്കാതിരുന്നിട്ടുള്ളു.\nസിനിമാമേഖലയിലെ വര്‍ക്ക് പ്ലേസ് നിര്‍വചിക്കപ്പെട്ടിട്ടുള്ളതല്ല, തൊഴിലിടം എന്തുമാകാം, അപ്പോള് എങ്ങനെയാണ് ഐ.സിയുമായി ബന്ധപ്പെട്ട് ഒരു ഫ്രെയിംവര്‍ക്ക് ഉണ്ടാക്കുന്നത് എന്നൊക്കെയായിരുന്നു ഇന്റേണല് കംപ്ലയിന്റ്‌സ് കമ്മിറ്റി രൂപീകരിക്കാതിരിക്കാന് തടസ്സമായി പറഞ്ഞുകൊണ്ടിരുന്നത്. ആ പറഞ്ഞുകൊണ്ടിരുന്ന പ്രശ്‌നങ്ങളൊന്നും പ്രശ്‌നങ്ങളല്ലെന്ന് ഡബ്ല്യു.സി.സി. ഹൈക്കോടതിയില് കൊടുത്ത പൊതുതാത്പര്യഹര്‍ജിക്ക് പിന്നാലെ വന്ന ഹൈക്കോടതി വിധിയിലൂടെ ഫിലിം ഇന്‍ഡസ്ട്രിയിലുള്ള പ്രൊഡ്യൂസേഴ്‌സ് ഉള്‍പ്പെടെയുള്ളവര്‍ക്ക് മനസ്സിലായിട്ടുണ്ട്. ഹേമ കമ്മിറ്റി നിര്‍ദ്ദേശങ്ങള് ചര്‍ച്ച ചെയ്യാന് മന്ത്രി സജി ചെറിയാന് വിളിച്ചു ചേര്‍ത്ത യോഗത്തില് പോലും പ്രൊഡ്യൂസേഴ്സ് ഡബ്ല്യു.സി.സിയോട് വസ്തുനിഷ്ഠമായ സമീപനമാണ് സ്വീകരിച്ചത്. അത് നല്ല കാര്യവുമാണ്.\nസിനിമയിലെ സ്ത്രീകളുടെ പ്രശ്‌നവുമായി ബന്ധപ്പെട്ട് ഡബ്ല്യു.സി.സി. 2017 മുതല് 2022 വരെയുള്ള വര്‍ഷങ്ങളില് വലിയ ഹോംവര്‍ക്കും പഠനങ്ങളുമാണ് നടത്തിയത്. ഒരു വലിയ പ്രശ്‌നത്തിന്റെ മുഖത്തും ഒത്തുകൂടിയ അമ്പതോളം സ്ത്രീകളാണ് ഡബ്ല്യു.സി.സിയില് ഉള്ളത്. അനാവശ്യമായി ഡബ്ല്യു.സി.സി അംഗങ്ങളെ ബുദ്ധിമുട്ടിക്കാന് ശ്രമങ്ങളുണ്ടായിരിക്കെ തന്നെ ഞങ്ങള് ഒത്തുചേര്‍ന്ന് നില്‍ക്കുകയായിരുന്നു.\nസ്ത്രീകള് ഉള്‍പ്പെടുന്ന സിനിമാമേഖല എങ്ങനെ ആയിരിക്കണം എന്നത് സംബന്ധിച്ച് ഡബ്ല്യു.സി.സിയുടെ നേതൃത്വത്തില് ഒരു വിദഗ്ധ സമിതി പഠിക്കുകയും അതിന്റെ റിപ്പോര്‍ട്ട് മന്ത്രി പി.രാജീവ് ഉള്‍പ്പെടെയുള്ളവര്‍ക്ക് കൊടുക്കുകയും ചെയ്തിരുന്നു. നേരത്തെ മന്ത്രി സജി ചെറിയാന് വിളിച്ച് ചേര്‍ത്ത യോഗത്തില് ഈ കാര്യങ്ങളെല്ലാം വെച്ച് സിനിമയിലെ പ്രശ്നങ്ങളെക്കുറിച്ച് സംസാരിക്കുകയുമൊക്കെ ചെയ്തിട്ടുണ്ട്. സാധ്യമാകാവുന്ന അത്രയും റിസോഴ്സസ് സംഘടിപ്പിച്ച് വളരെ ഗഹനമായ രീതിയിലുള്ള ഹോം വര്‍ക്കാണ് ഡബ്ല്യു.സി.സി. ചെയ്തത്.\n2017 മെയ് 18-ന് മുഖ്യമന്ത്രിയെ കണ്ടതു മുതലാണ് ഞങ്ങളുടെ പ്രവര്‍ത്തനങ്ങള് സജീവമായി ആരംഭിക്കുന്നത്. അന്ന് ഞങ്ങള് കൊടുത്തിരുന്ന ആവശ്യങ്ങളില് രണ്ടാമത്തെ ആവശ്യമായിരുന്നു വിദഗ്ധസമിതിയെ വെച്ച് കേരള ഫിലിം ഇന്‍ഡസ്ട്രിയിലും സ്വതന്ത്ര സിനിമാ നിര്‍മ്മാണ മേഖലയിലുമെല്ലാമുള്ള സ്ത്രീകളുടെ പ്രശ്നങ്ങളെക്കുറിച്ച് പഠിക്കുക എന്നുള്ളത്. മുഖ്യമന്ത്രിയെ കണ്ടതിന്റെ അടിസ്ഥാത്തില് ജൂണ് മാസത്തിലാണ് വിദഗ്ധ സമിതി രൂപീകരിക്കുന്നത്. അതാണ് ഹേമ കമ്മിറ്റി.\nകൃത്യമായ അനുഭവപരിചയമുള്ള ആളുകളാണ് ആ മൂന്നംഗ കമ്മിറ്റിയില് ഉള്‍പ്പെട്ടിരിക്കുന്നത്. അപ്പോള് സ്വാഭാവികമായും നമ്മള് പ്രതീക്ഷിക്കുന്ന ചില കാര്യങ്ങളുണ്ട്. അതുകൊണ്ട് തന്നെ സര്‍ക്കാരിന് മുന്നില് ഹേമ കമ്മിറ്റി റിപ്പോര്‍ട്ട് സമര്‍പ്പിക്കുമ്പോള് ആവശ്യം മുന്നോട്ട് വെച്ചവര് എന്ന നിലയില് ഞങ്ങള്‍ക്ക് പ്രതീക്ഷയുണ്ടായിരുന്നു. റിപ്പോര്‍ട്ട് സമര്‍പ്പിക്കപ്പെട്ടിട്ടും അതിന്മേല് ചര്‍ച്ചകള് ഉണ്ടായില്ല. തീര്‍ച്ചയായും രണ്ട് വര്‍ഷം കൊവിഡിന് നമ്മള് കൊടുത്തു. ചര്‍ച്ചകള് നടക്കാതിരുന്നതിന്റെ പശ്ചാത്തലത്തില് നമ്മള് വലിയ സമയവും അധ്വാനവും ചെലവഴിച്ച് വിടാതെ ചോദിച്ച് കൊണ്ടിരുന്നിരുന്നു. അങ്ങനെ നടന്ന ആദ്യയോഗമായിരുന്നു മെയ് നാലിലേത്.\nആ യോഗത്തില് അത്രയധികം ഹോം വര്‍ക്ക് ചെയ്ത് ഡബ്ല്യു.സി.സി. പ്രതിനിധികള് വരുമ്പോള് ഞങ്ങളേക്കാള് എത്രയോ റിസോഴ്സ് കൂടുതലുള്ള ഒരു സര്‍ക്കാര് എന്ത് ഹോംവര്‍ക്ക് ചെയ്തിട്ടാണ് നിര്‍ദ്ദേശങ്ങള് ചര്‍ച്ച ചെയ്യാന് യോഗത്തില് വന്നിരിക്കുന്നത് എന്ന ഒരു ചോദ്യം സ്വാഭാവികമായും ഉയരും. നിങ്ങള് മാധ്യമപ്രവര്‍ത്തകര്‍ക്ക് ഒക്കെ കിട്ടിയതു പോലുള്ള രണ്ട് പേജ് ഉള്‍പ്പെട്ട നിര്‍ദ്ദേശങ്ങളാണ് ഞങ്ങള്‍ക്കും അവിടെ കിട്ടിയത്. എവിടുന്നൊക്കെയോ എടുത്ത കുറേ വാക്കുകളും വരികളുമൊക്കെ വെച്ച് ഉണ്ടാക്കിയ ഒട്ടും സമഗ്രമല്ലാത്ത കുറേ നിര്‍ദ്ദേശങ്ങളാണ് ഞങ്ങള്‍ക്ക് ലഭിക്കുന്നത്. അത് മുഖ്യമന്ത്രി വായിച്ചാലും മറ്റേത് മന്ത്രിമാര് വായിച്ചാലും മനസ്സിലാകാവുന്നതേയുള്ളു. അവര്‍ക്ക് സ്വാഭാവികമായി തോന്നുന്ന ഒരു കാര്യവുമാണത്.\nഒരു സര്‍ക്കാരിന്റ ടേബിളില് വരുന്ന റിപ്പോര്‍ട്ടും അതിലെ നിര്‍ദ്ദേശങ്ങളുമെല്ലാം സമഗ്രമായിരിക്കണം എന്നാണ് തത്പരകക്ഷികളായവര് ചിന്തിക്കുക. അത് ഓരോ സ്ഥാപനങ്ങളുടെയും ക്വാളിറ്റിയുടെ ഭാഗം കൂടിയാണ്.\nകേരള സര്‍ക്കാരിനെ ഡബ്ല്യു.സി.സി. വളരെ ക്വാളിറ്റി ഓറിയന്റഡ് ആയിട്ടുള്ള, ജെന്‍ഡറുമായി ബന്ധപ്പെട്ട സംവാദത്തില് ഉത്തരവാദിത്തപരമായ നിലപാട് സ്വീകരിക്കുന്നവരായിട്ടാണ് കരുതുന്നത്. സ്വാഭാവികമായും അതുകൊണ്ട് കൂടിയാണല്ലോ സിനിമാമേഖലയില് ആദ്യമായി ഇത്തരമൊരു പഠനം ഒരു കമ്മിറ്റിയെ വെച്ചുകൊണ്ട് സര്‍ക്കാര് നടത്തുന്നത്. അഞ്ച് വര്‍ഷം എടുത്തെങ്കിലും അങ്ങനെയൊന്ന് സംഭവിച്ചു എന്നത് നേട്ടം തന്നെയാണ്.\nഅതേസമയം പൊതു ഖജനാവില് നിന്ന് രണ്ട് കോടിയോളം രൂപ ചെലവഴിച്ച് തയ്യാറാക്കിയ റിപ്പോര്‍ട്ടാണിത്.\nപ്രസ്തുത റിപ്പോര്‍ട്ടിലെ നിര്‍ദ്ദേശങ്ങള് അഥവാ റെക്കമന്‍ഡേഷന്‍സ് കേവലം രണ്ട് പേജാണോ എന്ന് ചോദിക്കുമ്പോള്, ആ ചോദ്യത്തില് തെറ്റില്ല എന്നാണ് ഞാന് മനസ്സിലാക്കുന്നത്. സാധാരണ ഏതൊരു റിപ്പോര്‍ട്ടിലും കൃത്യമായ ഘട്ടങ്ങള് പിന്തുടര്‍ന്നാണ് നിരീക്ഷണത്തിലേക്ക് എത്തുന്നത്.\nഅതില് ലഭ്യമായ ഡാറ്റയെ കുറിച്ചുള്ള നിരീക്ഷണങ്ങള്, പ്രസ്തുത ഡാറ്റയില് നിന്നുണ്ടായ നിരീക്ഷണങ്ങളെ അടിസ്ഥാനമാക്കിയ കണ്ടെത്തലുകള് (ഫൈന്‍ഡിങ്ങ്സ്) എല്ലാം ഉള്‍പ്പെടും. ഇവയെ അടിസ്ഥാനമാക്കിയാണ് ശുപാര്‍ശകള് അല്ലെങ്കില് നിര്‍ദ്ദേശങ്ങള് മുന്നോട്ട് വെക്കുക. എല്ലാ പഠനത്തിലും ഇത് ബാധകമാണ്. തീര്‍ച്ചയായും നിരീക്ഷണങ്ങളും നിര്‍ദ്ദേശങ്ങളും ഒരുമിച്ച് വെച്ചില്ലെങ്കില് എന്തുകൊണ്ടാണ് ഇങ്ങനെയൊരു റെക്കമന്‍ഡേഷന് ഒരു കമ്മിറ്റി തന്നിട്ടുള്ളത് എന്നത് സംബന്ധിച്ച് ഒന്നും മനസ്സിലാകില്ല.\nമെയ് നാലിന് ഹേമ കമ്മിറ്റിയുമായി ബന്ധപ്പെട്ട സര്‍ക്കാര് വെച്ച ചര്‍ച്ചയില് തന്നിട്ടുള്ള നിര്‍ദ്ദേശങ്ങള് സമഗ്രമല്ല. ഉദാഹരണത്തിന് തുല്യവേതനം എന്ന് നിര്‍ദ്ദേശമായി പറയുന്നു. അത് എന്താണ് എങ്ങനെ നടപ്പിലാക്കും എന്നതൊന്നും റിപ്പോര്‍ട്ടില് പറയുന്നില്ല. മാത്രവുമല്ല വളരെ വിചിത്രമായ ചില നിരീക്ഷണങ്ങളും നിര്‍ദ്ദേശത്തില് ഉള്‍പ്പെട്ടിട്ടുണ്ട്. അവിടെയാണ് എന്തിനാണ് സര്‍ക്കാരിന്റേത് എന്ന് പറഞ്ഞ് ഇത്തരമൊരു ഡോക്യുമെന്റ് കൊണ്ടുവെക്കുന്നത് എന്ന ചോദ്യം ഉയരുന്നത്. ഒട്ടും ക്വാളിറ്റിയില്ലാത്ത ഒരു ലിസ്റ്റ് ഓഫ് റെക്കമന്‍ഡേഷന്‍സാണ് മുന്നോട്ട് വെച്ചിരിക്കുന്നത്. അതില് നിന്ന് നമ്മള് ഈ പഠനത്തെക്കുറിച്ച് എന്താണ് മനസ്സിലാക്കേണ്ടത് എന്ന ഒരു ചോദ്യമുണ്ട്.\nഡബ്ല്യു.സി.സിയുടെ ഏറ്റവും വലിയ വിമര്‍ശനവും അവിടെ തന്നെയാണ്. കാരണം ഡബ്ല്യു.സി.സിക്ക് നന്നായിട്ടറിയാം എത്രനാള്, എത്രപേര് ഹേമ കമ്മിറ്റിയുടെ മുന്നില് റസ്‌പോണ്ടന്റ്‌സ് ആയി പോയിട്ടുണ്ട് എന്നത്. എന്തൊക്കെ കാര്യങ്ങള് കമ്മിറ്റി ചോദിച്ചിട്ടുണ്ട്, അവര് നമുക്ക് എന്തുതരം ചോദ്യാവലിയാണ് തന്നത് എന്നതുമായി ബന്ധപ്പെട്ട വിവരങ്ങളൊക്കെ.\nഎന്നെപ്പോലുള്ള ആള്‍ക്കാരൊക്കെ സിനിമ പഠിപ്പിക്കുന്ന ആളെന്ന നിലയില് എല്ലാത്തരം അക്കാദമിക് റിസോഴ്‌സസും അവര്‍ക്ക് ലഭ്യമാക്കി കൊടുത്തിട്ടുണ്ട്. ഞാനൊക്കെ ഏഴും എട്ടും സിറ്റിംഗ് കമ്മിറ്റിക്ക് മുന്നില് പോയിട്ടുണ്ട്. അവരോട് നിര്‍ദ്ദേശങ്ങള് ചോദിച്ചിട്ടുണ്ട്. മണിക്കൂറുകളോളം അവര്‍ക്ക് മുന്നില് ഇരുന്ന് സംസാരിച്ചിട്ടുണ്ട്. അതുകൊണ്ട് തന്നെ ഈ വിവരങ്ങളെല്ലാം ലഭ്യമാക്കികൊണ്ട് ജസ്റ്റിസ് ഹേമ അത്രയുമൊരു ക്വാളിറ്റി ഇല്ലാതെയാണ് ഈ റിപ്പോര്‍ട്ട് തയ്യാറാക്കിയതെന്ന് എനിക്ക് തോന്നുന്നില്ല. നല്ല ക്വാളിറ്റിയുള്ള ഒരു റിപ്പോര്‍ട്ട് തന്നെ അവര് ഉണ്ടാക്കിയിട്ടുണ്ടെന്നാണ് എന്റെ വിശ്വാസം. കാരണം സിനിമാമേഖലയുമായി ബന്ധപ്പെട്ട് അത്ര അധികം മെറ്റീരിയല്‍സും വിവരങ്ങളും അവര്‍ക്ക് കിട്ടിയിട്ടുണ്ട്.\nഡബ്ല്യു.സി.സിയുടെ ആശങ്കയും ഡബ്ല്യു.സി.സിയുടെ വിമര്‍ശനവും ആ പോയിന്റിലാണ്. പൊതുഗജനാവില് നിന്ന് വലിയൊരു തുക ചെലവിട്ട് ഇത്രയധികം ഡേറ്റ ഉണ്ടാക്കിയിട്ട് അവ എന്താണ് ചെയ്തത്, എന്തിനാണ് ഉപയോഗപ്പെടുത്തിയത്. സിനിമാ മേഖലയിലെ പ്രശ്‌നങ്ങളുമായി ബന്ധപ്പെട്ട വിവരങ്ങള് ഈ റിപ്പോര്‍ട്ടില് സമഗ്രമായി ഉള്‍പ്പെട്ടിട്ടുണ്ടെങ്കില്, അതിനെ രഹസ്യസ്വഭാവം എന്ന വാക്ക് കൊണ്ട് തടയിട്ട്, എന്നാല് പിന്നെ ഈ റക്കമന്റേഷന്‍സ് രണ്ട് പേജ് മതിയെന്ന് പറയുന്നത് എന്തിനെയാണ് കാണിക്കുന്നത്. ഇതാണ് ചോദ്യം.\nഹേമ കമ്മിറ്റിക്ക് മുന്നില് പോയിട്ടുള്ള എല്ലാ സ്ത്രീകളുടെയും കോണ്‍ഫിഡന്‍ഷ്യാലിറ്റി വളരെ പ്രധാനമാണ്. കാരണം അവര് അത്രയും നിര്‍ണായകമായ വിവരങ്ങള് തന്നെയാണ് അവിടെ കൊടുത്തിട്ടുള്ളത്. പക്ഷേ അതിനര്‍ത്ഥം കമ്മിറ്റിക്ക് മുന്നില് പോയ ആളുകളുടെ പേരിനെ ചൊല്ലി എന്നാല് പിന്നെ ഈ റിപ്പോര്‍ട്ട് മുഴുവന് അവിടെ തന്നെ കിടന്നോട്ടെ എന്ന് കരുതുന്നതല്ലല്ലോ?\nകോണ്‍ഫിഡന്‍ഷ്യാലിറ്റി നിലനിര്‍ത്തികൊണ്ട് തന്നെ റിപ്പോര്‍ട്ട് പുറത്തുവിടാമല്ലോ? അത്തരം രീതികള് നമുക്ക് പരിചിതമാണല്ലോ? പൊതുജനനന്മയ്ക്ക് വേണ്ടി നമുക്ക് ലഭ്യമായ വിവരങ്ങള് ഉപയോഗിക്കാമല്ലോ? അതുകൊണ്ടാണ് ആ വിവരങ്ങള് ഉപയോഗപ്പെടുത്തണം എന്ന് ഡബ്ല്യു.സി.സി. പറയുന്നത്.\nകമ്മിറ്റിക്ക് മുന്നില് പോയി നിരവധി സ്ത്രീകള് അവര് നേരിട്ട അനുഭവങ്ങള് പറഞ്ഞിട്ടുണ്ട്. അവിടെ കോണ്‍ഫിഡന്‍ഷ്യാലിറ്റി എന്ന വാക്ക് ഉപയോഗിച്ച് റിപ്പോര്‍ട്ട് മുഴുവന് മൂടി വെക്കണമെന്ന് പറയുന്നത് ശരിയാണോ? സ്ത്രീകള് ഇന്‍ഡസ്ട്രിയിലേക്ക് വരാതിരിക്കലല്ലോ നമ്മുടെ ആവശ്യം. സ്ത്രീകള് വന്ന് ഇന്‍ഡസ്ട്രിയുടെ ഭാഗമാകുക, അവരുടെ ജോലിക്ക് ഡിഗ്നിറ്റിയുണ്ടായിരിക്കുക എന്നതാണ് നമ്മുടെ ഉദ്ദേശ്യം. അതിന് വേണ്ടിയാണ് വീണ്ടും വീണ്ടും ഇതില് വ്യക്തത ഉണ്ടാകണമെന്ന് ഡബ്ല്യു.സി.സി. പറയുന്നത്. അതില് മറ്റൊരു ഉദ്ദേശ്യവുമില്ല. ഡബ്ല്യു.സി.സി പറയുന്നത് ആ യോഗത്തില് ഇരുന്നവര്‍ക്ക് മനസിലായിട്ടുണ്ട്.\nഈ അഞ്ച് വര്‍ഷം എന്താണ് ചെയ്തത് എന്ന ചോദ്യം ഉയര്‍ന്ന് വരുന്നുണ്ട്. ജെന്‍ഡര് ആണ് സര്‍ക്കാരിന്റെ പ്രധാനപ്പെട്ട ഒരു ഊന്നല് എന്നാണല്ലോ പറയുന്നത്. അങ്ങനെ ജെന്‍ഡറിനെ സമീപിക്കുന്ന ആളുകള് എങ്ങനെ ഇതിനെ കൈകാര്യം ചെയ്യുമെന്നത് പ്രധാനമാണ്. അതാണ് നമ്മള് ശ്രദ്ധയോടെ നോക്കിക്കൊണ്ടിരിക്കുന്നത്.\nഡബ്ല്യു.സി.സിക്ക് നിര്‍ദേശങ്ങളെക്കുറിച്ച് എതിരഭിപ്രായമില്ല. അതില് പുരോഗമനപരമായ കാര്യങ്ങള് പറയുന്നുണ്ട്. ആവശ്യമുള്ള കാര്യങ്ങള് പറയുന്നുണ്ട്. എന്നാല് ഈ പറയുന്ന ഡാറ്റയില് നിന്നാണ് ഈ ശുപാര്‍ശകള് ഉണ്ടായിട്ടുള്ളതെങ്കില് എന്താണ് ഈ ഡാറ്റയെന്നും റിപ്പോര്‍ട്ടെന്നും അതിന്റെ രഹസ്യാത്മക സ്വാഭാവം നിലനിര്‍ത്തിക്കൊണ്ട് തന്നെ ഞങ്ങള്‍ക്ക് അറിയേണ്ടതുണ്ട്. റിപ്പോര്‍ട്ടിലെ കണ്ടെത്തലുകളെക്കുറിച്ച് അറിയേണ്ടതുണ്ട്. അതാണ് ഞങ്ങള് പറഞ്ഞുകൊണ്ടിരിക്കുന്നത്.\nഡോ. ആശ ആച്ചി ജോസഫുമായി ശ്രിന്‍ഷ രാമകൃഷ്ണന് സംസാരിച്ച് തയ്യാറാക്കിയത്\nHema Committeee Report


'ഇതും നമ്മൾ അതിജീവിക്കും' : ഒരു അഡാർ ലവ്വിലെ സോങ്ങിന് ഡിസ്‌ലൈക് പ്രവാഹം; ട്രോളുകളുമായി സോഷ്യൽ മീഡിയയും\n21 Sep 2018 3:18 AM GMT\nഒമർ ലുലു സംവിധാനം ചെയ്യുന്ന 'ഒരു അഡാർ ലവ്വിലെ' ഫ്രീക്ക് പെണ്ണെ എന്ന ഗാനത്തിന് ഡിസ്‌ലൈക്കുകളുടെ ചാകര. നാലു ലക്ഷത്തോളം പേർ ഇതിനോടകം കണ്ട പാട്ടിന് രണ്ടു ലക്ഷത്തി അയ്യായിരം പേരും ഡിസ്‌ലൈക് ആണ് നൽകിയിരിക്കുന്നത്. നവമാധ്യമങ്ങളിലും പാട്ടിനെ വ്യാപകമായി ട്രോളുന്നുണ്ട്.\n80 മില്ല്യണ് കാഴ്ച്ചക്കാരുമായി മുന്നേറുന്ന മാണിക്യ മലരായ പൂവിക്ക് ശേഷം ഏറെ പ്രതീക്ഷയോടെയാണ് അഡാര് ലൗവിലെ ഫ്രീക്ക് പെണ്ണേ ഗാനം അണിയറ പ്രവർത്തകർ പുറത്തു വിട്ടത്. എന്നാൽ ഗാനത്തിന് ഒട്ടും പോസിറ്റിവ് ആയ പ്രതികരണം അല്ല ഇപ്പോൾ ലഭിക്കുന്നത്.\nസത്യ ജിത്തിന്റെ വരികള്‍ക്ക് സംഗീതം പകര്‍ന്നിരിക്കുന്നത് ഷാന് റഹ്മാനാണ്. സത്യജിത്, നീതു നടുവത്തേറ്റ് എന്നിവര് ചേര്‍ന്നാണ് ഗാനം ആലപിച്ചിരിക്കുന്നത്.ഹാപ്പി വെഡ്ഡിംഗ്സ്, ചങ്ക്സ് എന്നീ ചിത്രങ്ങള്‍ക്ക് ശേഷം ഒമര് ലുലു സംവിധാനം ചെയ്യുന്ന ചിത്രമാണ് അഡാര് ലവ്. ഒരു കൂട്ടം പുതുമുഖങ്ങളാണ് ചിത്രത്തില് അണിനിരക്കുന്നത്.\nഔസേപ്പച്ചന് മൂവി ഹൗസിന്റെ ബാനറില് ഔസേപ്പച്ചന് വാളക്കുളിയാണ് അഡാര് ലവിന്റെ നിര്‍മ്മാണം. നര്‍മ്മത്തിനും പ്രണയത്തിനും പ്രാധാന്യം നല്‍കി ഒരുക്കുന്ന ചിത്രം പ്ലസ്ടു വിദ്യാര്‍ത്ഥികളുടെ കഥയാണ് പറയുന്നത്. പ്രിയയുടെ കണ്ണിറുക്കലിലൂടെ സൂപ്പര്‍ഹിറ്റായി മാറിയ മാണിക്യ മലരായ എന്ന ഗാനം ഒരേ സമയം വൻ ഹിറ്റും, വിവാദവും ആയിരുന്നു.\n"ഇതും നമ്മൾ അതിജീവിക്കും" എന്ന് പാട്ടിനെ കുറിച്ച് സോഷ്യൽ മീഡിയയിൽ ചിലർ പരിഹാസ രൂപേണ ആവർത്തിക്കുന്നു.\nOmarLulu oruadarlove priyawarrier Youtubeflope


പ്രതിശീര്‍ഷ വരുമാനത്തില് ഇന്ത്യയെ മറികടന്നു ബംഗ്ലാദേശ്;കോവിഡ് പിടിമുറുക്കിയ സാമ്പത്തിക വർഷത്തിലും ഒൻപതു ശമതാനം വർധനയാണ് ബംഗ്ലാദേശിന് – Media Mangalam\nപ്രതിശീര്‍ഷ വരുമാനത്തില് ഇന്ത്യയെ മറികടന്നു ബംഗ്ലാദേശ്;കോവിഡ് പിടിമുറുക്കിയ സാമ്പത്തിക വർഷത്തിലും ഒൻപതു ശമതാനം വർധനയാണ് ബംഗ്ലാദേശിന്\nന്യൂഡല്‍ഹി: പ്രതിശീര്‍ഷ വരുമാനത്തില് ഇന്ത്യയെ മറികടന്നു ബംഗ്ലാദേശ്. 2020-21 വര്‍ഷത്തെ കണക്ക് അനുസരിച്ച് 2227 ഡോളറാണ് ബംഗ്ലാദേശിന്റെ പ്രതിശീര്‍ഷ വരുമാനം. കോവിഡ് പിടിമുറുക്കിയ പോയ സാമ്പത്തിക വര്‍ഷം ഒന്‍പതു ശമതാനം വര്‍ധനയാണ് ബംഗ്ലാദേശിന്റെ പ്രതിശീര്‍ഷ വരുമാനത്തില് ഉണ്ടായത്. 2019-20ല് ഇത് 2064 ഡോളര് ആയിരുന്നു. 2020-21ല് ഇന്ത്യയുടെ പ്രതിശീര്‍ഷ വരുമാനം 1947 ഡോളര്. കഴിഞ്ഞ വര്‍ഷം ഒക്ടോബറില് പുറത്തിറക്കിയ ലോകബാങ്ക് സാമ്പത്തിക അവലോകത്തില് പ്രതിശീര്‍ഷ വരുമാനത്തിലുണ്ടാവുന്ന ഈ മാറ്റം പ്രവചിച്ചിരുന്നു.\nഅതേസമയം ബംഗ്ലദേശ് വരുമാനത്തിന്റെ കാര്യത്തില് ഇന്ത്യയെ മറികടന്നുവെന്നത് സാങ്കേതികം മാത്രമാണെന്ന് സാമ്പത്തിക വിദഗ്ധര് പറയുന്നു. ക്രയശേഷിയുടെ കാര്യത്തില് മഹാമാരിക്കാലത്തു പോലും ഇന്ത്യ ഏറെ മുന്നിലാണെന്നും ഇത് അങ്ങനെ തുടരുമെന്നാണ് പ്രതീക്ഷിക്കുന്നതെന്നും സര്‍ക്കാരിന്റെ മുന് സാമ്പത്തിക ഉപദേഷ്ടാവ് അരവിന്ദ് സുബ്രഹ്‌മണ്യം പറഞ്ഞു.\nbangaladesh india Per capita income world bank\nകാമാക്ഷിപുരത്ത് കൊറോണാ ദേവിക്ക് ഒരു ക്ഷേത്രം ; മഹാമാരിയിൽ നിന്ന് രക്ഷപെടാൻ പ്രത്യേക പൂജയും വഴിപാടും\nടൗട്ടെയ്ക്ക് പിന്നാലെ യാസ്; കേരളത്തില് വരും ദിവസങ്ങളില് പരക്കെ മഴ പെയ്യാന് സാധ്യത\nതിരുവനന്തപുരത്ത് റിസോർട്ടിൽ ‘നിർവാണ’യുടെ ലഹരിപ്പാർട്ടി; ഇന്നലെ രാത്രി തുടങ്ങിയ പാർട്ടി നീണ്ടു നിന്നത് ഇന്ന് ഉച്ച വരെ; നാലു പേരെ കസ്റ്റഡിയിലെടുത്തു


ഏഴു കോടി ഉല്‍പാദനം: ഇന്ത്യന് പതാകയുടെ നിറവുമായി ഹീറോയുടെ ലിമിറ്റഡ് എഡിഷന് – Chandrika Daily\nBy Web Desk Tuesday September 27, 2016 10:03 am\nന്യൂഡല്‍ഹി: ഉല്‍പാദനം ഏഴു കോടി തികച്ച രാജ്യത്തെ പ്രമുഖ ഇരുചക്രവാഹന നിര്‍മാതാവായ ഹീറോ മോട്ടോ കോര്‍പ്പ് പുത്തന് മാറ്റങ്ങളുമായി സ്‌പെഷ്യല് എഡിഷന് ബൈക്ക് പുറത്തിറക്കി. ഏഴു കോടിയുടെ…\nന്യൂഡല്‍ഹി: ഉല്‍പാദനം ഏഴു കോടി തികച്ച രാജ്യത്തെ പ്രമുഖ ഇരുചക്രവാഹന നിര്‍മാതാവായ ഹീറോ മോട്ടോ കോര്‍പ്പ് പുത്തന് മാറ്റങ്ങളുമായി സ്‌പെഷ്യല് എഡിഷന് ബൈക്ക് പുറത്തിറക്കി. ഏഴു കോടിയുടെ മധുരം, സ്വാതന്ത്ര്യത്തിന്റെ എഴുപതാം വര്‍ഷത്തിലായതിനാല് ത്രിവര്‍ണപതാകയുടെ നിറം നല്‍കിയാണ് അച്ചീവര് 150 എന്ന പ്രത്യേക പതിപ്പ് നിരത്തിലെത്തിച്ചത്. രാജ്യത്തുടനീളം 70 ബൈക്കുകള് മാത്രമാണ് കമ്പനി വിപണിയിലെത്തിച്ചത്. തൂവെള്ള നിറത്തില് പതാകയുടെ ത്രിവര്‍ണങ്ങള് നല്‍കിയാണ് രാജ്യത്തോടുള്ള ആദരവ് രേഖപ്പെടുത്തിയത്. കമ്പനിക്കു മാത്രമല്ല രാജ്യത്തിനു തന്നെ അഭിമാനകരമായ നിമിഷമാണിതെന്ന് ഹീറോ മോട്ടോ കോര്‍പ്പ് സിഇഒയും എംഡിയുമായ പവന് മുഞ്ചല് പറഞ്ഞു. പത്തു കോടി ഉല്‍പാദനമെന്നതാണ് കമ്പനിയുടെ അടുത്ത ലക്ഷ്യമെന്ന് അദ്ദേഹം പറഞ്ഞു.\nഅച്ചീവര് 150ന്റെ റെഗുലര് ബൈക്കുകളും ഇതോടൊപ്പം ഹിറോ നിരത്തിലിറക്കി. ഉയര്‍ന്ന മൈലേജും 150 സിസി കരുത്തുമുള്ള ഹീറോ അച്ചീവറിന്റെ ഡ്രം ബ്രേക്ക് മോഡലിന് 61800 രൂപയും ഡിസ്‌ക് ബ്രേക്ക് മോഡലിന് 62800 രൂപയുമാണ് വില. കമ്പനി അടുത്തിടെ പുറത്തിറക്കിയ സ്‌പ്ലെന്‍ഡര് ഐ സ്മാര്‍ട്ട് 110ല് നല്‍കിയ എഞ്ചിന് ടെക്‌നോളജി തന്നെയാണ് അച്ചീവറിലും ഉപയോഗിച്ചിരിക്കുന്നത്. ഉയര്‍ന്ന ഇന്ധനക്ഷമത ഉറപ്പുവരുത്തുന്ന അച്ചീവര് 150ന്റെ ലിമിറ്റഡ് എഡിഷനു ആവശ്യക്കാര് ഏറെയാണെന്നാണ് റിപ്പോര്‍ട്ട്. പൂജ്യത്തില് നിന്ന് നൂറു കിലോമീറ്റര് വേഗം ആര്‍ജിക്കാന് കേവലം അഞ്ചു സെക്കന്റ് മാത്രമാണ് വേണ്ടത്. പത്ത് സെക്കന്റ് ന്യൂട്രലിലിട്ടാല് തനിയെ എഞ്ചിന് ഓഫാകുകയും ക്ലച്ചില് തൊട്ടാല് ഓണാകുകയും ചെയ്യുന്ന നൂതന സാങ്കേതിക വിദ്യയാണ് അച്ചീവറില് പരീക്ഷിച്ചിരിക്കുന്നത്. കൂടാതെ ഓട്ടോമാറ്റിക് ഹെഡ്‌ലൈറ്റ് ഓണ് എന്ന സവിശേഷതയും അച്ചീവറിലുണ്ട്. മണിക്കൂറില് 110 കിലോമീറ്ററാണ് പരമാവധി വേഗത. പുതിയ ഗ്രാഫിക്‌സോടു കൂടി ഇരുഭാഗത്തേക്കും തള്ളിനില്‍ക്കുന്ന ഇന്ധനടാങ്ക് റെഗുലര് അച്ചീവറിന്റെ പ്രത്യേകതയാണ്. മാസ്‌ട്രോ എഡ്ജ്, ഡ്യുവറ്റ്, സ്‌പ്ലെന്‍ഡര് ഐസ്മാര്‍ട്ട് ബൈക്കുകള്‍ക്കു ശേഷം ഹീറോ പുറത്തിറക്കുന്ന നാലാമനാണ് അച്ചീവര്.


‘ബ്ലാസ്‌റ്റേഴ്‌സ് ആരാധകര് അപകടത്തില്; അരുതാത്തത് സംഭവിക്കാതിരിക്കട്ട’; മഞ്ഞപ്പടയ്ക്ക് മുന്നറിയിപ്പുമായി അണ്ടര് 17 ലോകകപ്പ് ഡയറക്ടര് ഹാവിയര് സിപ്പി\nകൊച്ചി: ആരാധകരുടെ എണ്ണം കൊണ്ട് ലോകത്തെ ഞെട്ടിച്ചവരാണ് മഞ്ഞപ്പട. ഓരോ മത്സരത്തിനും കലൂരിലെ ജവഹര്‍ലാല് നെഹ്‌റു സ്‌റ്റേഡിയത്തിലേക്ക് ഒഴുകിയെത്തുന്ന ആരാധകരുടെ എണ്ണം വര്‍ധിച്ചു വരികയാണ്. എന്നാല് മഞ്ഞപ്പട അഭിമാനം കൊള്ളുന്ന ഈ തിരക്ക് വന് ഭീഷണി യാണെന്നാണ് ഫിഫ അണ്ടര് 17 ലോകകപ്പ് ഡയറക്ടറായിരുന്ന ഹാവിയര് സിപ്പിയുടെ മുന്നറിയിപ്പ്. ജംഷഡ്പൂരുമായുള്ള കേരള ബ്ലാസ്റ്റേഴ്‌സിന്റെ കളിക്കു മുന്‍പാണ് ട്വിറ്ററിലൂടെ ഹാവിയര് സിപ്പി ആശങ്ക പങ്കു വെച്ചത്.\nകലൂരിലെ സ്റ്റേഡിയത്തിന്റെ ഏറ്റവും മുകളിലെ നിരയില് ബ്ലാസ്റ്റേഴ്‌സ് ആരാധകരെ കണ്ടതിനു ശേഷമാണ് സിപ്പിയുടെ ട്വീറ്റ്. തേര്‍ഡ് ടയറില് ആരാധകര് നിറഞ്ഞിരിക്കുന്നത് തന്നെ അത്ഭുതപ്പെടുത്തിയെന്നും എന്തെങ്കിലും അടിയന്തിര സാഹചര്യമുണ്ടായാല് പെട്ടെന്ന് ഒഴിപ്പിക്കാനുള്ള സംവിധാനം ആ നിരകള്‍ക്കില്ല എന്നും ഒന്നും സംഭവിക്കാതിരിക്കട്ടെ എന്നുമായിരുന്നു സിപ്പിയുടെ ട്വീറ്റ്.\nകഴിഞ്ഞ സീസണ് വരെ അറുപതിനായിരത്തോളം കാണികളെ ഉള്‍ക്കൊള്ളാന് കഴിയുന്നതായിരുന്നു കൊച്ചിയിലെ സ്റ്റേഡിയം. എന്നാല് അണ്ടര് 17 ലോകകപ്പിനു മുന്‍പായി സ്റ്റേഡിയത്തിന്റെ സീറ്റ് കപ്പാസിറ്റി വളരെയധികം കുറഞ്ഞ് മുപ്പത്തൊമ്പതിനായിരത്തോളമാക്കി. സ്റ്റേഡിയം നവീകരിച്ച് ബക്കറ്റ് സീറ്റുകള് നിരത്തിയതോടെയാണ് കപ്പാസിറ്റി കുറഞ്ഞത്.\nഫിഫയുടെ സ്റ്റേഡിയം സുരക്ഷാ നിയന്ത്രണങ്ങളുടെ ഭാഗമായി ലോകകപ്പില് 29000 പേര്‍ക്കുള്ള ടിക്കറ്റുകളേ ഈ സ്റ്റേഡിയത്തില് ലഭ്യമായിരുന്നുള്ളു. എന്നാല് ഇപ്പോള് വീണ്ടും മഞ്ഞപ്പട സ്റ്റേഡിയത്തില് നിറഞ്ഞിരിക്കുകയാണ്. ഓരോ മത്സരവും കാണാന് അറുപതിനായിരത്തോളം ആരാധകരാണ് സ്‌റ്റേഡിയത്തിലേക്ക് എത്തിക്കൊണ്ടിരിക്കുന്നത്. ഇത് സ്‌റ്റേഡിയത്തിന്റെ സുരക്ഷയ്ക്ക് വെല്ലുവിൡയായിരിക്കുകയാണ്.


ഗര്‍ഭിണികളെ ഇനി കണ്ടാലും അനുഗ്രഹിക്കും, വിവാദമുണ്ടാക്കുന്നത് ചിലരുടെ മാനസിക രോഗം: സുരേഷ് ഗോപി\nതത്സമയം ഡെസ്ക്| Updated On: 11 May 2019 12:08 PM GMT | Location :\nഅതില് വിവാദമുണ്ടാക്കുന്നത് ചിലരുടെ മാനസികരോഗമാണ്. അത് മാറ്റാന് നല്ല ഡോക്ടര്‍മാരെ കണ്ട് ചികിത്സിക്കട്ടെയെന്നും അദ്ദേഹം പറഞ്ഞു.\nഗര്‍ഭിണികളെ തനിക്ക് ഇഷ്ടമാണ്,ഇനി കണ്ടാലും അനുഗ്രഹിക്കുമെന്ന് തൃശൂര് ലോക്‌സഭാ മണ്ഡലം എന്.ഡി.എ സ്ഥാനാര്‍ത്ഥി സുരേഷ് ഗോപി. അതില് വിവാദമുണ്ടാക്കുന്നത് ചിലരുടെ മാനസികരോഗമാണ്. അത് മാറ്റാന് നല്ല ഡോക്ടര്‍മാരെ കണ്ട് ചികിത്സിക്കട്ടെയെന്നും അദ്ദേഹം പറഞ്ഞു.\nസ്വന്തം വീട്ടിലേക്കെത്തുന്ന ജേഷ്ടന്റെ ഭാര്യ സ്വന്തം അമ്മയെ പോലെയാണ്. ആ സംസ്‌കാരമില്ലാത്തവര്‍ക്ക് അങ്ങനെ പലതും പറയാം. അവന്മാര് അങ്ങനെ ദ്രവിച്ച് ഇല്ലാതാവട്ടെ. ട്രോളുകള് ഒന്നും തന്റെ പ്രവര്‍ത്തനങ്ങളെ ബാധിച്ചില്ല. തനിക്കെതിരെയുള്ള ട്രോളുകള് ഒന്നും ശ്രദ്ധിക്കാറില്ല. സിനിമയില് കൈയ്യടി നേടാന് കഴിയുന്നതുപോലെ പെതുജീവിതത്തിലും കൈയ്യടി നേടാനായെന്നും സുരേഷേ് ഗോപി പറഞ്ഞു.\nതെരഞ്ഞെടുപ്പ് പ്രചാരണത്തിനിടെ ഗര്‍ഭിണിയായ യുവതിയുടെ വയറ്റില് തൊട്ട് അനുഗ്രഹിച്ചത് സമൂഹമാദ്ധ്യമങ്ങള് ഏറ്റെടുത്തിരുന്നു. ട്രോളര്‍മാര് അടക്കം സ്ത്രീക്കെതിരെയും സുരേഷ് ഗോപിക്കെതിരെയും വന് വിമര്‍ശനമാണ് ഉയര്‍ത്തിയത്. ഇതെതുടര്‍ന്നു സുരേഷ് ഗോപിയുടെ ഭാര്യ യുവതിയുടെ വീട് സന്ദര്‍ശിച്ച് പിന്തുണയറിയിച്ചിരുന്നു


ന്യൂസിലാന്റ് പ്രധാനമന്ത്രി പെണ്‍കുഞ്ഞിന് ജന്മം നല്‍കി; പ്രധാനമന്ത്രി പദവിയിലിരിക്കെ അമ്മയായ രണ്ടാമത്തെ വ്യക്തി • ഇ വാർത്ത | evartha\nevartha Desk June 21, 2018, 3:42 pm June 21, 2018\nന്യൂസിലാന്റ് പ്രധാനമന്ത്രി ജസീന്ത ആര്‍ഡേണ് പെണ്‍കുഞ്ഞിന് ജന്മം നല്‍കി. പെണ്‍കുഞ്ഞിനെ പ്രസവിച്ച വിവരം ഇന്‍സ്റ്റഗ്രാമിലൂടെയാണ് ജസീന്ത പുറംലോകത്തെ അറിയിച്ചത്. ന്യൂസിലന്‍ഡിലെ ഏറ്റവും പ്രായംകുറഞ്ഞ പ്രധാനമന്ത്രിയാണ് മുപ്പത്തിയേഴുകാരിയായ ജസീന്ത.\nപദവിയിലിരിക്കെ കുഞ്ഞിനു ജന്മം നല്‍കിയ രാജ്യത്തെ ആദ്യത്തെ വനിതാ പ്രധാനമന്ത്രിയുമാണ് അവര്. ലോകത്ത് പ്രധാനമന്ത്രി പദത്തിലിരിക്കെ അമ്മയാകുന്ന രണ്ടാമത്തെയാളാണ് ജസീന്ദ. പാക് പ്രധാനമന്ത്രി ബേനസീര് ഭൂട്ടോയാണ് ആദ്യത്തെയാള്.


പ്രകൃതിയോടിണങ്ങി ഒരു മണ്‍കൂട് - വീടും പ്ലാനും\nപ്രകൃതിയോടിണങ്ങി ഒരു മണ്‍കൂട്\nഎന്നെങ്കിലുമൊരു വീടു വയ്ക്കുന്നുവെങ്കില്, അത് പ്രകൃതിയോട് നീതി പാലിച്ചുകൊണ്ടുള്ള ഒന്നായിരിക്കണം എന്നത് വളാഞ്ചേരി സ്വദേശി വിനോദിന്റെയും കുടുംബത്തിന്റെയും കൂട്ടായ തീരുമാനമായിരുന്നു. അത്തരമൊരു വീടുനിര്‍മ്മാണത്തിനായി ഈ കുടുംബം നടത്തിയ അന്വേഷണങ്ങള്‍ക്കിടെയാണ്, ഇവര് തൃശൂരിലെ വാസ്തുകം ഓര്‍ഗാനിക് ആര്‍ക്കിടെക്റ്റ്‌സിലെ മണ്ണ് കൂടുകളുടെ ശില്‍പിയായ എഞ്ചിനീയര് ശ്രീനിവാസനെ പരിചയപ്പെടുന്നത്.\n20 സെന്റിന്റെ ആകൃതിയൊത്ത ഒരു പ്ലോട്ടായിരുന്നു ഇവര്‍ക്കുണ്ടായിരുന്നത്. അതിനാല് നല്ല രീതിയില് മുന് മുറ്റമൊരുക്കുക സാധ്യമായിരുന്നു. മുറ്റത്തുണ്ടായിരുന്ന കുളം സംരക്ഷിക്കു മെന്നതായിരുന്നു എഞ്ചിനീയറും ക്ലയന്റും കൂട്ടായെടുത്ത ആദ്യ തീരുമാനം. നാലുകെട്ടിന്റെ മാതൃകയിലൊരു സ്ട്രക്ചറാണ് ഈ വീടിന്. സൈറ്റിന്റെ അടുത്ത പ്രദേശത്തു തന്നെ വെട്ടുകല്ല് ലഭ്യമായിരുന്നതിനാല് സ്ട്രക്ചര് നിര്‍മ്മാണത്തിനു മുഴുവന് വെട്ടുകല്ലു തന്നെ ഉപയോഗിച്ചു. പുറമേക്ക് പ്ലാസ്റ്ററിങ് ഒന്നും ചെയ്യാതെ ചെങ്കല്ലിന്റെ സ്വാഭാവികഭംഗിയും തനിമയും നിലനിര്‍ത്തി. അകത്തുമാത്രം മണ്ണ് ഉപയോഗിച്ച് പ്ലാസ്റ്ററിങ് ചെയ്തു.\nണത്തിനു മുഴുവന് വെട്ടുകല്ലു തന്നെ ഉപയോഗിച്ചു. പുറമേക്ക് പ്ലാസ്റ്ററിങ് ഒന്നും ചെയ്യാതെ ചെങ്കല്ലിന്റെ സ്വാഭാവികഭംഗിയും തനിമയും നിലനിര്‍ത്തി. അകത്തുമാത്രം മണ്ണ് ഉപയോഗിച്ച് പ്ലാസ്റ്ററിങ് ചെയ്തു.\nരണ്ടു നിറത്തിലുള്ള മണ്ണുകളാണ് ഇവിടെ ഉപയോഗിച്ചിരിക്കുന്നത്. മഞ്ഞയും, ചുവപ്പും. ഇതില് ചുവന്ന മണ്ണ് സൈറ്റില് നിന്നും മഞ്ഞനിറമുള്ള മണ്ണ് തൊട്ടടുത്ത പ്ലോട്ടില് നിന്നും ലഭിച്ചതാണ്. പഴയ മര ഉരുപ്പടികള് വാങ്ങി പുനരുപയോഗിക്കുകയായിരുന്നു. ഇരുനിലകളിലായാണ് വീട്. മേല്‍ക്കൂരയ്ക്കും പുനരുപയോഗിച്ച ഓടുകള് തന്നെ.\nകരിങ്കല്ലുകള് പാകിയൊരുക്കിയ നടവഴിയിലൂടെ ചുറ്റിനുമുള്ള പച്ചപ്പിന്റെ കാഴ്ചകളാസ്വദിച്ചുകൊണ്ടാണ് പൂമുഖത്തേക്ക് പ്രവേശിക്കുന്നത്. ഇരിപ്പിട സൗകര്യവും സ്റ്റോറേജ് സൗകര്യവും ഒത്തിണങ്ങിയ അരമതിലില് മരത്തിന്റെ ഉരുളന് തൂണുകള്. ഓറഞ്ച്, കറുപ്പ് നിറത്തിലുള്ള ഓക്‌സൈഡ് പൂശിയാണ് തൂണുകള്‍ക്ക് ആകര്‍ഷണവും സംരക്ഷണവും നല്‍കിയിരിക്കുന്നത്. ഈ തൂണുകള് വീടിന്റെ അന്തരീക്ഷത്തോടും പൂമുഖത്തെ മറ്റ് അലങ്കാരങ്ങളോടും ചേര്‍ന്നു നില്‍ക്കുന്നു.\nപൂമുഖത്തുനിന്നും ഉള്ളിലേക്ക് കടന്നാല് ലിവിങ്, ഡൈനിങ്, ഫാമിലി ഏരിയ, കോര്‍ട്ട്‌യാര്‍ഡ്, മുകളിലും താഴെയുമായി4കിടപ്പുമുറികള് എന്നിങ്ങനെയാണ് അകത്തളങ്ങള്. ഇതില് സൂര്യപ്രകാശവും മഞ്ഞും മഴയും എല്ലാം കടന്നുവരത്തക്കവിധം നടുവില് തീര്‍ത്തിരിക്കുന്ന കോര്‍ട്ട്‌യാര്‍ഡിന്റെ ചുറ്റിനുമായാണ് മുറികളെല്ലാം ക്രമീകരിച്ചിരിക്കുന്നത്. പൂമുഖത്തെ അതേ മാതൃകയിലും രീതിയിലും നിറത്തിലുമുള്ള തൂണുകളാണ് നടുമുറ്റത്തിനു നാലു കോണുകളിലും നല്‍കിയിട്ടുള്ളത്. തൂണുകള്‍ക്കൊപ്പം ഇരിപ്പിടസൗകര്യവും നല്‍കിയിരിക്കുന്നു. ഉള്ളിലെ ഏരിയകള് തമ്മില് ഭിത്തിയുടെ മറവില്ല.\nഅകത്തളങ്ങളില് തടിയുടെ ഉപയോഗത്തിനു മുന്‍തൂക്കം നല്‍കിയിട്ടുണ്ട്. അതിലധികവും പുനരുപയോഗിച്ചവയും സൈറ്റില് നിന്നും ലഭ്യമായ കരിമരുത് മരവും ആണ്. മണ്ണിന്റെയും തടിയുടെയും സ്വാഭാവിക നിറങ്ങളും ഒന്നിലധികം നിറത്തിലുള്ള ഓക്‌സൈഡുകള് സമ്മാനിക്കുന്നനിറഭംഗിയും അലങ്കാരങ്ങളുമാണ് ഉള്ളിലെമ്പാടും. പ്ലാസ്റ്ററിങ്ങിന് ഉപയോഗിച്ചിരിക്കുന്ന മണ്ണിന്റെ നിറവ്യത്യാസം തന്നെ അകത്തളങ്ങളിലെ മുഖ്യാകര്‍ഷണങ്ങളില് ഒന്നാകുന്നു. ഭിത്തിയിലെ വുഡുപയോഗിച്ച് നിര്‍മ്മിച്ച കൊത്തുപണികള് നിറഞ്ഞ വെന്റിലേഷന്, പകുതി ഗ്ലാസും മറുപകുതി തടിയും ഉപയോഗിച്ചു നിര്‍മ്മിച്ച ജാലകങ്ങള്, സ്ഥല വിഭജനത്തിന് ഉപയോഗിച്ചിട്ടുള്ള ശില്പഭംഗിയൊത്ത തൂണുകള്, ഫര്‍ണിച്ചറിലെ പഴമയുടെ രീതി എന്നിവയെല്ലാമാണ് മറ്റ് അകത്തളങ്ങളിലെ അലങ്കാരങ്ങള്.\nകൃത്രിമമായ അലങ്കാരങ്ങളൊന്നുമില്ല എന്നു തന്നെ പറയാം. വീട്ടുകാരുടേയും വീടിന്റെ ശില്പിയുടെയും അഭിപ്രായ ഐക്യത്തില് നിന്നും ഉരുത്തിരിഞ്ഞ; പ്രകൃതിയോട് നീതി പൂര്‍വ്വകമായ സമീപനം സ്വീകരിച്ചുകൊണ്ട് നിര്‍മ്മിച്ചിരിക്കുന്ന മണ്ണിന്റെ മണമോലുന്ന വാസ്തുശില്പം. വീടിന്റെ മുറ്റത്തുണ്ടായിരുന്ന കുളത്തെ മഴവെള്ള സംഭരണി കൂടിയാക്കി മാറ്റിയതോടെ മണ്ണും, കല്ലും, മരവും ചേര്‍ന്ന് പ്രകൃതിയോട് താദാത്മ്യം പ്രാപിച്ചുകൊണ്ടുള്ള ഗൃഹനിര്‍മ്മാണം അര്‍ത്ഥ സമ്പൂര്‍ണ്ണമായിരിക്കുന്നു.\nPrevious Article← ലളിതം; പ്രൗഢം\nNext Articleമിനിമലിസ്റ്റിക് ഇന്റീരിയര് →


കാബൂള്: ലോകം മുഴുവന് ‘കൊവിഡ്-19’ വ്യാപനത്തിന്റെ ഭീതിയില് പ്രതിരോധ പ്രവര്‍ത്തനങ്ങള്‍ക്കായി വിവിധ നടപടികള് കൈക്കൊള്ളുന്ന വാര്‍ത്തകള് പുറത്തുവരുമ്പോള് അഫ്ഗാനിസ്ഥാനില് നിന്നും വരുന്നത് മറ്റൊരു വാര്‍ത്തയാണ്. കാബൂളിലെ ഗുരുദ്വാരയില് ഭീകരവാദികള് നടത്തിയ ചാവേര് ബോംബ് ആക്രമണത്തില് 25 പേര് കൊല്ലപ്പെട്ടു. ബോംബാക്രമണത്തിന്റെ ഉത്തരവാദിത്തം ഇസ്ലാമിക് സ്റ്റേറ്റ് ഏറ്റെടുത്തിട്ടുണ്ട്.\nപ്രാദേശിക സമയം 7-45 ന് ചാവേറുകള് അടക്കമുള്ള നാല് പേരാണ് ഇവിടെ ആക്രമണം നടത്തിയത്. ആക്രണമണം നടക്കുന്ന സമയത്ത് 20 കുടുംബങ്ങളുള്‍പ്പെടെ 120-ഓളം പേര് ഉണ്ടായിരുന്നുവെന്നാണ് മാദ്ധ്യമങ്ങൾ റിപ്പോര്‍ട്ട് ചെയ്യുന്നത്.\nനാല് ഭീകരവാദികളെയും ആക്രമിച്ച് കീഴ്‌പ്പെടുത്താന് അഫ്ഗാന് സൈന്യം ആറുമണിക്കൂറുകളെടുത്തു. ഭീകരാക്രമണത്തില് 25 പേര് കൊല്ലപ്പെട്ടുവെന്നും കുട്ടികളടക്കം 80-ലേറെ പേര്‍ക്ക് പരിക്ക് പറ്റിയെന്നും അഫ്ഗാന് ആഭ്യന്തര മന്ത്രാലയത്തിന്റെ റിപ്പോര്‍ട്ടില് പറയുന്നു.\nസംഭവസ്ഥലത്തു നിന്നുമുള്ള ദൃശ്യങ്ങളില് ഭയപ്പെട്ട് നിലവിളിക്കുന്ന കുട്ടികളെ കാണാം. അഫ്ഗാനില് നിന്നും സൈന്യത്തെ പിന്‍വലിക്കാന് തയ്യാറെടുക്കുന്ന അമേരിക്ക സൈനിക സഹായത്തില് 100 കോടി ഡോളര് കുറവു വരുത്തുമെന്ന് പ്രഖ്യാപിച്ചതിന്റെ അടുത്ത ദിവസമാണ് ആക്രമണം നടക്കുന്നത്.\nസംഭവത്തെ അപലപിച്ച ഇന്ത്യയും അമേരിക്കയും മരണപ്പെട്ടവര്‍ക്ക് ഉടന് നീതി ലഭിക്കണമെന്ന് ആവശ്യപ്പെട്ടു.\nഅഫ്ഗാനിസ്ഥാനിലെ ഹിന്ദു- സിഖ് സമുദായങ്ങളിലെ ദുരിത ബാധിത കുടുംബങ്ങള്‍ക്ക് സാധ്യമായ എല്ലാ സഹായങ്ങളും നല്‍കാന് തയ്യാറാണെന്ന് ഇന്ത്യ അറിയിച്ചു.\n‘ന്യൂനപക്ഷ സമുദായത്തിന്റെ ആരാധനാലയങ്ങള്‍ക്കെതിരെ എന്തൊരു ഭീരുത്വം നിറഞ്ഞ ആക്രമണമാണ് നടന്നിട്ടുള്ളത്. പ്രത്യേകിച്ചും ആഗോള തലത്തില് കൊറോണ വൈറസ് രോഗം പടര്‍ന്നു പിടിക്കുന്ന സാഹചര്യത്തില്…”- വിദേശകാര്യ മന്ത്രാലയം പറഞ്ഞു. ഒരു ജനതയെ രക്ഷിക്കുന്നതിനായി അഫ്ഗാന് സൈന്യം ചെയ്ത ധീരമായ പ്രവൃത്തിയെ ഇന്ത്യ അഭിനന്ദിച്ചു.\n2018-ല് ഇവിടെ ഇസ്ലാമിക് സ്റ്റേറ്റ് ന്യൂനപക്ഷമായ ഹിന്ദുക്കള്‍ക്കും സിഖുകാര്‍ക്കുമെതിരെ ആക്രമണം നടത്തിയിരുന്നു. അഫ്ഗാന് പ്രസിഡണ്ടായ അഷ്‌റഫ് ഗനിയെ കാണാന് നില്‍ക്കുന്ന ഹിന്ദുക്കള്‍ക്കും സിഖുകാര്‍ക്കുമെതിരെയായിരുന്നു ആക്രമണം നടന്നത്. ഇതില് 19 പേര് കൊല്ലപ്പെട്ടിരുന്നു.\nഅഫ്‌ഗാനിസ്ഥാനില് വളരെ കുറച്ച് ഹിന്ദുക്കളും സിഖുകാരും മാത്രമേ അവശേഷിക്കുന്നുള്ളു. വര്‍ഷങ്ങളായി അവരില് ഭൂരിഭാഗം പേരും ഇന്ത്യയിലേക്കും മറ്റു രാജ്യങ്ങളിലേക്കും കുടിയേറി കൊണ്ടിരിക്കുകയാണ്.**\nആക്രമണത്തിന്‍റെ ഉത്തരവാദിത്തം ഐസിസ്/ഖൊറാസാന് ഏറ്റെടുത്തതായി റിപ്പോര്‍ട്ടുകളുണ്ടെങ്കിലും, യഥാര്‍ത്ഥത്തില് പാക്കിസ്താന്റെ ഐഎസ്ഐയുടെ സഹായത്തോടെയാണ് ഹഖാനി സംഘം ആക്രമണം നടത്തിയതെന്ന് ഇന്ത്യന് സുരക്ഷാ ഏജന്‍സികള് വിശ്വസിക്കുന്നു. സിഖ് സമുദായത്തിന് പുറമെ മറ്റ് മതങ്ങളില് പെട്ടവരും ഉള്‍പ്പടെയുള്ളവരാണ് കൊല്ലപ്പെട്ടത്. ആക്രമണത്തെ ഇന്ത്യ ശക്തമായി അപലപിച്ചു.\nന്യൂനപക്ഷങ്ങളുടെ മതസ്ഥലത്ത് ഇത്തരം ഭീരുത്വം നിറഞ്ഞ ആക്രമണം, കോവിഡ് 19 പകര്‍ച്ചവ്യാധി പടര്‍ന്നപ്പോഴും ആക്രമണകാരികളുടെയും അവരോടൊപ്പമുള്ള ആളുകളുടെയും ക്രൂരമായ മാനസികാവസ്ഥയെ ഇത് പ്രതിഫലിപ്പിക്കുന്നുവെന്ന് വിദേശകാര്യ മന്ത്രാലയ വക്താവ് ബുധനാഴ്ച പ്രസ്താവിച്ചു.\nആക്രമണത്തിന്‍റെ ഉത്തരവാദിത്തം ഏറ്റെടുത്ത ശേഷം ഇസ്ലാമിക് സ്റ്റേറ്റ് രണ്ടാമത്തെ പ്രസ്താവനയില് ഈ ആക്രമണം കശ്മീരിനെതിരായ ഇന്ത്യയുടെ നടപടിയുടെ പ്രതികാരമാണെന്ന് പറഞ്ഞു. പാകിസ്ഥാന്‍റെ അജണ്ടയാണ് രണ്ടാമത്തെ പ്രസ്താവനയില് നിന്ന് വ്യക്തമായതെന്ന് ദില്ലിയില് പങ്കെടുത്ത ഇന്ത്യയിലെ മുതിര്‍ന്ന സുരക്ഷാ ഉദ്യോഗസ്ഥര് പറഞ്ഞു.\nകാബൂളിലെ ഒരു ഗവേഷകനാണ് ഹുസൈന് അഹ്സാനി. ഇസ്ലാമിക് സ്റ്റേറ്റ് ഖൊറോസാന് പോലുള്ള സംഘടനകളെക്കുറിച്ച് ഗവേഷണം നടത്തുകയാണ് അദ്ദെഹം. ഹഖാനി ഗ്രൂപ്പും അവരുടെ പങ്കാളിയായ ലഷ്കര് ഇ തയ്ബയും ദില്ലിയില് അടുത്തിടെയുണ്ടായ കലാപത്തില് ഇന്ത്യയോട് പ്രതികാരം ചെയ്യുന്നതിനാണ് ആക്രമണം നടത്തിയതെന്ന് വിശ്വസിക്കുന്നു. ‘പ്രതികാരത്തിനുള്ള ഏറ്റവും നല്ല സ്ഥലം അഫ്ഗാനിസ്ഥാനായിരുന്നു. ലഷ്കര് ഇ തായ്ബയും ഹഖാനി ഗ്രൂപ്പും തമ്മിലുള്ള ഏകോപനം സൂചിപ്പിക്കുന്നത് ഇരുവരും ആക്രമണം നടത്തിയെന്നാണ്,’ അദ്ദേഹം പറയുന്നു.\nഹഖാനി ഗ്രൂപ്പിന്‍റെ തലവനായ സിറാജുദ്ദീന് ഹഖാനി താലിബാന്‍റെ ഡെപ്യൂട്ടി നേതാവാണെന്നത് ശ്രദ്ധേയമാണ്. പാക്കിസ്ഥാന്‍റെ ഐഎസ്ഐ രണ്ട് ഗ്രൂപ്പുകളെയും പിന്തുണയ്ക്കുന്നു. ഇസ്ലാമിക് സ്റ്റേറ്റ് ഖൊറാസാനെ അഫ്ഗാനിസ്ഥാനില് നിന്ന് പുറത്താക്കിയതായി കഴിഞ്ഞ ആഴ്ച തന്നെ താലിബാന് ഔദ്യോഗിക വെബ്സൈറ്റില് എഴുതിയിരുന്നു. ഇസ്ലാമിക് സ്റ്റേറ്റ് അഫ്ഗാനിസ്ഥാനില് നിന്ന് ഫലപ്രദമായി പുറത്താക്കപ്പെട്ടുവെന്ന് താലിബാന്‍റെ അവകാശവാദമനുസരിച്ച്, ബുധനാഴ്ച എങ്ങനെയാണ് ഇത്രയും വലിയ ആക്രമണം നടത്തിയത്?\nപിന്നെ എന്തിനാണ് ഇസ്ലാമിക് സ്റ്റേറ്റ് ഇതിന്‍റെ ഉത്തരവാദിത്തം ഏറ്റെടുത്തത്? ഈ നിഴല്‍യുദ്ധം നടത്താന് ശ്രമിക്കുന്നത് ഹഖാനി ഗ്രൂപ്പാണെന്ന് അഹ്സാനി വിശദീകരിക്കുന്നു. അദ്ദേഹം പറഞ്ഞു, ” സമീപകാലത്ത് കാബൂളില് നിരവധി ആക്രമണങ്ങള് നടന്നിട്ടുണ്ട്, ഇസ്ലാമിക് സ്റ്റേറ്റ് അതിന്‍റെയെല്ലാം ഉത്തരവാദിത്തം ഏറ്റെടുത്തിട്ടുമുണ്ട്, എന്നാല് അത്തരം സങ്കീര്‍ണ്ണമായ ആക്രമണം നടത്താന് തന്ത്രപരമായ കഴിവ് അവര്‍ക്കില്ല. ഇസ്ലാമിക് സ്റ്റേറ്റ് ഖൊറാസാന് ബ്രാന്‍ഡിന്‍റെ പ്രാധാന്യം ഹഖാനി ഗ്രൂപ്പ് മനസിലാക്കുകയും അതിന് പിന്നില് പ്രവര്‍ത്തിക്കുകയും ചെയ്തു. ‘\nഇന്ത്യന് സുരക്ഷാ ഏജന്‍സികളുടെ ആക്രമണത്തിന് പിന്നില് പാകിസ്ഥാനാണെന്ന് കരുതപ്പെടുന്നു. ഇതിനായി താലിബാന് ലഷ്കര്-ഹഖാനിയെ ഉപയോഗിച്ചു. അഫ്ഗാനിസ്ഥാനിലെ സിഖ് ന്യൂനപക്ഷങ്ങള്‍ക്കെതിരായ ഏറ്റവും വലിയ ആക്രമണമാണിത്. ഇസ്ലാമിക് സ്റ്റേറ്റിലെത്താന് എളുപ്പമല്ലാത്ത നഗരത്തിലെ ഏറ്റവും സംരക്ഷിത ഹരിതമേഖലയില് നിന്ന് ഏതാനും കിലോമീറ്റര് അകലെയാണ്. ഈ ആക്രമണത്തിന് പിന്നില് പാകിസ്ഥാനാണെന്ന് ഇന്ത്യ വിശ്വസിക്കുന്നു.\nമറുവശത്ത്, അഫ്ഗാനിസ്ഥാനിലെ നിലവിലെ രാഷ്ട്രീയ, സുരക്ഷാ സാഹചര്യം കണക്കിലെടുത്ത് ആക്രമണ സമയം കാണണമെന്ന് വൃത്തങ്ങള് പറയുന്നു. സമാധാന പ്രക്രിയയുടെ അനിശ്ചിതത്വം, അസ്ഥിരമായ ഗവണ്‍മെന്‍റ്, താലിബാനുമായുള്ള സമാധാന ചര്‍ച്ചകളില് അമേരിക്കയുടെ താരതമ്യേന കുറഞ്ഞ താല്‍പര്യം എന്നിവ ആശങ്കാജനകമാണ്. വരും ആഴ്ചകളിലും മാസങ്ങളിലും അഫ്ഗാനിസ്ഥാനില് പാക് സ്പോണ്‍സര് ചെയ്ത ആക്രമണത്തിന്‍റെ തുടക്കവും ഇതായിരിക്കുമെന്ന് ഇന്ത്യ വിശ്വസിക്കുന്നു.\nകാരുണ്യവാനായ അല്ലാഹുവിന്റെ അനുഗ്രഹത്താല് ഞാന് 72 കന്യകമാരെ വിവാഹം ചെയ്ത് സ്വര്‍ഗത്തില് സുഖമായി ജീവീക്കും; ഐഎസ് ചാവേറാക്കിയ കൗമാരക്കാരന്റെ കത്ത്


ഗർഭസ്ഥശിശുവിന് ആരോഗ്യപ്രശ്‌നങ്ങളുണ്ടെന്ന് മെഡിക്കൽ ബോർഡ് കണ്ടെത്തിയാൽ ഭ്രൂണഹത്യ ചെയ്യണോ വേണ്ടയോ എന്ന് തീരുമാനിക്കാൻ മാതാവിന് അവകാശമുണ്ടെന്ന് ഡൽഹി ഹൈക്കോടതി. ആരോഗ്യപ്രശ്നങ്ങളുണ്ടെന്ന് കണ്ടെത്തിയ 28 ആഴ്ച പ്രായമുള്ള ഗർഭം അലസിപ്പിക്കാൻ 33കാരിക്ക് അനുമതി നൽകിക്കൊണ്ടാണ് കോടതിയുടെ പരാമർശം.\nജസ്റ്റിസ് ജ്യോതി സിങ് ആണ് ശ്രദ്ധേയമായ നിരീക്ഷണം നടത്തിയത്. ഗർഭസ്ഥശിശുവിന് ഒന്നിലേറെ പ്രശ്നങ്ങളുണ്ടെന്ന് മെഡിക്കൽ ബോർഡ് കണ്ടെത്തിയതിനാൽ അതുമായി മുന്നോട്ടുപോകണമോയെന്ന് തീരുമാനിക്കാനുള്ള മാതാവിൻ്റെ അവകാശം നിഷേധിക്കാനാവില്ല. പ്രത്യുത്പാദന കാര്യങ്ങളിൽ തീരുമാനമെടുക്കുന്നത് സ്ത്രീയുടെ വ്യക്തിസ്വാതന്ത്ര്യത്തിന്റെ ഭാഗമാണ് എന്നും അദ്ദേഹം പറഞ്ഞു.\nഗർഭച്ഛിദ്ര നിയമപ്രകാരം 24 ആഴ്ചവരെയുള്ള ഗർഭം മാത്രമേ അലസിപ്പിക്കാൻ അനുമതി. ഈ സമയപരിധി കഴിഞ്ഞതിനെ തുടർന്നാണ് പരാതിക്കാരി കോടതിയെ സമീപിച്ചത്. തുടർന്ന്, കുഞ്ഞിൻ്റെ ആരോഗ്യസ്ഥിതി പരിശോധിക്കുന്നതിനായി മെഡിക്കൽ ബോർഡ് രൂപീകരിക്കാൻ ഹൈക്കോടതി എയിംസിനോട് ആവശ്യപ്പെട്ടു. കുഞ്ഞിന് ആരോഗ്യപ്രശ്നങ്ങൾ ഉണ്ടെന്നായിരുന്നു ബോർഡിൻ്റെ കണ്ടെത്തൽ. കുഞ്ഞിന് അപൂർവ ഹൃദ്രോഗമുണ്ട്. ജനിച്ചുകഴിഞ്ഞുള്ള ആദ്യവർഷത്തിൽ രണ്ടോ മൂന്നോ ഹൃദയശസ്ത്രക്രിയയും പിന്നീട് വർഷത്തിൽ ഓരോ ശസ്ത്രക്രിയ വീതവും വേണ്ടിവന്നേക്കും. അതുകൊണ്ട് തന്നെ മാതാവ് വലിയ മാനസിക സമ്മർദ്ദം അനുഭവിക്കുകയാണെന്നും ബോർഡ് കോടതിയെ അറിയിച്ചു. ഇതേ തുടർന്നാണ് കോടതിയുടെ തീരുമാനം.\nStory Highlights : court allows woman terminate pregnancy\nRead more on: delhi high court | pregnancy\n‘അവിടെ പലതും നടക്കും, ഇവിടെ അത് പറ്റില്ല’; യുപി പൊലീസിനെതിരെ ഡൽഹി ഹൈക്കോടതി


ഒരുമാതിരി മൂക്ക് കയറിട്ടതു പോലെ: ഡ്രീം ഗേളിനായി മൂക്കുത്തിയിട്ടതിനെ കുറിച്ച് ആയുഷ്മാന് ഖുരാന | Southlive\n'ഒരുമാതിരി മൂക്ക് കയറിട്ടതു പോലെ': ഡ്രീം ഗേളിനായി മൂക്കുത്തിയിട്ടതിനെ കുറിച്ച് ആയുഷ്മാന് ഖുരാന\nFriday, 16th August 2019, 12:51 pm\nബോളിവുഡ് താരം ആയുഷ്മാന് ഖുറാനയുടെ ഏറ്റവും പുതിയ ചിത്രമാണ് “ഡ്രീം ഗേള്”. ഇതുവരെ കാണാത്ത വേഷപ്പകര്‍ച്ചയിലാണ് ചിത്രത്തില് താരം എത്തുന്നത്. ആദ്യമായി സ്ത്രീവേഷത്തിലെത്തുന്ന ത്രില്ലിലാണ് ആയുഷ്മാന്. എന്നാല് സ്ത്രീകളുടെ വേഷവിധാനങ്ങള് കൊണ്ട് വട്ടം കറങ്ങിയിരിക്കുകയാണ് താരം.\nചിത്രത്തില് സീതയായും രാധയായും വേഷം കെട്ടുന്നതിനിടെ ഉപയോഗിച്ച മൂക്കൂത്തിയാണ് താരത്തെ ഏറെ ചുറ്റിച്ചിരിക്കുന്നത്. സ്ത്രീകള് ധരിക്കുന്ന “നത്” എന്നറിയപ്പെടുന്ന മൂക്കുത്തി ധരിച്ചപ്പോള് മൂക്ക് കയറിട്ടതു പോലെയാണ് തോന്നിയതെന്ന് താരം വ്യക്തമാക്കുന്നു. താരം മൂക്കുത്തിയെ കുറിച്ച് പറയുന്ന വീഡിയോ സോഷ്യല് മീഡിയയില് വൈറലാവുകയാണ്.\nMeet my #DreamGirl co-actor @ayushmannk… oops co-actress Aayushi ? @ektaravikapoor #BTS #13KoMainTeri @balajimotionpic pic.twitter.com/BjvPQFYPzN\nരാജ് ഷാന്‍ഡില്യ സംവിധാനം ചെയ്യുന്ന “ഡ്രീം ഗേള്” നിര്‍മ്മിക്കുന്നത് ഏക്താ കപൂറാണ്. നുസ്രത്ത് ബരുചയാണ് നായികയായി എത്തുന്നത്. അന്നു കപൂര്, വിജയ് രാസ്, അഭിഷേക് ബാനര്‍ജി, രാജേഷ് ശര്‍മ്മ, രാജ് ബന്‍സാലി എന്നിവരാണ് ചിത്രത്തിലെ മറ്റ് താരങ്ങള്.


newshead: കെആർഎൽസിസി ജനറൽ അസംബ്ലി തുടങ്ങി\nകെആർഎൽസിസി ജനറൽ അസംബ്ലി തുടങ്ങി\nകേരള റീജൻ ലാറ്റിൻ കാത്തലിക് കൗൺസിൽ (കെആർഎൽസിസി) ജനറൽ അസംബ്ലിക്ക‌് ഇടക്കൊച്ചി ആൽഫാ പാസ്റ്ററൽ സെന്ററിൽ തുടക്കമായി. എംജി സർവകലാശാല മുൻ വി സി ഡോ. സിറിയക് തോമസ് ഉദ്ഘാടനം ചെയ്തു. കെസിബിസി‐കെആർഎൽസിസി പ്രസിഡന്റ് ആർച്ച് ബിഷപ് ഡോ. എം സൂസപാക്യം അധ്യക്ഷനായി.\nആർച്ച് ബിഷപ് എമരിറ്റസ് ഡോ. ഫ്രാൻസിസ് കല്ലറക്കൽ, കൊല്ലം രൂപതാ ബിഷപ് എമരിറ്റസ് ഡോ. സ്റ്റാൻലി റോമൻ, കൊല്ലം രൂപതയുടെ പുതിയ ബിഷപ് ഡോ. പോൾ ആന്റണി മുല്ലശേരി, കാർമൽഗിരി സെമിനാരി റെക്ടർ ഡോ. ചാക്കോ പുത്തൻപുരയ്ക്കൽ, സിടിസി സൂപ്പീരിയർ ജനറൽ സിസ്റ്റർ സൂസമ്മ, എംഎസ്എഎഎസ്ടി സുപ്പീരിയർ ജനറൽ സിസ്റ്റർ ശാന്തി, ഡോ. എഡ്വേർഡ് എടേഴത്ത്, അഡ്വ. ജോസി സേവ്യർ, മോൺ. ആന്റണി തച്ചാറ, മോൺ. ആന്റണി കൊച്ചുകരിയിൽ, ഇടുക്കി തങ്കച്ചൻ, എം എക്സ് ജൂഡ്സൺ, കെ എ സാബു എന്നിവരെ ആദരിച്ചു.\nഡോ. ചാൾസ് ലിയോൺ, റവ. ഡോ. സിപ്രിയാൻ ഇ ഫെർണാണ്ടസ്, ജോയി ഗോതുരുത്ത്, ജോസഫ് ജൂഡ് എന്നിവർ ക്ലാസ‌് നയിച്ചു. എബ്രഹാം അറയ്ക്കൽ, ബിഷപ് ഡോ. ജെയിംസ് ആനാപറമ്പിൽ എന്നിവർ മോഡറേറ്റർമാരായി. രാഷ്ട്രീയസമിതി കൺവീനർ ഷാജി ജോർജ് രാഷ്ട്രീയപ്രമേയത്തിന്റെ കരട് അവതരിപ്പിച്ചു.\nഭക്ഷ്യ‐സിവിൽ സപ്ലൈസ് സെക്രട്ടറി മിനി ആന്റണി മുഖ്യപ്രഭാഷണം നടത്തി. കെസിബിസി‐കെആർഎൽസിസി വൈസ് പ്രസിഡന്റ് ഷാജി ജോർജ്, സെക്രട്ടറിമാരായ ആന്റണി ആൽബർട്ട്, സ്മിത ബിജോയ് എന്നിവർ സംസാരിച്ചു.


മൗറിഞ്ഞോക്ക് മറുപടി കൊടുത്ത് ചെൽസി എഫ് കപ്പ് സെമിയിൽ | Fanport | FA Cup News Malayalam\nHome Football FA Cup മൗറിഞ്ഞോക്ക് മറുപടി കൊടുത്ത് ചെൽസി എഫ് കപ്പ് സെമിയിൽ\nമൗറിഞ്ഞോക്ക് മറുപടി കൊടുത്ത് ചെൽസി എഫ് കപ്പ് സെമിയിൽ\nMarch 14, 2017 - 3:21 AM\nസൂപ്പർ കോച്ചുകളുടെ എഫ് എ കപ്പ് ക്വാർട്ടർ പോരാട്ടത്തിൽ ചെൽസിക്ക് ജയം. സ്റ്റാൻഫോർഡ് ബ്രിഡ്ജിൽ നടന്ന മത്സരത്തിൽ ഏകപക്ഷീയമായ ഒരു ഗോളിന് യുണൈറ്റഡിനെ തോൽപിച്ചു ചെൽസി എഫ് എ കപ്പ് സെമി ഫൈനലിൽ സ്ഥാനംനേടി. കന്റെയാണ് ചെൽസിക്ക് വേണ്ടി വിജയ ഗോൾ നേടിയത്.\nടോട്ടൻഹാമും ലിവർപൂളും ചെൽസിക്കതിരെ വിജയകരമായി പരീക്ഷിച്ച പ്രെസ്സിങ് കളിയാണ് യുണൈറ്റഡ് ആദ്യം മുതൽ കളിച്ചത്. ആദ്യ 15 മിനുട്ടിൽ കാര്യമായ മുന്നേറ്റങ്ങൾ ഒന്നും ഇരു ടീമുകളുടെ ഭാഗത്ത് നിന്നും ഉണ്ടായില്ല. ചെൽസിയെ മികച്ച അവസരങ്ങൾ സൃഷ്ട്ടിക്കുന്നതിൽ നിന്ന് തടയാനും യൂണൈറ്റഡിനായി. പതുകെ മത്സരത്തിലേക്ക് തിരിച്ചു വന്ന ചെൽസി 15ആം മിനുട്ടിൽ ഹസാർഡിന്റെ മികച്ച മുന്നേറ്റത്തിൽ ഗോളെന്നുറച്ച ഒരു ഷോട്ട് ഡിഗിയ മികച്ചൊരു സേവിലൂടെ രക്ഷപെടുത്തി. തുടർന്ന് വന്ന കോർണറിൽ കാഹിലിന്റെ മികച്ചൊരു ഷോട്ടും ഡിഗിയ രക്ഷപെടുത്തി. മികച്ച ഫോമിലായിരുന്നു ഹസാർഡിനെ തടായാൻ യുണൈറ്റഡ് താരങ്ങൾ പല തവണ ഫൗൾ ചെയ്തു.\nരണ്ടാം മഞ്ഞ കാർഡ് കണ്ട ആന്ദ്രേ ഹെരേരയെ യുണൈറ്റഡിന് 35ആം മിനുട്ടിൽ നഷ്ടമായി. ഇതോടെ യുണൈറ്റഡ് കൂടുതൽ പ്രതിരോധത്തിലേക്ക് നീങ്ങി. അവസാന മണിക്കൂർ മുഴുവൻ യുണൈറ്റഡ് 10പേരുമായാണ് കളിച്ചത്. 20ആം മിനുട്ടിലാണ് ഹസാർഡിനെ ഫൗൾ ചെയ്തതിനു ആദ്യ മഞ്ഞ കാർഡ് കണ്ടത്. ഹസാർഡിനെ തന്നെ വീണ്ടും ഫൗൾ ചെയ്തതിനെ തുടർന്ന് റഫറി ഹെരേരക്കു രണ്ടാമത്തെ മഞ്ഞ കാർഡ് കാണിക്കുകയായിരുന്നു. 10 പേരായി ചുരുങ്ങിയതോടെ മിഖിത്താരിയനെ പിൻവലിച്ച് ഫെല്ലെയ്‌നിയെ ഇറക്കി യുണൈറ്റഡ് പ്രധിരോധം ശക്തമാക്കി.\nഗ്രൗണ്ടിൽ മത്സരം കടുത്തതായതോടെ ടച്ച് ലൈനിൽ കോച്ചുമാർ തമ്മിൽ വാക്കുതർക്കങ്ങൾ ഉണ്ടായി. അലോൺസോയെ വലൻസിയ ഫൗൾ ചെയ്തതിനെ തുടർന്നാണ് കോന്റെയും മൗറിഞ്ഞോയും വാക്കു തർക്കത്തിൽ ഏർപ്പെട്ടത്.\nകളിയുടെ 51ആം മിനുട്ടിൽ കന്റെയാണ് ചെൽസിയുടെ വിജയ ഗോൾ നേടിയത്. പെനാൽറ്റി ബോക്സിനു പുറത്തു നിന്ന് തൊടുത്ത ഷോട്ട് ഡി ഗിയയെ കീഴ്‌പ്പെടുത്തി വലയിൽ പതിക്കുകയായിരുന്നു. 59ആം മിനുട്ടിൽ റാഷ്‌ഫോർഡിന് മത്സരം സമനിലയിലാക്കാനുള്ള മികച്ച ഒരു അവസരം ലഭിച്ചങ്കിലും ക്വർട്ടയുടെ മികച്ച സേവ് യുണൈറ്റഡിന് ഗോൾ നിഷേധിച്ചു. ഡേവിഡ് ലൂയിസിന്റെ പിഴവിൽ നിന്ന് കിട്ടിയ അവസരമാണ് റാഷ്‌ഫോർഡ് നഷ്ടപ്പെടുത്തിയത്.\nഒരു ഗോളിന്റെ മുൻതൂക്കം ചെൽസി നേടിയതോടെ മത്സരത്തിന്റെ പൂർണ നിയന്ത്രണം ചെൽസിയുടെ കൈകളിലായിരുന്നു. നിരന്തരം അവസരങ്ങൾ ചെൽസി സൃഷിട്ടിച്ചെങ്കിലും യുണൈറ്റഡ് ഗോൾ കീപ്പർ ഡേവിഡ് ഡി ഗിയയെ പരീക്ഷിക്കാൻ പാകത്തിൽ ഉള്ളതൊന്നും ചെൽസിയുടെ ഭാഗത്തുനിന്നുണ്ടായില്ല. വില്യന്റെ ഒന്ന് രണ്ടു ശ്രമങ്ങൾ യുണൈറ്റഡ് ഗോൾ മുഖം വിറപ്പിച്ചെങ്കിലും ഗോൾ മാത്രം ഒഴിഞ്ഞുനിന്നു.\nഅവസാന മിനുറ്റുകളിൽ ഗോൾ നേടാൻ യുണൈറ്റഡ് കിണഞ്ഞു പരിശ്രമിച്ചെങ്കിലും ചെൽസി പ്രതിരോധം മികച്ചു നിന്നു. എഫ് എ കപ്പ് സെമിയിൽ ചെൽസി ടോട്ടൻഹാമിനെയും മാഞ്ചസ്റ്റർ സിറ്റി ആഴ്‌സനലിനെയും നേരിടും.\nPrevious articleവളാഞ്ചേരിയിലും സംഘർഷം, റഫറി നജീബിന് പരിക്ക്. കളി നിർത്തിവെച്ചു\nNext articleകോമനുവേണ്ടി വലയെറിഞ്ഞ് ചെൽസിയും സിറ്റിയും


ലക്ഷദ്വീപ്; ജനവിരുദ്ധ നിയമങ്ങള്‍ക്കെതിരെ ദ്വീപില് നിരാഹാര സമരം ആരംഭിച്ചു - Express Kerala\nNational Politics June 7, 2021 | Published by : Express Kerala Network\nകരവത്തി: ലക്ഷദ്വീപ് അഡ്മിസ്‌ട്രേറ്ററുടെ ജനവിരുദ്ധ നിയമങ്ങള് അടിച്ചേല്‍പ്പിക്കുന്നതിനെതിരെ ഇന്ന് ദ്വീപ് ജനത നിരാഹാര സമരം അനുഷ്ഠിച്ച് പ്രതിക്ഷേധിക്കുന്നു. വിവിധ സാമൂഹ്യ സംഘടനകളും രാഷ്ട്രീയ പാര്‍ട്ടികളും ഉള്‍പ്പെടുന്ന സേവ് ലക്ഷദ്വീപ് ഫോറത്തിന്റെ ആഹ്വാനമാണിത്. ദ്വീപ് ജനത ഒന്നടങ്കം പങ്കെടിക്കുമെന്നറിയിച്ചിട്ടുണ്ട്. കോവിഡ് മാനദണ്ഡം പാലിച്ച് വീടുകളിലാണ് 12 മണിക്കൂര് ഉപവാസം.\nനിരാഹാര സമരം ദ്വീപില് ബന്ദിന്റെ അവസ്ഥയിലേക്ക് മാറുകയാണ്. സമരത്തിന്റെ ഭാഗമായി വ്യാപാരികള് കടകള് അടച്ചിടും. ഓട്ടോ സര്‍വീസുകളും ഉണ്ടാവില്ല. എല്ലാ വിഭാഗം ജനങ്ങളും വീടുകളില് രാവിലെ6മുതല് വൈകിട്ട്6വരെ നിരാഹാര സമരം നടത്തുമെന്ന് ലക്ഷദ്വീപ് എം പി മുഹമ്മദ് ഫൈസല് അറിയിച്ചു.\nകൂടാതെ, ദ്വീപുനിവാസികളല്ലാത്തവര് മടങ്ങണമെന്ന ലക്ഷദ്വീപ് അഡ്മിനിസ്‌ട്രേറ്ററുടെ ഉത്തരവ് ദ്വീപില് നടപ്പാക്കാനാരംഭിച്ചു. കേരളത്തില്‍നിന്ന് എത്തിയ തൊഴിലാളികള് അടക്കമുള്ളവര് മടങ്ങിത്തുടങ്ങി. സന്ദര്‍ശക പാസിന്റെ കാലാവധി കഴിഞ്ഞവര് ഉടന് മടങ്ങണമെന്ന് മെയ് 29ന് അഡ്മിനിസ്‌ട്രേറ്റര് പ്രഫുല് കെ പട്ടേല് ഉത്തരവിറക്കിയിരുന്നു.\nപാസിന്റെ കാലാവധി പുതുക്കണമെങ്കില് കവരത്തി എഡിഎമ്മിന്റെ അനുമതി വാങ്ങണമെന്നും അറിയിച്ചിരുന്നു. കോവിഡ് കേസ് വര്‍ധിക്കുന്ന പശ്ചാത്തലത്തിലാണ് ദ്വീപില് സന്ദര്‍ശകര്‍ക്ക് വിലക്കേര്‍പ്പെടുത്തിയതെന്നാണ് വിശദീകരണം. നടപടിക്കെതിരെ പ്രതിഷേധം ഉയര്‍ന്നെങ്കിലും ഉത്തരവ് നടപ്പാക്കിയതോടെ പലരും മടങ്ങുകയാണ്.\nമാത്രവുമല്ല, പലചരക്ക് ഉള്‍പ്പെടെയുള്ളവക്കായി ദ്വീപുകാര് കൂടുതല് ആശ്രയിച്ചിരുന്നത് ബേപ്പൂര് തുറമുഖത്തെയാണ്. എന്നാല് കേരളവുമായുള്ള ബന്ധം അവസാനിപ്പിക്കാന് അഡ്മിനിസ്‌ട്രേറ്റര് പ്രഫുല് പട്ടേല് നടത്തുന്ന പരിഷ്‌കാരത്തിന്റെ ഭാഗമായാണ് അവശ്യസാധനങ്ങളുമായി മംഗളൂരുവില്‍നിന്ന് ആദ്യ ബാര്‍ജ് ലക്ഷദ്വീപിലെത്തി.\nദ്വീപ് അധികൃതരുടെ ഉടമസ്ഥതയിലുള്ള ബാര്‍ജാണെത്തിയത്. ആദ്യമായാണ് അവശ്യസാധനങ്ങള്‍ക്കായി മംഗളൂരുവിനെ ലക്ഷദ്വീപ് ആശ്രയിക്കുന്നത്. മംഗളൂരുവിലേക്ക് യാത്രാക്കപ്പല് സര്‍വീസും ആരംഭിക്കാനുള്ള തയ്യാറെടുപ്പിലാണ് അധികൃതര്. കൊച്ചിയെയും കോഴിക്കോടിനെയും ആശ്രയിക്കുന്നത് ഒഴിവാക്കാനുള്ള നീക്കമാണ് ഇതിന് പിന്നില്.


ആരോഗ്യം: മുൻകരുതൽ വേണം മുൻകൂട്ടിക്കാണണം | Health\nആരോഗ്യം: മുൻകരുതൽ വേണം മുൻകൂട്ടിക്കാണണം\n#ഡോ. ബി. ഇക്ബാൽ\n01 കോവിഡനന്തര രോഗങ്ങൾ ശ്രദ്ധിക്കുക\nകോവിഡ് ഭേദപ്പെട്ടവർക്ക് തുടർന്നുണ്ടാകുന്ന ആരോഗ്യപ്രശ്നങ്ങൾ കൈകാര്യം ചെയ്യുന്നതിനായി പ്രാഥമികാരോഗ്യകേന്ദ്രങ്ങൾ മുതൽ മെഡിക്കൽ കോളേജുകളിൽവരെ ആരംഭിച്ച കോവിഡ് ക്ലിനിക്കുകൾ ഇപ്പോൾ പൂർണമായ തോതിൽ പ്രവർത്തിക്കുന്നില്ല. ക്ലിനിക്കൽ പ്രോട്ടോകോൾ പാലിച്ചുകൊണ്ട് ഇത്തരം കോവിഡ് ക്ലിനിക്കുകൾ പ്രവർത്തനസജ്ജമാക്കണം.\n02 കോവിഡ് ഗവേഷണങ്ങൾ ആരംഭിക്കുക\nകേരളത്തിലെ കോവിഡ് രോഗത്തിന്റെ സവിശേഷതകളുടെ അടിസ്ഥാനത്തിലുള്ള ഗവേഷണളെയും പ്രബന്ധങ്ങളെയും പ്രോത്സാഹിപ്പിക്കണം. ആരോഗ്യസർവകലാശാല ഇക്കാര്യത്തിൽ മുൻകൈ എടുക്കണം.\n03 ജനിതക സീക്വൻസിങ് വിപുലീകരിക്കുക\nകോവിഡ് വൈറസിലുണ്ടാവുന്ന ജനിതകമാറ്റ പഠനങ്ങൾക്ക് രോഗവ്യാപനത്തിന്റെ സ്വഭാവവും തീവ്രതയും മനസ്സിലാക്കുന്നതിൽ വലിയ സഹായം നൽകാൻ കഴിയും. ഇപ്പോൾ പ്രധാനമായും ഡൽഹിയിലെ ഇൻസ്റ്റിറ്റ്യൂട്ട് ഓഫ് ജീനോമിക്സിന്റെ സഹായത്തോടെയാണ് ജനിതകപഠനം നടത്തിവരുന്നത്. കോഴിക്കോട് മെഡിക്കൽകോളേജിലെ മെഡിക്കൽ ഗവേഷണ കേന്ദ്രത്തിലും രാജീവ് ഗാന്ധി സെന്റർ ഫോർ ബയോടെക്നോളജിയിലും സ്പൈക്ക് പ്രോട്ടീൻ ജനിതകപഠനം സമീപകാലത്ത് ആരംഭിച്ചിട്ടുണ്ട്. കേരളത്തിലെ മറ്റ് പല ഗവേഷണ സ്ഥാപനങ്ങളിലും ഇതിനുള്ള അടിസ്ഥാന സൗകര്യം ലഭ്യമാണ്. ഇത്തരം സ്ഥാപനങ്ങളിലെ ഗവേഷകർക്ക് ആവശ്യമായ പരിശീലനം നൽകി ജനിതകപഠനം ആരംഭിക്കാനുള്ള നടപടികൾ സ്വീകരിക്കണം.\n04 പാലിയേറ്റീവ് കെയർ സേവനം പ്രയോജനപ്പെടുത്തുക\nകോവിഡ് രോഗികളുടെ എണ്ണം ക്രമാതീതമായി വർധിച്ചുവന്ന സാഹചര്യത്തിൽ ജനങ്ങൾക്കിടയിലും കോവിഡ് രോഗികളിലും മാനസികസംഘർഷവും ഉത്‌ണ്ഠയും വർധിച്ചുവരുകയാണ്. കേരളത്തിലെ എല്ലാ പ്രദേശത്തും വിദഗ്ധ പരിശീലനം ലഭിച്ച ഡോക്ടർമാരും നഴ്‌സുമാരും അടങ്ങുന്ന പാലിയേറ്റീവ് കെയർ സംവിധാനം സർക്കാർ, സ്വകാര്യമേഖലകളിൽ ലഭ്യമാണ്. കോവിഡ് രോഗികളുടെ രോഗലക്ഷണശമനത്തിനും മാനസിക പിന്തുണയ്ക്കും വേണ്ടിയുള്ള ഇടപെടലുകൾക്ക് മാർഗനിർദേശം നൽകുന്ന പ്രോട്ടോകോളുകളും തയ്യാറാക്കണം.\n01 വർധിച്ചുവരുന്ന രോഗാതുരത കുറയ്ക്കുക\nമരണനിരക്ക് കുറഞ്ഞിരിക്കുമ്പോഴും ഉയർന്ന രോഗാതുരതയുള്ള സംസ്ഥാനമാണ് കേരളം. രോഗചികിത്സയ്ക്ക് നൽകുന്ന ഊന്നലിനൊപ്പം രോഗപ്രതിരോധത്തിലും ആരോഗ്യ വിദ്യാഭ്യാസത്തിനും പ്രാധാന്യംനൽകി രോഗാതുരത കുറയ്ക്കുന്നതിനുള്ള സംരംഭങ്ങൾ വിവിധ തലത്തിൽ ആരംഭിക്കേണ്ടതാണ്. പകർച്ച, പകർച്ചേതര മാനസിക രോഗങ്ങളിലൂടെയുള്ള രോഗാതുരത കുറയ്ക്കുന്നതിനുള്ള പൊതുജനാരോഗ്യ ഇടപെടലിന് പ്രാധാന്യം നൽകണം. ഇടക്കാലത്ത് അവഗണിക്കപ്പെട്ടു പോയ സ്കൂൾ ആരോഗ്യപദ്ധതി ശക്തിപ്പെടുത്താനുള്ള ശ്രമങ്ങൾക്ക് വിദ്യാലയങ്ങൾ പുനരാരംഭിച്ചാലുടൻ തുടക്കംകുറിക്കണം. മാനസികാരോഗ്യം മെച്ചപ്പെടുത്തുന്നതിനുള്ള കർമപരിപാടികൾ ഊർജസ്വലമാക്കണം. ആരോഗ്യവകുപ്പിൽ പബ്ലിക് ഹെൽത്ത് കേഡർ നടപ്പിലാക്കണം.\n02 കുടുംബാരോഗ്യ ശൃംഖല\nപ്രാഥമികാരോഗ്യകേന്ദ്രങ്ങളെ കുടുംബാരോഗ്യ കേന്ദ്രങ്ങളാക്കിക്കൊണ്ടുള്ള ആർദ്രം പദ്ധതി വൈകാതെ പൂർത്തീകരിക്കണം. കുടുംബ ഡോക്ടർ മാതൃകയിൽ പ്രവർത്തിച്ചിരുന്ന ഒട്ടേറെ ചെറുകിട സ്വകാര്യ ആശുപത്രികൾ വൻകിട ആശുപത്രികളുടെ വരവോടെ നിർത്തലായിപ്പോയി. ചെറുകിട ഇടത്തരം സ്വകാര്യ ആശുപത്രികളും താഴെത്തട്ടിലുള്ള സർക്കാർ ആശുപത്രികളും (പ്രാഥമികാരോഗ്യകേന്ദ്രങ്ങൾ, സാമൂഹികാരോഗ്യ കേന്ദ്രങ്ങൾ) ഉൾപ്പെടുത്തി കുടുംബാരോഗ്യ ശൃംഖല രൂപവത്കരിക്കാനുള്ള പദ്ധതി ആവിഷ്കരിക്കണം.\n03 പ്രാന്തവത്‌കരിക്കപ്പെട്ടവരുടെ ആരോഗ്യം\nവയോജനങ്ങൾ, പ്രത്യേകിച്ച് സ്ത്രീകൾ, ആദിവാസികൾ, മത്സ്യത്തൊഴിലാളി മേഖലയിലുള്ളവർ, ഭിന്നശേഷിക്കാർ, ട്രാൻസ് ജെൻഡറുകൾ എന്നീ പ്രാന്തവത്‌കരിക്കപ്പെട്ട ജനസമൂഹങ്ങൾ നേരിടുന്ന ആരോഗ്യപ്രശ്നങ്ങൾ പരിഹരിക്കുന്നതിനായി മിഷൻ മാതൃകയിൽ വലിയൊരു സംരംഭം ആരംഭിക്കണം. ഭിന്നശേഷിക്കാരുടെ ആരോഗ്യപദ്ധതികൾ വിവിധ ഡിപ്പാർട്ടുമെന്റുകളിൽ ചിതറിക്കിടക്കുകയാണ്. ഇവയെ ഏകോപിപ്പിക്കണം.\nആരോഗ്യമേഖലയിൽ കേരളം നേരിടുന്ന സവിശേഷപ്രശ്നങ്ങൾ അഭിമുഖീകരിച്ച് പരിഹരിക്കുന്നതിനായി ആരോഗ്യഗവേഷണം വിവിധ തലങ്ങളിൽ ശക്തിപ്പെടുത്തേണ്ടതുണ്ട്. ഇതിലേക്കായി ഇതിനകം സ്ഥാപിച്ചവയും പ്രാരംഭപ്രവർത്തനങ്ങൾ നടത്തുകയും ചെയ്തിട്ടുള്ളവയുമായ താഴെ പറയുന്ന സ്ഥാപനങ്ങൾ കാലബന്ധിതമായി പൂർത്തിയാക്കി പ്രവർത്തനക്ഷമമാക്കണം.\n1.ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് വൈറോളജി (കേരള ശാസ്ത്രസാങ്കേതിക പരിസ്ഥിതി കൗൺസിൽ) -തിരുവനന്തപുരം\n2.ആയുർവേദ ഗവേഷണകേന്ദ്രം (ആരോഗ്യ വകുപ്പ്)- കണ്ണൂർ\n3.എപ്പിഡമിയോളജി ആൻഡ് പബ്ലിക് ഹെൽത്ത് ഇൻസ്റ്റിറ്റ്യൂട്ട് (ആരോഗ്യ സർവകലാശാല)-തൃശ്ശൂർ\n4.ഇൻഫെക്‌ഷ്യസ് ഡിസീസ് ഇൻസ്റ്റിറ്റ്യൂട്ട് (ആരോഗ്യവകുപ്പ്)- ആലപ്പുഴ\n05 പൊതുജനാരോഗ്യ നിയമനിർമാണങ്ങൾ\nചികിത്സാ രോഗനിർണയ സ്ഥാപനങ്ങളുടെ നിലവാരം മെച്ചപ്പെടുത്തുന്നതിനും സ്വകാര്യസ്ഥാപനങ്ങളെ സാമൂഹിക നിയന്ത്രണത്തിൽ കൊണ്ടുവരാനും വേണ്ടി കേന്ദ്ര ആക്‌ടിന്റെ മാതൃകയിൽ ആരംഭിച്ച ക്ലിനിക്കൽ എസ്റ്റാബ്ലിഷ് മെന്റ് ആക്ട് ആരംഭദശയിലാണ് ഇപ്പോഴുള്ളത്. ഒട്ടും വൈക്കാതെ ക്ലിനിക്കൽ എസ്റ്റാബ്ലിഷ് മെന്റ് ആക്ട് നടപടികൾ പൂർത്തിയാക്കണം. ആരോഗ്യ പ്രൊഫഷണലുകളുടെ രജിസ്‌ട്രേഷനായി കാലഹരണപ്പെട്ട തിരുവിതാംകൂർ, കൊച്ചി, മലബാർ ആക്ടുകളാണ് നിലവിലുള്ളത്. ഈ പരിമിതി പരിഹരിക്കുന്നതിനായി ഏകീകൃത മെഡിക്കൽ പ്രാക്ടീഷണേഴ്‌സ് ആക്ട് നടപ്പിലാക്കണം.\n06 കെ.എസ്.ഡി.പി. വിപുലീകരിക്കുക\nഇന്ത്യയിലിപ്പോൾ ഏറ്റവും മികച്ച നിലയിൽ പ്രവർത്തിക്കുന്ന പൊതുമേഖല ഔഷധകമ്പനിയായ കെ.എസ്.ഡി.പി. സർക്കാർ ആശുപത്രികൾക്കാവശ്യമായ അവശ്യമരുന്നുകൾ മുഴുവൻ ലഭ്യമാക്കാൻ കഴിയുന്ന വിധം കൂടുതൽ വിപുലീകരിക്കണം. ഇതിനകം തീരുമാനിച്ച് കഴിഞ്ഞിട്ടുള്ള കാൻസർ മരുന്നുകൾക്കായുള്ള വിഭാഗം കാലതാമസം കൂടാതെ ആരംഭിക്കണം.\nഅതോടൊപ്പം പേറ്റന്റ് പരിധിയിൽ വരാത്തവയും കേരളജനതയ്ക്കാവശ്യമുള്ളവയുമായ ഔഷധങ്ങൾ കഴിയുന്നത്ര ഉത്‌പാദിപ്പിക്കാൻ പ്രാപ്തമായ തലത്തിലേക്ക് കെ.എസ്.ഡി.പി.യെ വളർത്തിയെടുക്കാൻ ശ്രമിക്കണം. സർക്കാർ ആശുപത്രികൾക്കുള്ള മരുന്നുകൾ നൽകുന്നതിന് പുറമേ പൊതുമാർക്കറ്റ് ലക്ഷ്യമിട്ട് താലൂക്ക് തലത്തിലെങ്കിലും മരുന്ന് വിൽപ്പന ഫാർമസികൾ ആരംഭിക്കുന്നത് പരിഗണിക്കണം.\n(ആസൂത്രണ കമ്മിഷൻ മുൻ അംഗവും പൊതുജനാരോഗ്യവിദഗ്ധനും)


ഇത്തവണ കലിപ്പടക്കലും കപ്പടിക്കലും ഇല്ല; ബ്ലാസ്റ്റേഴ്‌സിന്റെ തീം സോങ് എത്തി | isl 2018| kerala blasters theme song\nഇത്തവണ കലിപ്പടക്കലും കപ്പടിക്കലും ഇല്ല; ബ്ലാസ്റ്റേഴ്‌സിന്റെ തീം സോങ് എത്തി\nബ്ലാസ്റ്റേഴ്സിന്റെ ആരാധകക്കൂട്ടമായ മഞ്ഞപ്പട തന്നെയാണ് തീം സോങ്ങിലെ പ്രധാന ആകര്‍ഷണം.\nImage courtesy: Facebook/ISL\nകൊച്ചി: ഐ.എസ്.എല് അഞ്ചാം സീസണ് ആരംഭിക്കാന് ദിവസങ്ങള് മാത്രം ബാക്കി നില്‍ക്കേ കേരളത്തിലെ ഫുട്‌ബോള് പ്രേമികളെ ആവേശത്തിലാഴ്ത്തി കേരള ബ്ലാസ്റ്റേഴ്‌സിന്റെ തീം സോങ് എത്തി. ഐ.എസ്.എല്ലിന്റെ ഔദ്യോഗിക സോഷ്യല് മീഡിയ പേജുകളിലൂടെയാണ് ഗാനം പുറത്തുവിട്ടിരിക്കുന്നത്.\nഇത്തവണയും പൂര്‍ണമായും മലയാളത്തില് തന്നെയാണ് ബ്ലാസ്റ്റേഴ്‌സിന്റെ തീം സോങ്. കഴിഞ്ഞ സീസണില് നടനും തിരക്കഥാകൃത്തുമായ മുരളി ഗോപി ആലപിച്ച 'കലിപ്പടക്കണം കപ്പടിക്കണം' എന്നു തുടങ്ങുന്ന തീം സോങ് ഏറെ ശ്രദ്ധനേടിയിരുന്നു. എന്നാല് ഇത്തവണ കലിപ്പിനും കടം വീട്ടലിനുമൊന്നും തീം സോങ്ങില് സ്ഥാനമില്ല. മറിച്ച് കേരളത്തിന്റെ ഒരുമയ്ക്കാണ് പ്രാധാന്യം നല്‍കിയിരിക്കുന്നത്.\nബ്ലാസ്റ്റേഴ്സിന്റെ ആരാധകക്കൂട്ടമായ മഞ്ഞപ്പട തന്നെയാണ് തീം സോങ്ങിലെ പ്രധാന ആകര്‍ഷണം. 'ഒരുമ ഞങ്ങളുടെ പെരുമ' എന്ന വലിയ ബാനര് ഗാലറിയില് ഉയരുന്നതും കാണാം. 'ഞങ്ങള്‍ക്ക് ഞങ്ങളുണ്ടേ' എന്ന വരികളോടെയാണ് ഗാനം ആരംഭിക്കുന്നത്. ബ്ലാസ്റ്റേഴ്‌സ് താരങ്ങളായ സി.കെ വിനീത്, സന്ദേശ് ജിങ്കന്, അനസ് എടത്തൊടിക, പ്രശാന്ത് മോഹന് എന്നിവരും തീം സോങ്ങിന്റെ ഭാഗമായിട്ടുണ്ട്.\nഅതേസമയം സച്ചിന് തെണ്ടുല്‍ക്കര് തന്റെ കൈവശമുള്ള ടീമിന്റെ ഓഹരികള് വിറ്റ വാര്‍ത്ത ബ്ലാസ്‌റ്റേഴ്‌സിന്റെ ആരാധകരെ നിരാശരാക്കിയിരുന്നു. സച്ചിന് ബ്ലാസ്റ്റേഴ്‌സിനെ കൈവിട്ട ശേഷമുള്ള ആദ്യത്തെ സീസണാകും ഇത്തവണത്തേത്. 2014-ല് ഐ.എസ്.എല് ആരംഭിച്ചത് മുതല് ബ്ലാസ്റ്റേഴ്‌സില് സച്ചിന് ഓഹരി പങ്കാളിത്തമുണ്ടായിരുന്നു.\nഹൈദരാബാദ് ആസ്ഥാനമായി പ്രവര്‍ത്തിക്കുന്ന മീഡിയാ ആന്‍ഡ് എന്റെര്‍ടെയ്ന്‍മെന്റ് ഹൗസായ പ്രസാദ് ഗ്രൂപ്പിന്റെ കൈവശമാണ് നിലവില് ബ്ലാസ്റ്റേഴ്‌സിന്റെ എണ്‍പതു ശതമാനം ഓഹരികളുള്ളത്. ബാക്കി 20 ശതമാനം ഓഹരിയാണ് സച്ചിന്റെ കൈവശമുണ്ടായിരുന്നത്. ഇതാണ് സച്ചിന് കൈയൊഴിഞ്ഞത്. ഈ മാസം 29-നാണ് ഐ.എസ്.എല് അഞ്ചാം സീസണ് ആരംഭിക്കുന്നത്.\nContent Highlights: isl kerala blasters theme song\nഒരു പുതിയ ബ്ലാസ്റ്റ് കഥ


November 6, 2019 - TVSAMSKARA\nശിവസേനയും ബി.ജെ.പിയും സര്‍ക്കാരുണ്ടാക്കണം: നിലപാട് വ്യക്തമാക്കി ശരദ് പവാര്\nസര്‍ക്കാര് രൂപവത്കരണത്തില് അനിശ്ചിതത്വം തുടരുന്ന മഹാരാഷ്ട്രയില് നിലപാട് വ്യക്തമാക്കി എന്.സി.പി. അധ്യക്ഷന് ശരദ് പവാര്. ശിവസേനയ്ക്കും ബി.ജെ.പിയ്ക്കും അനുകൂലമായാണ് ജനങ്ങള് വിധിയെഴുതിയതെന്നും അതിനാല് എത്രയും പെട്ടെന്ന് അവര്…\nഉയരങ്ങള് കീഴടക്കി ഉള്ളിവില; ഓരാഴ്ചയ്ക്കിടെ വര്‍ധിച്ചത് 40 ശതമാനം\nഒരിടവേളക്ക് ശേഷം രാജ്യത്ത് വീണ്ടും ഉള്ളിക്ക് കടുത്ത ക്ഷാമം. ഉത്തരേന്ത്യയില് പലയിടത്തും ഉള്ളി വില കുത്തനെ ഉയര്‍ന്നു. ഒരാഴ്ചയ്ക്കിടെ 40 ശതമാനത്തോളമാണ് വില വര്‍ധിച്ചത്. പല ചില്ലറ…\nതൃശൂരില്‍നിന്ന് കാണാതായ വിദ്യാര്‍ത്ഥിനികളെ കണ്ടെത്തി\nതൃശൂര് ജില്ലയുടെ വിവിധ ഭാഗങ്ങളില് നിന്നും 24 മണിക്കൂറിനിടെ കാണാതായ ആറ് പെണ്‍കുട്ടികളേയും കണ്ടെത്തി. സാമൂഹിക മാധ്യമങ്ങള് വഴി പരിചയപ്പെട്ട ആണ്‍സുഹൃത്തുക്കള്‍ക്കൊപ്പമാണ് അഞ്ച് പെണ്‍കുട്ടികളും പോയതെന്നും പോലീസ്…\nഡല്‍ഹിയിലെ സാകേത് കോടതിയില് സംഘര്‍ഷം; കോടതി ഗേറ്റ് പൂട്ടി അഭിഭാഷകര്, സ്വയം തീകൊളുത്താനും ശ്രമം\nരാജ്യതലസ്ഥാനം വീണ്ടും കലുഷിതമാകുന്നു. അഭിഭാഷകരുടെ പ്രതിഷേധത്തെ തുടര്‍ന്നു സാകേത് കോടതിയുടെ പ്രവര്‍ത്തനം തടസപ്പെട്ടു. കോടതിയിലെത്തുന്നവരെ തടഞ്ഞ് അഭിഭാഷകര് ഗേറ്റ് അടച്ചു പൂട്ടിയതോടെയാണ് ഡല്‍ഹിയില് വീണ്ടും സംഘര്‍ഷം ഉടലെടുത്തത്.…\nയു.എ.പി.എ; അലനും താഹയ്ക്കും ജാമ്യമില്ല, കൂടുതല് അന്വേഷണം വേണമെന്ന് കോടതി\nമാവോവാദി ബന്ധം ആരോപിച്ച് യു.എ.പി.എ ചുമത്തി പോലീസ് അറസ്റ്റ് ചെയ്ത അലനും താഹയ്ക്കും ജാമ്യമില്ല. ഇവരുടെ ജാമ്യാപേക്ഷ കോഴിക്കോട് ജില്ലാ പ്രിന്‍സിപ്പല് സെഷന്‍സ് കോടതി തള്ളി. പോലീസ്…\nസിപിഐ മാവോയിസ്റ്റ് അമേരിക്കയുടെ ഭീകര പട്ടികയില്; ലോകത്തിലെ അപകടകാരിയായ ആറാമത്തെ ഭീകരസംഘടനയെന്ന് റിപ്പോര്‍ട്ട്\nസിപിഐ മാവോയിസ്റ്റിനെ ഭീകര പട്ടികയില് ഉള്‍പ്പെടുത്തി അമേരിക്ക. ഇന്ത്യയില് ഏറ്റവും കൂടുതല് ആക്രമണം നടത്തിയ സംഘടനയാണ് സിപിഐ മാവോയിസ്റ്റെന്ന് അമേരിക്കന് വിദേശകാര്യ മന്ത്രാലയത്തിന്റെ റിപ്പോര്‍ട്ടില് പറയുന്നു. 2018ലെ…\nതൃശ്ശൂര് ജില്ലയില് ആറ് പെണ്‍കുട്ടികളെ ഒരേ ദിവസം കാണാതായി; അന്വേഷണം ഊര്‍ജ്ജിതമാക്കി പോലീസ്\nതൃശൂര് ജില്ലയില് നിന്ന് ഒറ്റ ദിവസത്തിനിടെ ആറു പെണ്‍കുട്ടികളെ കാണാതായി. ഇതില് ഒരാള്‍ക്ക് മാത്രം പ്രായപൂര്‍ത്തിയായിട്ടില്ല. പുതുക്കാട് , മാള , പാവറട്ടി , ചാലക്കുടി ,…\n‘മുഖ്യമന്ത്രിയെ വിശ്വാസത്തിലെടുക്കുന്നു’; മല ചവിട്ടാന് ഇത്തവണയും എത്തുമെന്ന് മനിതി വനിതാ കൂട്ടായ്മ\nശബരിമലയിലേക്ക് ഇത്തവണയും യുവതികളുമായി എത്തുമെന്ന് ചെന്നൈ ആസ്ഥാനമായി പ്രവര്‍ത്തിക്കുന്ന മനിതി വനിതാ കൂട്ടായ്മ. സുപ്രീംകോടതി വിധി നടപ്പാക്കുമെന്ന് മുഖ്യമന്ത്രി നിയമസഭയില് പറഞ്ഞത് വിശ്വാസത്തിലെടുത്താണ് തീരുമാനമെന്നും മനിതി വനിതാ…\n‘മഹ’യ്ക്ക് പിന്നാലെ ‘ബുള്‍ബുള്’ ചുഴലിക്കാറ്റ്; വ്യാഴാഴ്ച മുതല് കനത്ത മഴയ്ക്ക് സാധ്യത\nഅറബിക്കടലിലെ ‘മഹ’ ചുഴലിക്കാറ്റിനു പിന്നാലെ ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദവും ചുഴലിക്കാറ്റായി മാറുന്നു. ബുള്‍ബുള് എന്നാണ് ചുഴലിക്കാറ്റിന് പേര് നല്‍കിയിരിക്കുന്നത്. ബംഗാള് ഉള്‍ക്കടലില് അന്തമാന് സമുദ്രത്തോടു…


അത്ര എളുപ്പമല്ല; തോക്ക് ഉപയോഗിക്കാനുള്ള ലൈസന്‍സിന് കര്‍ശന നിബന്ധനകള് | Newsthen l The news interactive\nHome/NewsThen Special/അത്ര എളുപ്പമല്ല; തോക്ക് ഉപയോഗിക്കാനുള്ള ലൈസന്‍സിന് കര്‍ശന നിബന്ധനകള്\nഅത്ര എളുപ്പമല്ല; തോക്ക് ഉപയോഗിക്കാനുള്ള ലൈസന്‍സിന് കര്‍ശന നിബന്ധനകള്\nNews Then Send an email August 1, 2021\nതോക്ക് കൈവശം വയ്ക്കുക എന്നത് ഇന്ത്യയില് അത്ര എളുപ്പമുള്ള കാര്യമല്ല. അതില് പ്രധാനമാണ് തോക്ക് ഉപയോഗിക്കാനുള്ള ലൈസന്‍സ്. കര്‍ശന മാനദണ്ഡങ്ങളാണ് ഒരു ലൈസന്‍സ് ലഭിക്കാന് ഉള്ളത് എന്ന് ചുരുക്കം.\nനാടന് തോക്കുകള് എന്ന പേരില് നമ്മുടെ നാട്ടില് സാധാരണയായി കണ്ടു വരാറുള്ള തോക്കുകള് ഉപയോഗിക്കുന്നത് നിയമ വിരുദ്ധമാണ്. വന്യമൃഗ വേട്ടയ്ക്കും മറ്റും ഉപയോഗിക്കുന്ന ഇത്തരം തോക്കുകള് നിര്‍മ്മിച്ച് നല്‍കുന്നവരും കുറവല്ല. ഇത്തരം കള്ളത്തോക്കുകള് ഉപയോഗിച്ചാല് ആയുധ നിയമ പ്രകാരം രണ്ട് മുതല് 10 വര്‍ഷം വരെ ജയില് ശിക്ഷയ്ക്കുള്ള വകുപ്പുണ്ട്. കര്‍ശനമായ മാനദണ്ഡങ്ങള് നിലവിലുണ്ടെങ്കിലും തോക്ക് ലൈസന്‍സിനായി അപേക്ഷിക്കുന്നവരുടെ എണ്ണത്തില് കുറവൊന്നുമില്ല. മാസം തോറും 20 അപേക്ഷകളെങ്കിലും സംസ്ഥാനത്തെ ഒരോ കലക്ട്രേറ്റിലും ലഭിക്കുന്നതായാണ് കണക്കുകള്.\nതോക്കിന്റെ ആവശ്യം എന്താണെന്ന് വ്യക്തമാക്കി ജില്ലാ കലക്ടര്‍ക്ക് അപേക്ഷ സമര്‍പ്പിക്കുന്നതാണ് ആദ്യ ഘട്ടം. കലക്ടര് ഈ അപേക്ഷ എ.ഡി.എമ്മിന് കൈമാറും. തുടര്‍ന്നാണ് വിശദമായ അന്വേഷണം ആരംഭിക്കുന്നത്. എസ്.പിക്കോ പൊലീസ് കമ്മീഷണര്‍ക്കാ ആയിരിക്കും അന്വേഷണ ചുമതല. തോക്ക് ആവശ്യപ്പെടുന്നതിനുള്ള കാരണമാണ് പ്രധാനമായും അന്വേഷിക്കുന്നത്. തോക്ക് സ്വയ രക്ഷയ്ക്കായാണോ, മോഷണമോ അക്രമമോ ഭയക്കാന് തക്ക സാമ്പത്തീക ശേഷിയുണ്ടോ, അപേക്ഷകന് എതിരെ ഭീഷണിയുണ്ടോ, വ്യക്തിയുടെ പേരില് ക്രിമിനല് കേസുണ്ടോ, നിലവില് അപേക്ഷകന് ഏതെങ്കിലും കേസില് പ്രതി ചേര്‍ക്കപ്പെട്ടിട്ടുണ്ടോ തുടങ്ങിയ കാര്യങ്ങള് അന്വേഷണ പരിധിയില് വരും. അപേക്ഷകന്റെ വ്യക്തി പരമായ സ്വഭാവവും മാനസീകാരോഗ്യവും പ്രധാനമാണ്.\nഅന്വേഷണം മാസങ്ങളോളം നീളാം\nഅപേക്ഷകന്റെ പരിധിയിലുള്ള സ്റ്റേഷന് ഹൗസ് ഓഫീസര് വിശദമായ അന്വേഷണത്തിന് ശേഷം റിപ്പോര്‍ട്ട് കലക്ടര്‍ക്ക് കൈമാറും. അന്വേഷണത്തിന് പ്രത്യേക കാലാവധിയില്ല. ചിലപ്പോള് മാസങ്ങളോളം നീണ്ടുപോകാം. എന്നാല് തോക്കിന് അര്‍ഹതയുണ്ടെന്ന് കണ്ടെത്തിയാല് രണ്ട് മാസത്തിനകം ലൈസന്‍സ് ലഭിക്കും. കേന്ദ്ര സര്‍ക്കാര് നിയമം അനുസരിച്ച് അഞ്ച് വര്‍ഷമാണ് ലൈസന്‍സ് കാലാവധി.\nലൈസന്‍സ് പുതുക്കാനായി അപേക്ഷകന് താമസിക്കുന്ന ജില്ലയിലെ കലക്ടര്‍ക്കോ എ.ഡി.എമ്മിനോ ആണ് അപേക്ഷ സമര്‍പ്പിക്കേണ്ടത്. ലൈസന്‍സി ഒരു ജില്ലയില്‍നിന്ന് മറ്റൊരു ജില്ലയിലേക്ക് താമസം മാറുമ്പോഴും രജിസ്‌ട്രേഷന് അപേക്ഷ നല്‍കണം. ലൈസന്‍സ് അനുവദിക്കുന്നതിനും, പുതുക്കുന്നതിനും പോലീസ്, റവന്യു, ഫോറസ്റ്റ് എന്നീ വകുപ്പുകളില് നിന്നും റിപ്പോര്‍ട്ട് വാങ്ങേണ്ടി വരും. എന്നാല്, ലഭിക്കുന്ന ഭൂരിഭാഗം അപേക്ഷകളും ആദ്യ ഘട്ടത്തിലെ അന്വേഷണത്തിലേ തള്ളിക്കളയാറാണ് പതിവ്.\nലൈസന്‍സ് ലഭിച്ചാല് ഇത് ഹാജരാക്കി ഇഷ്ടമുള്ള സിവിലിയന് തോക്ക് സ്വന്തമാക്കാം. സംസ്ഥാനത്ത് തിരുവനന്തപുരം, കൊച്ചി, കോഴിക്കോട് തുടങ്ങിയ സ്ഥലങ്ങളില് അംഗീകൃത തോക്ക് വില്‍പ്പന കേന്ദ്രങ്ങളുണ്ട്. വാങ്ങിയ തോക്ക് തിരകള് സഹിതം പൊലീസ് സ്റ്റേഷനില് ഹാജരാക്കുകയാണ് അടുത്ത പടി. തോക്കിന്റെ വിവരങ്ങള് രേഖപ്പെടുത്തിയ ശേഷമാണ് ഉടമയ്ക്ക് കൈമാറുന്നത്. തോക്ക് ഉപയോഗിക്കാനുള്ള പരിശീലനവും പൊലീസ് നല്‍കും.\nതോക്ക് ലൈസന്‍സിന്റെ ദുരുപയോഗം ക്രിമിനല് കുറ്റമാണ്. ആത്മരക്ഷാര്‍ത്ഥം മാത്രമേ തോക്ക് ഉപയോഗിക്കാവൂ എന്നാണ് നിയമം. കാല്‍മുട്ടിന് താഴെ മാത്രമേ വെടി വയ്ക്കാന് അനുവാദം നല്‍കുന്നുള്ളൂ. നാട്ടില് ഏതെങ്കിലും തരത്തിലുള്ള കലാപമോ അക്രമ സാധ്യതയോ നിലനില്‍ക്കുന്നുണ്ടെങ്കില് തോക്ക് പൊലീസ് സ്റ്റേഷനില് ഹാജരാക്കണം. ഈ അവസരത്തില് ഉടമയ്ക്ക് പൊലീസ് സംരക്ഷണം നല്‍കും.\nലൈസന്‍സിന് ഇവര് അനര്‍ഹര്\nജയില് ശിക്ഷ അനുഭവിച്ചവര്, സാമൂഹ്യ വിരുദ്ധര്, ക്രിമിനല് കേസിലെ പ്രതികള്, സ്്്ത്രീകള്‍ക്കും കുട്ടികള്‍ക്കും നേരെ അതിക്രമം നടത്തിയവര്, മാനസീക രോഗമുള്ളവര്, പൊലീസ് സംരക്ഷണം ലഭിക്കുന്നവര് എന്നിവര്‍ക്ക് തോക്ക് ലൈസന്‍സിന് അപേക്ഷിക്കാന് അര്‍ഹതയില്ല.\nകോവിഡ് വ്യാപനം; കേരളത്തില്‍നിന്ന് എത്തുന്നവര്‍ക്ക് ആര്‍ടിപിസിആര് നെഗറ്റീവ് സര്‍ട്ടിഫിക്കറ്റ് നിര്‍ബന്ധം : നിയന്ത്രണം കടുപ്പിച്ച് തമിഴ്‌നാടും\nഓണം ബമ്പർ; സെയ്തലവി മുതല് ജയപാലന്റെ സസ്പെന്‍സ് എന്‍ട്രി വരെ\nപ്രിയ മാതാവിന്റെ സ്മരണക്കായി 65 സെന്റ് സ്ഥലം സൗജന്യമായി നൽകി മാതൃകയായി മക്കൾ\nആക്ഷൻ ഹീറോ ബിജുവിലെ നായിക അനു ഇമ്മാനുവലിൻ്റെ ഗ്ലാമർ ഫോട്ടോ ഷൂട്ട് ചിത്രങ്ങൾ വൈറൽ\nസ്വര്‍ണ വില വീണ്ടും ഉയര്‍ന്നു; പവന് 35,080 രൂപ\nകാര് പുഴയിലേക്ക് മറിഞ്ഞ് മറാത്തി നടിയും പ്രതിശ്രുതവരനും മുങ്ങിമരിച്ചു\n24 മണിക്കൂറിനിടെ 26,964 കോവിഡ് കേസുകള്; 383 മരണം


prize money for rank one ടെസ്റ്റ് റാങ്കിംഗിന്റെ സമ്മാനത്തുക കിട്ടാൻ ഓസ്ട്രേലിയയുമായി ആദ്യ ടെസ്റ്റ് ജയിക്കണം\nIndia Vs Australia 2017 India To Get 1 Million Dollar If They Win First Test Against Australia\nമുൻകാലങ്ങളിൽ അഞ്ച് ലക്ഷം യുഎസ് ഡോളറായിരുന്നത് ഇത്തവണ പത്ത് ലക്ഷം യുഎസ് ഡോളറായി\nFebruary 16, 2017 04:49:46 pm\nന്യൂഡൽഹി: വെറുമൊരു മത്സരമല്ല, ടീം ഇന്ത്യയ്‌ക്ക് ഓസ്ട്രേലിയയുമായുളള ആദ്യ ടെസ്റ്റ്. അതങ്ങിനെ വെറുതെ കളിച്ച് തോറ്റാൽ കയ്യിലിരിക്കുന്ന ഒന്നാം സ്ഥാനം മാത്രമല്ല, മറ്റൊരു വലിയ സമ്മാനം കൂടി നഷ്ടപ്പെടും. പത്ത് ലക്ഷം യു.എസ് ഡോളർ. ഇന്റർനാഷണൽ ക്രിക്കറ്റ് കൗൺസിൽ ടെസ്റ്റ് റാങ്കിംഗ് നിലനിർത്തുന്ന ടീമിന് നൽകുന്ന സമ്മാനത്തുകയാണിത്.\nകഴിഞ്ഞ 19 ടെസ്റ്റിലും ടീം ഇന്ത്യ തോൽവിയറിഞ്ഞിട്ടില്ല. എന്നുവെച്ച് ഓസ്ട്രേലിയയുമായി തോൽക്കാൻ യാതൊരു നിർവ്വാഹവുമില്ല. കഴിഞ്ഞ ഒക്ടോബറിൽ ന്യൂസിലാന്റിനെ 3-0 ന് തകർത്ത് പരന്പര സ്വവന്തമാക്കിയതിന് പിന്നാലെ ടെസ്റ്റ് റാങ്കിംഗിൽ ഒന്നാമതെത്തിയതാണ് ടീം ഇന്ത്യ. ഏപ്രിൽ ഒന്നിന് ടെസ്റ്റ് റാങ്കിംഗിൽ ഒന്നാമതുള്ള ടീമിനാണ് ഐസിസി സമ്മാനത്തുക നൽകാറുള്ളത്. ഇത് മുൻകാലങ്ങളിൽ അഞ്ച് ലക്ഷം യുഎസ് ഡോളറായിരുന്നത് ഇത്തവണ പത്ത് ലക്ഷം യുഎസ് ഡോളറായി മാറ്റിയിട്ടുണ്ട്.\n2015 ൽ ശ്രീലങ്കയുമായി നടന്ന മത്സരത്തിന് ശേഷം ഇതുവരെ ഇന്ത്യ കളിച്ച 19 ടെസ്റ്റും തോൽവിയറിയാതെയാണ് മുന്നേറിയത്. ബംഗ്ലാദേശിനോട് ഒടുവിൽ നേടിയ വിജയവും ഇന്ത്യയുടെ സ്ഥാനത്തിന് തിളക്കമേകി. എന്നാൽ ഈ വിജയങ്ങൾ കൊണ്ട് മാത്രം നിലനിർത്തിയ സ്ഥാനം കൊണ്ട് ടീം ഇന്ത്യയ്‌ക്ക് ലഭിക്കേണ്ട സമ്മാനത്തുക ഓസ്ട്രേലിയയോട് തോറ്റാൽ ചിലപ്പോൾ നഷ്ടമാകും.\nഓസ്ട്രേലിയയുമായുള്ള ആദ്യ ടെസ്റ്റ് ആരംഭിക്കുന്നത് മാർച്ച് 25 നാണ്. മാർച്ച് 29 ഓടെ ഈ മത്സരം അവസാനിക്കും. മത്സരം അവസാനിച്ചാൽ പിന്നെ രണ്ട് ദിവസം മാത്രമാണ് ഒന്നാം സ്ഥാനക്കാരുടെ പേര് തിരയാൻ സമയമെടുക്കുക. ടീം ഇന്ത്യ ജയിച്ചാൽ ഏപ്രിൽ ഒന്നിനും ഒന്നാം സ്ഥാനക്കാർ ഇന്ത്യ തന്നെയാകും. അങ്ങിനെ വന്നാൽ ഒന്നാം റാങ്കിനുള്ള സമ്മാനത്തുകയും നേടാം. മറിച്ചാണെങ്കിൽ നീണ്ട പത്തൊൻപത് ടെസ്റ്റുകൾ തോൽവിയറിയാതെ മുന്നേറിയെന്ന സന്തോഷം കൊണ്ട് തൃപ്തിപ്പെടേണ്ടി വരും.\nTags: Cricket, ICC, ICC Ranking, Indian Captain, Indian Cricket Team, Team India, Test match\nഎടപ്പാടി പളനിസാമി തമിഴ്നാട് മുഖ്യമന്ത്രിയായി സത്യപ്രതിജ്ഞ ചെയ്തു\nകർഷകനിൽ നിന്ന് മുഖ്യമന്ത്രിയായി വളർന്ന പളനിസാമി


Dhanush-Aishwaryaa divorce speculation denied by his father | Indian Express Malayalam\ndhanush aishwaryaa divorce speculation denied by his father\nഭാര്യാഭർത്താക്കന്മാർക്കിടയിൽ സാധാരണ ഉണ്ടാകുന്ന കുടുംബ പ്രശ്നങ്ങളാണ് വിവാഹമോചനത്തിന് കാരണമെന്ന് ധനുഷിന്റെ അച്ഛൻ\nUpdated: January 20, 2022 12:16:29 pm\nധനുഷും ഐശ്വര്യയും വേർപിരിഞ്ഞത് കുടുംബ പ്രശ്നങ്ങളെ തുടർന്നാണെന്ന് ധനുഷിന്റെ അച്ഛൻ കസ്തൂരി രാജ. ഇരുവരുടെയും വിവാഹമോചനവുമായി ബന്ധപ്പെട്ട എല്ലാ അഭ്യൂഹങ്ങളും അദ്ദേഹം നിഷേധിച്ചു. അഭിപ്രായവ്യത്യാസത്തെ തുടർന്നാണ് ധനുഷും ഐശ്വര്യയും വേർപിരിയാൻ തീരുമാനിച്ചതെന്ന് കസ്തൂരി രാജ ഡെയ്‌ലിതന്തി ദിനപത്രത്തിന് നൽകിയ അഭിമുഖത്തിൽ പറഞ്ഞു.\nഭാര്യാഭർത്താക്കന്മാർക്കിടയിൽ സാധാരണ ഉണ്ടാകുന്ന കുടുംബ പ്രശ്നങ്ങളാണ് വിവാഹമോചനത്തിന് കാരണം. പ്രത്യക്ഷത്തിൽ, ഇത് വിവാഹമോചനമല്ല. അവർ ചെന്നൈയിലല്ല, ഹൈദരാബാദിലാണെന്നും അദ്ദേഹം പറഞ്ഞു. ഇരുവർക്കും താൻ ഉപദേശം നൽകിയതാണെന്നും അദ്ദേഹം വ്യക്തമാക്കി.\n18 വർഷത്തെ നീണ്ട ദാമ്പത്യത്തിനൊടുവിലാണ് ധനുഷും ഐശ്വര്യ രജനീകാന്തും വിവാഹമോചിതരാകാൻ തീരുമാനിച്ചത്. സോഷ്യൽ മീഡിയ പോസ്റ്റിലൂടെയാണ് ഇരുവരും വേർപിരിയുന്നതായി അറിയിച്ചത്.\n“സുഹൃത്തുക്കളായും ദമ്പതികളായും മാതാപിതാക്കളായും അഭ്യുദയകാംക്ഷികളായും 18 വർഷത്തെ ഒരുമിച്ചുള്ള ജീവിതം വളർച്ചയുടെയും, മനസ്സിലാക്കലിന്റെയും, പൊരുത്തപ്പെടുത്തലിന്റെയും, ഒത്തുപോകലിന്റെയും ആയിരുന്നു ആ യാത്ര. ഇന്ന് ഞങ്ങൾ നിൽക്കുന്നത് നമ്മുടെ വഴികൾ വേർതിരിക്കുന്ന ഒരിടത്താണ്. ഞാനും ഐശ്വര്യയും ദമ്പതികളെന്ന നിലയിൽ നിന്ന് വേർപിരിയാനും വ്യക്തികളെന്ന നിലയിൽ ഞങ്ങളെ നന്നായി മനസ്സിലാക്കാൻ സമയമെടുക്കാനും തീരുമാനിച്ചു,” ധനുഷ് കുറിച്ചു.\nധനുഷും ഐശ്വര്യയും 2004 നവംബർ 18 നാണ് വിവാഹിതരായത്. ആറുമാസത്തെ പ്രണയത്തിനുശേഷമായിരുന്നു ഇരുവരുടെയും വിവാഹം. അന്ന് ധനുഷിന് 21 വയസ്സും ഐശ്വര്യയ്ക്ക് 23 വയസ്സുമായിരുന്നു. ഇവർക്ക് യത്ര, ലിംഗ എന്നീ രണ്ടു ആൺ മക്കളുണ്ട്.\nRead More: 18 വർഷത്തെ ദാമ്പത്യവും സൗഹൃദവും; ധനുഷ്-ഐശ്വര്യ വിവാഹ ജീവിതത്തിന്റെ നാൾവഴികൾ\nWeb Title: Dhanush aishwaryaa divorce speculation denied by his father


സീരിയല് നടി ഹൈടെക് പെണ്‍വാണിഭസംഘത്തിലെ കണ്ണിയെന്നു പോലീസ്,\nWednesday, February 27, 2013 7:05 AM IST\nകണ്ണൂര്: ജ്വല്ലറി ജീവനക്കാരിയായ യുവതിയെ പ്രലോഭിപ്പിച്ച് തട്ടിക്കൊണ്ടുപോകാന് ശ്രമിച്ചതിന് അറസ്റിലായ സീരിയല് നടി ഹൈടെക് പെണ്‍വാണിഭ സംഘത്തിലെ കണ്ണിയെന്നു സൂചന ലഭിച്ചതായി പോലീസ് കേന്ദ്രങ്ങള് സൂചിപ്പിച്ചു. മമ്പറം സ്വദേശിനിയായ ഗ്രീഷ്മ (38) ആണ് കഴിഞ്ഞ വെള്ളിയാഴ്ച കണ്ണൂരില് അറസ്റിലായത്. റിമാന്‍ഡിലായിരുന്നു ഇവരെ കൂടുതല് അന്വേഷണത്തിനായി കണ്ണൂര് ഫസ്റ് ക്ളാസ് മജിസ്ട്രേട്ട് (ഒന്ന്) മുജീബ് റഹ്മാന് നാളെ വൈകുന്നേരം അഞ്ചുവരെ പോലീസ് കസ്റ്റഡിയില് വിട്ടുകൊടുത്തു.\nഇന്നുരാവിലെ കോടതിയില് ഹാജരാക്കിയ ഗ്രീഷ്മയെ അന്വേഷണ ഉദ്യോഗസ്ഥനായ സിഐ വിനോദ് കുമാര് കസ്റ്റഡിയില് വാങ്ങി ചോദ്യംചെയ്തുവരികയാണ്. തിരുവനന്തപുരം കേന്ദ്രീകരിച്ച് പ്രവര്‍ത്തിക്കുന്ന പെണ്‍വാണിഭ സംഘത്തിന്റെ ഏജന്റ് കൂടിയാണ് സീരിയല് നടിയെന്നാണു പോലീസിനു ലഭിച്ചിരിക്കുന്ന പ്രാഥമിക വിവരം. കോള്‍സെന്ററിന്റെ മറവിലാണ് പെണ്‍വാണിഭ സംഘം പ്രവര്‍ത്തിക്കുന്നതെന്നും ഇടനിലക്കാര് മുഖാന്തിരമാണ് വാണിഭവുമായി ബന്ധപ്പെട്ട രജിസ്ട്രേഷന് ഉള്‍പ്പെടെയുള്ളവ നടത്തുന്നതെന്നും പറയുന്നു.\nഇടപാടുകാരന് താന് നല്‍കാന് ഉദ്ദേശിക്കുന്ന പ്രതിഫലവും മറ്റും വ്യക്തമാക്കിയാല് ആവശ്യക്കാരന്റെ താല്‍പര്യമനുസരിച്ച് യുവതികളെ തരപ്പെടുത്തികൊടുക്കുകയാണ് ചെയ്യുക. ഇ-മെയിലില് പെണ്‍കുട്ടികളുടെ ഫോട്ടോ ഉള്‍പ്പെടുത്തിയ ശേഷം ആവശ്യക്കാരന്റെ ഫോണില് വിളിച്ച് ഇക്കാര്യം അറിയിക്കും. ഇ-മെയിലിന്റെ പാസ്വേര്‍ഡ് ഫോണിലൂടെ വിളിച്ചുപറയുകയും എസ്എംഎസായി നല്‍കുകയും ചെയ്യും. ഇത്തരത്തിലുള്ള മെയിലില് പിടിയിലായ സീരിയില് നടി ഗ്രീഷ്മയുടെ ഫോട്ടോയും അന്വേഷണത്തില് പോലീസ് കണ്െടത്തിയിട്ടുണ്ട്.\nതിരുവനന്തപുരം, കോട്ടയം, എറണാകുളം എന്നിവിടങ്ങളില് പെണ്‍വാണിഭ സംഘം യുവതികളെ എത്തിക്കുന്നുണ്െടന്നാണ് വിവരം. മലബാര് മേഖലയില് പ്രവര്‍ത്തനം വിപുലീകരിച്ചിട്ടില്ല. എന്നാല് മലബാര് മേഖലയിലുള്ള ആവശ്യക്കാര്‍ക്ക് പെണ്‍കുട്ടികളെ തിരുവനന്തപുരത്തും എറണാകുളത്തും എത്തിച്ചുകൊടുക്കുന്നതായും അറിവായിട്ടുണ്ട്.\nനാലോളം ഫോണുകള് ഗ്രീഷ്മ ഉപയോഗിച്ചിരുന്നതായി പോലീസിനു സൂചന ലഭിച്ചതായി അറിയുന്നു. ഇതിലൊരു ഫോണ് പോലീസിന്റെ കസ്റ്റഡിയിലാണ്. ഗ്രീഷ്മ ഉപയോഗിച്ച ഫോണുകളിലെ കോള് വിവരങ്ങള് ലഭ്യമാക്കാന് മൊബൈല് കമ്പനികളോടു പോലീസ് ആവശ്യപ്പെട്ടിട്ടുണ്ട്. അതിനിടെ പോലീസിന്റെ കസ്റ്റഡിയിലുള്ള ഫോണിലേക്ക് ചില നമ്പറുകളില് നിന്ന് സ്ഥിരമായി വിളിച്ചിരുന്നതായി വ്യക്തമായി. ഈ നമ്പറുകളുടെ ഉടമകളെ കണ്െടത്താന് സൈബര് സെല്ലിന്റെ സഹായവും പോലീസ് തേടി.\nതളിപ്പറമ്പ് ചപ്പാരപ്പടവ് സ്വദേശിനിയായ മുപ്പത്തിരണ്ടുകാരിയെ പ്രലോഭിപ്പിച്ച് കൂട്ടിക്കൊണ്ടുപോകാന് ശ്രമിക്കുന്നതിനിടയിലാണ് ഗ്രീഷ്മ കണ്ണൂര് റെയില്‍വേ സ്റ്റേഷനില് നിന്നു പിടിയിലായത്. ജീവിക്കാനുള്ള പണം കണ്െടത്താനുള്ള വഴിയുണ്െടന്നു പറഞ്ഞായിരുന്നു യുവതിയെ പ്രലോഭിപ്പിച്ച് കൂട്ടിക്കൊണ്ടുപോകാന് ശ്രമിച്ചത്. കാസര്‍ഗോഡ് സ്വദേശിനിയായ ഒരു യുവതിയെ ഇതുപോലെ താന് കൊണ്ടുപോയിട്ടുണ്െടന്നും അവര് ഇപ്പോള് നല്ല നിലയിലാണെന്നും തന്നോട് പറഞ്ഞതായി ചപ്പാരപ്പടവ് സ്വദേശിനി പോലീസിനു മൊഴി നല്‍കിയിട്ടുണ്ട്. ഇതിന്റെ അടിസ്ഥാനത്തില് ഇതിനു മുമ്പ് പല യുവതികളെയും ഗ്രീഷ്മ വശീകരിച്ച് കൊണ്ടുപോയിട്ടുള്ളതായി പോലീസ് സംശയിക്കുന്നു.\nമൂന്നുവര്‍ഷത്തോളമായി സീരിയല് രംഗത്ത് ഗ്രീഷ്മയുള്ളതായാണു മനസിലാക്കിയിട്ടുള്ളത്. ഇവരുടെ സംഘത്തിലുള്ളവരെക്കുറിച്ചും എത്ര യുവതികള് കെണിയില് കുടുങ്ങിയെന്നതിനെക്കുറിച്ചുമാണ് പോലീസ് പ്രധാനമായും അന്വേഷിക്കുന്നത്. സാമ്പത്തികലാഭം ചൂണ്ടിക്കാട്ടി വേശ്യാവൃത്തിക്ക് പ്രേരിപ്പിച്ചതിന് ഇമ്മോറല് ട്രാഫിക് ആക്ട് സെക് ഷന് അഞ്ച് പ്രകാരവും മൊബൈല് ഫോണിലൂടെ പ്രലോഭിപ്പിച്ച് സംസാരിച്ചതിനു കേരള പോലീസ് ആക്ട് 119 പ്രകാരവുമാണ് നടിക്കെതിരേ കേസെടുത്തിരിക്കുന്നത്.\nഇന്നു കോടതിയില് കേസ് പരിഗണിച്ചപ്പോള് തന്റെ അസിസ്റ്റന്റായി ജോലി നല്‍കാമെന്നു പറഞ്ഞാണ് യുവതിയെ സീരിയല് നടി കൂട്ടിക്കൊണ്ടുപോകാന് ശ്രമിച്ചതെന്നും അതിനു വേശാവൃത്തി എന്ന് അര്‍ഥമില്ലെന്നും ഗ്രീഷ്മയ്ക്കു വേണ്ടി ഹാജരായ അഡ്വ. ബി.പി. ശശീന്ദ്രന് ചൂണ്ടിക്കാട്ടി. എന്നാല് കേസന്വേഷണത്തിന്റെ ആവശ്യത്തിന് പ്രതിയെ പോലീസ് കസ്റഡിയില് വിടാന് മജിസ്ട്രേട്ട് തീരുമാനിക്കുകയായിരുന്നു.\nതിരുവനന്തപുരം: ട്രെയിനിൽ കടത്താൻ ശ്രമിച്ച വിദേശമദ്യം തിരുവനന്തപുരം റെയിൽവേ സ്റ്റേഷനിൽനിന്നും പിടി...


വീണ്ടും വമ്പൻ പ്രൊജക്റ്റ്; മോഹൻലാൽ- അരുൺ ഗോപി -ടോമിച്ചൻ മുളകുപാടം ചിത്രം വരുന്നു ?\nYou are at:Home»Latest News»വീണ്ടും വമ്പൻ പ്രൊജക്റ്റ്; മോഹൻലാൽ- അരുൺ ഗോപി -ടോമിച്ചൻ മുളകുപാടം ചിത്രം വരുന്നു ?\nമലയാളത്തിന്റെ മഹാനടൻ മോഹൻലാലിനെ തേടി പ്രോജക്ടുകളുടെ പെരുമഴയാണ്. മലയാള സിനിമയിലെ ഏറ്റവും തിരക്കുള്ള താരമായ മോഹൻലാൽ ഇപ്പോൾ തന്നെ ഒരുപാട് പ്രോജക്ടുകളുടെ തിരക്കിൽ ആണ്. ഇന്ത്യൻ സിനിമയിലെ തന്നെ ഏറ്റവും വലിയ ചിത്രത്തിലെ നായകനായും അഭിനയിക്കാൻ പോകുന്ന മോഹൻലാൽ മറ്റനേകം ആവേശകരമായ ചിത്രങ്ങളുമായാണ് എത്തുന്നത്.\nഇപ്പോൾ വരുന്ന റിപ്പോർട്ടുകൾ പ്രകാരം രാമലീല എന്ന ബ്ലോക്ക്ബസ്റ്റർ ദിലീപ് ചിത്രം സംവിധാനം ചെയ്ത അരുൺ ഗോപി അടുത്തതായി ഒരുക്കുന്ന ചിത്രത്തിൽ മോഹൻലാൽ ആണ് നായകൻ. പുലി മുരുകനും രാമലീലയും നിർമ്മിച്ച ടോമിച്ചൻ മുളകുപാടം ആയിരിക്കും ഈ ചിത്രവും നിർമ്മിക്കുന്നത്.\n150 കോടി കളക്ഷൻ നേടിയ മോഹൻലാൽ ചിത്രം പുലി മുരുകൻ നിർമ്മിച്ച ടോമിച്ചന് 50 കോടി നേടിയ രാമലീലയും വമ്പൻ ലാഭം ആണ് സമ്മാനിച്ചത്.\nഇപ്പോഴിതാ പുലി മുരുകനിലെ നായകനെയും രാമലീലയുടെ സംവിധായകനെയും ഒരുമിപ്പിക്കുകയാണ് ടോമിച്ചൻ തന്റെ അടുത്ത ചിത്രത്തിലൂടെ. ഈ മോഹൻലാൽ പ്രോജക്ടിന് അരുൺഗോപി തന്നെയാണ് തിരക്കഥ ഒരുക്കുന്നതെന്ന് റിപ്പോർട്ടുകൾ ഉണ്ട്.\nഏപ്രിലിൽ ഷൂട്ട് തുടങ്ങാൻ പാകത്തിനാണ് ചിത്രത്തിന്റെ ജോലികൾ പുരോഗമിക്കുന്നത് എന്നാണ് സൂചന. ഒഫീഷ്യൽ ആയുള്ള സ്ഥിതീകരണം അധികം വൈകാതെ തന്നെ എത്തും എന്നാണ് കേൾക്കുന്നത്. അരുൺ ഗോപിയുടെ ആദ്യ ചിത്രം രാമലീല എഴുതിയത് സച്ചി ആയിരുന്നു.\nഅതുപോലെ പുലി മുരുകൻ എഴുതിയ ഉദയ കൃഷ്ണ, മോഹൻലാൽ- അരുൺ ഗോപി ചിത്രം എഴുതാൻ സാധ്യത ഉണ്ടെന്നു ഒരു വർത്തയായും മുൻപേ കേട്ടിരുന്നു. എന്തായാലും മോഹൻലാൽ- അരുൺ ഗോപി ചിത്രത്തെ കുറിച്ചുള്ള കൂടുതൽ വിവരങ്ങൾ അധികം വൈകാതെ പുറത്തു വിടും എന്നാണ് പ്രതീക്ഷിക്കുന്നത്.\nPrevious Articleവിജയ്, സൂര്യ ഉൾപ്പെടെയുള്ള പ്രമുഖ താരങ്ങൾക്ക് സമൻസ്\nNext Article ഗൗതം വാസുദേവ്- മോഹൻലാൽ ചിത്രം ഒരുങ്ങാൻ സാധ്യത: ഗൗതം മേനോൻ മോഹൻലാലിനോട് കഥ പറഞ്ഞു..


ഐപിഎല് 2018 സീസണിലെ ചാംപ്യന്‍മാരെ ഇന്നറിയാം - Media Vision News\nHome Sports ഐപിഎല് 2018 സീസണിലെ ചാംപ്യന്‍മാരെ ഇന്നറിയാം\nഐപിഎല് 2018 സീസണിലെ ചാംപ്യന്‍മാരെ ഇന്നറിയാം\nമുംബൈ: (www.mediavisionnews.in) ഐപിഎല് 2018 സീസണിലെ ചാംപ്യന്‍മാരെ ഇന്നറിയാം. മുംബൈയില് വൈകിട്ട് ഏഴുമണിക്ക് നടക്കുന്ന ഫൈനലില് ചെന്നൈ സൂപ്പര് കിംഗ്‌സ് സണ്‍റൈസേഴ്‌സ് ഹൈദരാബാദിനെ നേരിടും. അന്‍പത്തിയൊന്‍പത് മത്സരങ്ങള്‍ക്കൊടുവില് കലാശപ്പോരാട്ടത്തില് ധോണിയുടെ ചെന്നൈ സൂപ്പര് കിംഗ്‌സും വില്യംസിന്‍റെ സണ്‍റൈസേഴസ് ഹൈദരാബാദുമാണ് ഇന്ന് നേര്‍ക്കുനേര് ഏട്ടുമുട്ടുന്നത്.\nക്വാളിഫയറില് അടക്കം സീസണില് മൂന്ന് തവണ ഏറ്റുമുട്ടിയപ്പോഴും ചെന്നൈ ജയിച്ചു. ധോണി, ഡുപ്ലെസി, റായ്ഡു, ബ്രാവോ, റെയ്‌ന, വാട്‌സണ് എന്നിവരിലാണ് ചെന്നൈയുടെ പ്രതീക്ഷ. ബൗളിംഗിലും ബാറ്റിംഗിലും ചെന്നൈ നിര സന്തുലിതമാണ്. വില്യംസണെയും ധവാനെയും അമിതമായി ആശ്രയിക്കുന്നതാണ് ഹൈദരാബാദിന്‍റെ വെല്ലുവിളി. റഷീദ് ഖാനും ഭുവനേശ്വര് കുമാറും നന്നായി പന്തെറിയുന്നുണ്ടെങ്കിലും കൂടെയുള്ളവര്‍ക്ക് തുടക്കത്തിലേ മികവ് ആവര്‍ത്തിക്കാനാവുന്നില്ല.\nവയസന്‍പടയെന്നു വിമര്‍ശിച്ചവരുടെ വയടപ്പിച്ചാണ് ചെന്നൈ മുന്നേറുന്നത്. ട്വന്റി20യില് ജയിച്ചുകയറാന് പഴയ പടക്കുതിരകള്‍ക്കും സാധിക്കുമെന്നു കാട്ടിത്തന്നിരിക്കുകയാണു ചെന്നൈ സൂപ്പര് കിങ്സ്. താരലേലത്തില് ചെന്നൈ ടീമിലെടുത്തവരുടെ പ്രായം കണ്ട ആരാധകരും ട്രോളന്മാരും റിട്ടയര്‍മെന്റ് റൂം എന്നു വിശേഷിപ്പിച്ച ധോണിപ്പടയ്ക്കു മൂന്നാം ഐപിഎല് കിരീടം കൈപ്പിടിയിലൊതുക്കാന് ഇനി ആവശ്യം ഒരൊറ്റ ജയം മാത്രമാണ്.\nPrevious articleചാംപ്യന്‍സ് ലീഗ്: റയല് മാഡ്രിഡിന് ഹാട്രിക് കിരീടം\nNext articleനിപയാണോയെന്ന് ഡോക്ടറുടെ സംശയം; മൃതദേഹവുമായി ബന്ധുക്കളുടെ നെട്ടോട്ടം


പുതിയ കാർ വാങ്ങിയ 'രാജുവേട്ട'ന്റെ കയ്യിലെ വാച്ച് ചൂണ്ടിക്കാട്ടി ആരാധകൻ; സുപ്രിയയുടെ വിവാഹവാർഷിക സമ്മാനത്തിന്റെ വില ഞെട്ടിക്കുന്നത് | Know all about the expensive wristwatch worn by Prithviraj Sukumaran new– News18 Malayalam\nപുതിയ കാർ വാങ്ങിയ 'രാജുവേട്ട'ന്റെ കയ്യിലെ വാച്ച് ചൂണ്ടിക്കാട്ടി ആരാധകൻ; സുപ്രിയയുടെ വിവാഹവാർഷിക സമ്മാനത്തിന്റെ വില ഞെട്ടിക്കുന്നത്\nKnow all about the expensive wristwatch worn by Prithviraj Sukumaran | ആ വാച്ചിന് പിന്നിലെ കഥ വെളിപ്പെടുത്തി സുപ്രിയ മേനോൻ\nപുത്തൻ റേഞ്ച് റോവറുമായി പൃഥ്വി,സുപ്രിയ; സുപ്രിയയുടെ പോസ്റ്റ്\nLast Updated: June 15, 2019, 4:25 PM IST IST\nകുടുംബത്തിലെ പുതിയ അതിഥിയെ പരിചയപ്പെടുത്തി പൃഥ്വിരാജിന്റെ ഭാര്യ സുപ്രിയ ഇട്ട ഇൻസ്റ്റാഗ്രാം പോസ്റ്റിന് വന്ന കമന്റ് ശ്രദ്ധേയമാവുന്നു. പുതുതായി വാങ്ങിയ റേഞ്ച് റോവർ കാറിന്റെ സ്റ്റീയറിംഗിന് മേലുള്ള പൃഥ്വിയുടെ കയ്യിലെ ആ വാച്ച് ആണ് ആരാധകൻ ചൂണ്ടിക്കാട്ടിയത്. രാജുവേട്ടന്റെ കയ്യിലെ ഊബ്ലോ വാച്ചിനോടുള്ള ഇഷ്ടമാണ് കമെന്റിൽ ആരാധകൻ പങ്കു വച്ചതും. എന്നാൽ അപ്പോൾ തന്നെ വന്ന സുപ്രിയ മേനോന്റെ മറുപടിയാണ് അതിനു പിന്നിലെ കഥ വെളിപ്പെടുത്തിയത്. സംഗതി ഊബ്ലോ അല്ല. റോയൽ ഓക്ക് ഓഫ്‌ഷോർ ഡൈവർ എന്ന മുന്തിയ ഇനം വാച്ച് ആണിത്. ഇക്കഴിഞ്ഞ വിവാഹ വാർഷികത്തിന് 'ഡയറക്ടർ സാറിന്' ഭാര്യ നൽകിയ സമ്മാനമാണിത്. ഇതിന്റെ വില ഒരുലക്ഷം ദിർഹത്തിന് പുറത്തു വരും. ഇന്ത്യയിൽ 20 ലക്ഷത്തിനു മുകളിലും.


വായന, വ്യാഖ്യാനം : Interactive\nഖുര്‍ആന് നിറയെ ചോദ്യങ്ങളാണ്. എന്നാല് അത് എത്രത്തോളം ഉത്തരങ്ങള് നല്‍കുന്നു?\nഒരു തലത്തില് വായിക്കാന് വളരെ എളുപ്പമുള്ള ഗ്രന്ഥമാണ് ഖുര്‍ആന് . ഭക്തരായ മുസ്‌ലിംകള് എല്ലാ ദിവസവും ഭക്തിയോടെ അത് പാരായണം ചെയ്യുന്നു. എന്നാല് പ്രാര്‍ത്ഥനയുടെ ഭാഗമായ ഭക്തിയോടെയുള്ള പാരായണം നാം വായിക്കുന്നതെന്തോ അത് മനസ്സിലാക്കുന്നതില് വളരെയൊന്നും നമ്മെ മുമ്പോട്ട് കൊണ്ടു പോകുന്നില്ല. മുസ്‌ലിംകളല്ലാത്തവര് പരിഭാഷയിലൂടെ അത് വായിക്കുന്നു. പരിഭാഷ തീര്‍ച്ചയായും ഖുര്‍ആനല്ല; അതിന് മൂലകൃതിയുടെ ശക്തിയില്ല; പരിഭാഷ എത്ര തന്നെ നന്നായാലും, ഈ ഗ്രന്ഥത്തിന്റെ യഥാര്‍ത്ഥ സത്ത പകരുവാന് അതിന്ന് കഴിയില്ല.\nമൂലഗ്രന്ഥത്തിന്റെ അര്‍ത്ഥത്തെ, ബോധപൂര്‍വ്വമായോ അല്ലാതെയോ, തകിടം മറിക്കാനും പരിഭാഷകളെ ഉപയോഗിക്കാന് കഴിയും. സങ്കീര്‍ണ്ണമായ ഒരു മൂലഗ്രന്ഥം, പ്രത്യേകിച്ച് ശാശ്വതമെന്ന് ഗണിക്കപ്പെടുന്ന ഒരു ഗ്രന്ഥം, പല തരത്തിലും വായിക്കാനും വ്യാഖ്യാനിക്കാനും കഴിയും. എന്നെ സംബന്ധിച്ചേടത്തോളം, ഖുര്‍ആന് വായിക്കാന് ഏറ്റവും നല്ലത് ന്യായവാദാധിഷ്ഠിത (argumentative) രീതിയാണ്. വേദഗ്രന്ഥം ആവശ്യപ്പെടുന്നതും അത് തന്നെയാണ്. ഖുര്‍ആന് നിറയെ ചോദ്യങ്ങളാണ്. ”എങ്ങനെ നിങ്ങള്‍ക്ക് അല്ലാഹു അല്ലാതെ മറ്റൊരാളെ ആരാധിക്കാന് കഴിയും?” ”എങ്ങനെ ഇത് സംഭവിച്ചു?” ”നിങ്ങള് ചിന്തിച്ചിട്ടുണ്ടോ?” ”നിങ്ങള് കേട്ടിട്ടുണ്ടോ?” ”എന്താണവര് ചോദിക്കുന്നത്?” ഖുര്‍ആന് നിറയെ വാദപ്രതിവാദങ്ങളാണ്, വിശേഷിച്ച് നീണ്ട അദ്ധ്യായങ്ങളില്. വ്യക്തമായും, നല്ല വാദം ഇഷ്ടപ്പെടുന്നവനാണ് ദൈവം. ഈ വാദങ്ങള്‍ക്കെല്ലാം മറുപടി ലഭിച്ചുവോ എന്നതാണ് ചോദ്യം. ചിന്തിക്കാനും മനനം ചെയ്യാനും ഖുര്‍ആന് അതിന്റെ വായനക്കാരെ ക്ഷണിക്കുമ്പോള് അവര്‍ക്കെല്ലാം അത് ഉത്തരങ്ങളും കൊടുക്കുന്നുണ്ടോ? ഉത്തരങ്ങള് കണ്ടെത്തുന്ന ജോലി വിശ്വാസികളുടെ വിവേകത്തിന് വിട്ടുകൊടുത്തതാണെങ്കില്, വിവാദവിഷയങ്ങള്‍ക്കവര് കഴിഞ്ഞ 1400ലേറെ വര്‍ഷങ്ങള്‍ക്കുള്ളില് കൃത്യമായ ഉത്തരങ്ങള് കണ്ടെത്തിയോ?\nഅതിനാല് മുസ്‌ലിം വ്യാഖ്യാന ചരിത്രം എങ്ങനെ നിലവില് വന്നു എന്ന് നമുക്ക് പരിശോധിക്കാം. ആദ്യ ഖലീഫമാരായ അബൂബക്കര് , ഉമര് , ഉസ്മാന് , അലി എന്നീ നാല് പേരാണ് പ്രവാചകന് മുഹമ്മദിന്റെ പിന്‍ഗാമികള് . അവര് പ്രവാചകന് ഖുര്‍ആന് പഠിപ്പിക്കുകയും വിശദീകരിക്കുകയും സമുദായത്തിന്റെ കാര്യങ്ങളില് തീര്‍പ്പ് കല്‍പിക്കുകയും ചെയ്യുന്നത് നേരിട്ട് ശ്രദ്ധിക്കുകയും മനസ്സിലാക്കുകയും ചെയ്തിരുന്നു. എന്നാല് പോലും, അവര് നേതാക്കളായപ്പോള് പുതിയ അനേകം പ്രശ്‌നങ്ങള് നേരിടുകയുണ്ടായി. ഖുര്‍ആന്റെ അടിസ്ഥാനത്തില് അവ എങ്ങനെ പരിഹരിക്കുമെന്നതിനെക്കുറിച്ചും എന്ത് തീരുമാനമെടുക്കുമെന്നതിനെക്കുറിച്ചും വ്യക്തതയില്ലാതിരിക്കുകയോ അറിവില്ലാതിരിക്കുകയോ ചെയ്ത സാഹചര്യങ്ങളുണ്ടായിരുന്നു. അങ്ങനെ വന്നപ്പോള് സമാനമായ പ്രശ്‌നങ്ങളില് പ്രവാചകന് എന്ത് തീരുമാനമാണ് കൈക്കൊണ്ടതെന്നറിയാനായി മറ്റുള്ള അനുചരന്മാരെ വിളിക്കുകയും ഏതെങ്കിലും കാര്യത്തില് പ്രവാചകന് നടപടികള് സ്വീകരിക്കുമ്പോള്‍തങ്ങള് സാക്ഷ്യം വഹിച്ച കാര്യങ്ങളില് അവരുടെ അഭിപ്രായങ്ങളാരായുകയും ചെയ്യുന്നത് അവരുടെ ഒരു ശീലമായി വളരുകയുണ്ടായി. അവര് നല്‍കിയ ഇത്തരം റിപ്പോര്‍ട്ടുകള് വാക്‌രൂപത്തിലും ലിഖിതരൂപത്തിലുമുണ്ടായിരുന്നു. അങ്ങനെയാണ് പ്രവാചക ചര്യ രേഖപ്പെടുത്തി വെക്കുന്ന സമ്പ്രദായം – ഹദീസ്, സുന്നത്ത് – ഉല്‍ഭവിച്ചത്. പ്രവാചകന്റെ വാക്കുകളാണ് ഹദീസ്; അവിടുന്ന് ചെയ്തതായി റിപ്പോര്‍ട്ട് ചെയ്യപ്പെട്ട കാര്യങ്ങളാണ് സുന്നത്ത്. രണ്ടും ഖുര്‍ആനില് നിന്ന് വ്യത്യസ്തമാണ് താനും. ആദ്യകാലം മുതല്‍ക്ക് തന്നെ ഇവ രണ്ടും ഖുര്‍ആനെ മനസ്സിലാക്കാനും വ്യാഖ്യാനിക്കാനുമുള്ള സ്രോതസ്സുകളായാണ് അംഗീകരിക്കപ്പെട്ടു വന്നത്.\nമുസ്‌ലിം ചരിത്രത്തിന്റെ തുടക്കത്തില് തന്നെ ഉദയം ചെയ്ത മറ്റൊരു ഖുര്‍ആനിക ശാസ്ത്രം ദൈവിക വചനങ്ങള് ഓരോന്നും അവതീര്‍ണ്ണമായ കാലവും സാഹചര്യങ്ങളും സംബന്ധിച്ച പഠനമാണ്. ചോദ്യങ്ങളും പ്രശ്‌നങ്ങളും മനസ്സിലാക്കാനും ഖുര്‍ആന്റെ അര്‍ത്ഥം മനസ്സിലാക്കാനും പ്രവാചകന് മുഹമ്മദിന്റെ മക്കയിലേയും മദീനയിലേയുംസമൂഹം, സംഭവവികാസങ്ങള്, ആചാരങ്ങള്, ശീലങ്ങള് എന്നിവയെസംബന്ധിച്ച് കഴിയാവുന്നേടത്തോളം പഠിക്കേണ്ടതാവശ്യമായിരുന്നു. ഇത് അന്ന് പൊതുവില് അംഗീകരിക്കപ്പെട്ട കാര്യമായിരുന്നു. ഇതനുസരിച്ച്, ഖുര്‍ആന് സംബന്ധിച്ച അറിവിനെ സന്ദര്‍ഭാനുസൃതമായവ എന്നും (ദിവ്യസൂക്തം അവതീര്‍ണ്ണമായ ഒരു പ്രത്യേക സ്ഥലവുമായും കാലവുമായും ബന്ധപ്പെട്ടവ), കാലാതീതവും ശാശ്വതവും ഏത് സ്ഥലത്തും സാഹചര്യത്തിലും പ്രസക്തവുമായ ഖുര്‍ആനിക സന്ദേശത്തിന്റെ പൊതു തത്വങ്ങളില് പെട്ടവയെന്നും വേര്‍തിരിക്കേണ്ടതുണ്ടായിരുന്നു. ഒരു പ്രത്യേക കാലഘട്ടത്തിലേക്കുള്ളവയെന്നും പൊതുവായതും എല്ലാ കാലത്തേക്കുമുള്ളതെന്നും തരം തിരിക്കാനായി, യുക്ത്യാനുസാരമുള്ള ചിന്തനത്തിനും തീര്‍പ്പുകള്‍ക്കുമായി ഒരു കൂട്ടം നടപടിക്രമങ്ങള് അങ്ങനെ രൂപം കൊണ്ടു. എന്നാല് പോലും, വ്യാഖ്യാനം സംബന്ധിച്ച അഭിപ്രായവ്യത്യാസങ്ങള് സാധാരണമായിരുന്നു.\nപണ്ഡിതന്മാര്‍ക്കിടയിലുള്ള അഭിപ്രായവ്യത്യാസങ്ങള് പരിഹരിക്കാന് അക്കാലത്ത് രൂപം കൊണ്ട ഒരു പ്രത്യേക നടപടിക്രമം അഭിപ്രായൈക്യം ആയിരുന്നു. തീരുമാനങ്ങളെടുക്കാന് ഏറ്റവും നല്ല മാര്‍ഗം എന്ന നിലയില് ഖുര്‍ആന് ശുപാര്‍ശ ചെയ്യുന്നതും അഭിപ്രായൈക്യം – ഇജ്മാഅ് – ആണ്. അഭിപ്രായൈക്യം എന്നത് വിവിധങ്ങളായ അഭിപ്രായങ്ങളിലൂടെ രൂപപ്പെടുന്ന ഒരു തീരുമാനമാണ്. വിശ്വാസികളോ ഒരു കൂട്ടം പണ്ഡിതന്മാരോ എത്തിപ്പെടുന്ന വ്യാഖ്യാനമാണ് അത് എന്ന് നിര്‍വ്വചിക്കാവുന്നതാണ്. അഭിപ്രായൈക്യം സ്വീകരിക്കുന്നു എന്ന് വച്ച് ഏതെങ്കിലും കാര്യങ്ങള്‍ക്ക് ഊന്നല് കൊടുക്കുന്നതിനെയോ എന്തെങ്കിലും നടപ്പാക്കുന്നതിനെയോ മുന്‍കൂട്ടി തടയണം എന്നര്‍ത്ഥമില്ല. എന്നാല് അഭിപ്രായൈക്യത്തെ കൂടുതല് ആശ്രയിക്കുമ്പോള്, ഖുര്‍ആന്റെ അര്‍ത്ഥം കണ്ടെത്തുന്നതിന് ഉപയോഗിച്ചു വരുന്ന യുക്തിയുടെ സാധ്യതകളെ കയ്യൊഴിക്കുക എന്നാണര്‍ത്ഥം വരിക. അങ്ങനെ വരുമ്പോള് പൂര്‍വ്വസൂരികളുടെ അഭിപ്രായൈക്യത്തെ ആശ്രയിക്കുന്ന ആള് ഫലപ്രദമായി ചെയ്യുന്നത്, കാലാതീതവും അനശ്വരവുമായ ഒന്നിനെ നൂറ്റാണ്ടുകള്‍ക്ക് മുമ്പ് തന്നെ മാറ്റമില്ലാത്തതും സ്ഥിരവുമായ ഒന്നാക്കി മാറ്റുകയാണ്. അതിന് ശേഷം എത്രയോ മാറ്റങ്ങളുണ്ടായിട്ട് പോലും. സാധാരണ പണ്ഡിതന്മാര്‍ക്ക് ഖുര്‍ആന് മനസ്സിലാക്കുന്നതില് കുത്തക അനുവദിച്ചു കൊടുക്കുക എന്ന് കൂടി ഇതിന് അര്‍ത്ഥം വരുന്നു. അത്തരമൊരു നിലപാട് സ്വീകരിക്കാന് എനിക്ക് സാധ്യമല്ല.\nഎന്നാല് പോലും, മഹാന്മാരായ പണ്ഡിതന്മാര് വിശേഷിച്ച് മുസ്‌ലിം ചരിത്രത്തിന്റെ ആദ്യ ഘട്ടങ്ങളിലുണ്ടായിരുന്നവര് എങ്ങനെ യുക്തിയുക്തം ചിന്തിച്ചു എന്ന് പഠിക്കുന്നതില് എനിക്ക് വമ്പിച്ച സന്തോഷവും അഭിമാനവും ഉണ്ടായിരുന്നു. ഖുര്‍ആന് പ്രോല്‍സാഹിപ്പിച്ച അന്വേഷണശീലത്തെ അവര് ഗൗരവമായിത്തന്നെ കണക്കിലെടുത്തു എന്നാണെനിക്ക് തോന്നുന്നത്. അവരുടെ രീതിശാസ്ത്രത്തില് മിക്കവയും അവിശ്വസനീയമാംവിധം അവരുടെ കാലഘട്ടത്തിന്നനുസൃതമായിരുന്നു. അവരുടെ ചിന്താരീതികളും വാദഗതികളും ഉപയോഗിക്കുന്നതില് ആധുനിക കാലഘട്ടത്തിലെ ഒരു പഠിതാവിന് തെല്ലും സങ്കോചം തോന്നുകയുമില്ല. അതിനാല് പ്രധാനമെന്ന് എനിക്ക് തോന്നുന്ന ചില അടിസ്ഥാനതത്വങ്ങള് ഞാനിവിടെ ചൂണ്ടിക്കാണിക്കട്ടെ.\nഒന്നാമതായി, അവര് അംഗീകരിച്ച മാര്‍ഗദര്‍ശക തത്വം, ഖുര്‍ആന് ഒരു സമ്പൂര്‍ണ്ണ ഗ്രന്ഥമാണെന്നാണ്. സമ്പൂര്‍ണ്ണവും എല്ലാ കാലത്തും പ്രായോഗികവും ആണെന്ന് മാത്രമല്ല, അത് ആന്തരികമായി സ്ഥിരതയുള്ളതും യുക്തമായ ധാരണയിലെത്താന് ഈ ഗ്രന്ഥം മൊത്തത്തില് സഹായിക്കുന്നതുമാണ് എന്ന് കൂടിയാണ്. ഖുര്‍ആന്റെ സന്ദേശം ഈ ലോകത്തും പരലോകത്തും സാധ്യമായ ഏറ്റവും ഉത്തമമായതിലെത്താന് സഹായിക്കുന്ന ശരിയായ ബന്ധങ്ങളുണ്ടാക്കാന് സഹായിക്കുന്നു എന്ന് മറ്റൊരു രീതിയിലും പറയാം. ഖുര്‍ആനിലുള്ള എല്ലാം പരസ്പര ബന്ധിതമാണ്; ഓരോന്നും മറ്റുള്ളവയുടെ അര്‍ത്ഥകല്‍പനകളുമായി ഇഴ ചേര്‍ന്ന് നില്‍ക്കുകയും ചെയ്യുന്നു. അതിനാല് മറ്റു സൂക്തങ്ങളുമായി ഒരു സൂക്തം എങ്ങനെ ബന്ധപ്പെട്ടു നില്‍ക്കുന്നു, ഒരു സൂക്തത്തിന്റെ വിവക്ഷ മറ്റു സൂക്തങ്ങളുടേതുമായി എങ്ങനെ ചേര്‍ന്ന് നില്‍ക്കുന്നു തുടങ്ങിയവ പരിഗണിക്കാതെയുള്ള സമീപനം യുക്തിക്ക് വിരുദ്ധമായിരിക്കും. ഖുര്‍ആനിനെ മനസ്സിലാക്കാനായി തഫ്‌സീറുകള് എന്ന പേരില് പണ്ഡിതന്മാര് വ്യാഖ്യാനങ്ങള് രചിക്കുന്നത് അങ്ങനെ ഒരു സമ്പ്രദായമായി വന്നു പിന്നീട്. അവ ഖുര്‍ആന് വാക്യങ്ങള് ഓരോന്നോരോന്നായി മറ്റു സൂക്തങ്ങളുമായി ബന്ധപ്പെടുത്തി വ്യാഖ്യാനിക്കുന്നു.\nഒമ്പതാം നൂറ്റാണ്ടില് ആദ്യ വ്യാഖ്യാനങ്ങളിലൊന്ന് രചിച്ച തബരിയും പന്ത്രണ്ടാം നൂറ്റാണ്ടിലെ ഫഖ്‌റുദ്ദീന് റാസിയും പോലുള്ള പൗരാണിക ഖുര്‍ആന് വ്യാഖ്യാതാക്കള് വിശുദ്ധഗ്രന്ഥത്തിന്റെ ആദ്യ സൂക്തത്തില് നിന്ന് തുടങ്ങി അവസാന സൂക്തം വരെ ഓരോന്നിന്റെയും അര്‍ത്ഥവും വ്യാഖ്യാനവും നല്‍കുന്ന രീതിയാണ് സ്വീകരിച്ചത്. അവര് മുഖ്യമായും ഖുര്‍ആന്റെ ഒരു ഭാഗം കൊണ്ട് മറ്റൊരു ഭാഗത്തെ വിശദീകരിച്ചു.ആവശ്യമായ സ്ഥലങ്ങളില് മുഹമ്മദ് നബിയുടെ ജീവിതത്തില് നിന്ന് വിശദീകരണം തേടുകയും ചെയ്തു.ഈജിപ്തിലെ മുസ്‌ലിം ബ്രദര്‍ഹുഡ്ഡിന്റെ താത്വികാചാര്യന് സയ്യിദ് ഖുതുബ്, ജമാഅത്തെ ഇസ്‌ലാമിയുടെ സ്ഥാപകന് അബുല് അഅ്‌ലാ മൗദൂദി തുടങ്ങിയ ആധുനിക പണ്ഡിതന്മാരാവട്ടെ, തങ്ങളുടെ വിപ്ലവ വീര്യം ചെലുത്തിക്കൊണ്ട് പരമ്പരാഗത രീതിയില് തന്നെ ഒരു വാക്യത്തിന് പിന്നാലെ മറ്റൊരു വാക്യത്തിന് വ്യാഖ്യാനങ്ങള് രചിച്ചു. കാലം കുറെ കഴിഞ്ഞപ്പോള്, നുറുങ്ങുകളാക്കി ഖുര്‍ആന് വ്യാഖ്യാനിക്കുന്ന ഈ രീതിക്ക് പ്രശ്‌നങ്ങള് വന്നു. ഖുര്‍ആനിലെ ഏത് സൂക്തമെടുത്തും അത് തന്നെ എല്ലാറ്റിനും ഉത്തരം എന്ന തരത്തില് മുസ്‌ലിംകള് അതെടുത്ത് പ്രയോഗിക്കുന്ന സ്ഥിതി അനിവാര്യമായും ഉണ്ടായി. മുസ്‌ലിം പാണ്ഡിത്യം എത്ര തന്നെ പരിഷ്‌കൃതമായാലും, പൂര്‍വ്വസൂരികളുടെ പൈതൃകം കാലാനുസൃതമായി മനസിലാക്കുന്നതിലും ഉപയോഗിക്കുന്നതിലും മുസ്‌ലിംകള് ബുദ്ധി പ്രകടിപ്പിച്ചില്ല എന്നാണിത് കാണിക്കുന്നത്.\nരണ്ടാമതായി, പൗരാണിക പണ്ഡിതന്മാര് മുസ്‌ലിം ലോകത്തിന്റെ വിവിധ ഭാഗങ്ങളിലുള്ള പ്രാദേശിക സമ്പ്രദായങ്ങളെ, വ്യാഖ്യാനത്തിനും ഖുര്‍ആനിക തത്വങ്ങളുടെ പ്രയോഗവല്‍ക്കരണത്തിനുമുള്ള സാധുവായ സ്രോതസ്സായി സ്വീകരിക്കുകയുണ്ടായി. എന്റെ അഭിപ്രായത്തില് ഇതാണ് ഏറ്റവും പ്രധാനപ്പെട്ട തത്വങ്ങളിലൊന്ന്. ആധുനിക കാലഘട്ടത്തില് ഇക്കാര്യം പൂര്‍ണ്ണമായും അവഗണിച്ചിരിക്കുകയാണ്. ഖുര്‍ആനിക തത്വത്തിന്റെ യുക്തിയുക്തമായ മാനദണ്ഡം വെച്ച് എല്ലാ മനുഷ്യപ്രവര്‍ത്തനങ്ങളും ആശയങ്ങളും മാറ്റുരച്ചു നോക്കേണ്ടതുണ്ട്. അങ്ങനെ ചെയ്യുമ്പോള്, അനേകം സമ്പ്രദായങ്ങളും, പല രൂപത്തിലുള്ള മനുഷ്യപ്രവര്‍ത്തനങ്ങളും വിവിധ രൂപത്തിലുള്ള ചിന്തകളും പ്രവര്‍ത്തനങ്ങളുമെല്ലാം ഖുര്‍ആനിക തത്വങ്ങളുമായി ഒത്തു പോവുന്നതായി കാണാന് കഴിയും. മറ്റു വാക്കുകളില് പറഞ്ഞാല്, നല്ല മുസ്‌ലിമാവാന് ഒന്നിലേറെ വഴികളുണ്ട്. ഇസ്‌ലാം എന്നത് മുസ്‌ലിംകള്‍ക്ക് മാത്രം അവകാശപ്പെട്ട ഒരു ബ്രാന്‍ഡിന്റെ പേരല്ല. ഇസ്‌ലാമികമല്ലാത്ത രീതിയില് മുസ്‌ലിംകള് പെരുമാറാനും പ്രവര്‍ത്തിക്കാനും എത്ര സാധ്യതയുണ്ടോ, അത്ര തന്നെ സാധ്യതയുണ്ട് മുസ്‌ലിംകളല്ലാത്തവര് ഇസ്‌ലാമിക രീതിയില് പെരുമാറാനും പ്രവര്‍ത്തിക്കാനും!\nഎന്നെ സംബന്ധിച്ചേടത്തോളം, ഖുര്‍ആനിനെ സമീപിക്കാനും വ്യാഖ്യാനിക്കാനുമുള്ള കാഴ്ചപ്പാടുകളില് ഏറ്റവും ഗാംഭീര്യമുള്ളതും ചലനാത്മകവുമായത് ഈ സമീപനമാണ്. ബാഹ്യമായ വായനയല്ല; നമ്മുടെ സംസ്‌കാരം, ചരിത്രം, ഭാഷ, വിശ്വാസങ്ങള് എന്നിവയുടെ വൈവിധ്യങ്ങള്‍ക്കിടയില് എങ്ങനെ മനുഷ്യര് ചിന്തിക്കുകയും പ്രവര്‍ത്തിക്കുകയും ചെയ്യുന്നു എന്നതിനെക്കുറിച്ചുള്ള ആഴത്തിലുള്ള വിവക്ഷകളും അര്‍ത്ഥതലങ്ങളും തേടിയുള്ള യുക്തിസഹമായ ചിന്തയും ചോദ്യം ചെയ്യലും ആണത് ആവശ്യപ്പെടുന്നത്. മുസ്‌ലിം ചരിതം എന്ന നിലയിലും സമ്പ്രദായങ്ങളെന്ന നിലയിലും നാം അനന്തരമെടുത്ത പാരമ്പര്യങ്ങളുടെയും ആചാരങ്ങളുടെയും ശക്തമായ ഒരു സൂക്ഷ്മപരിശോധന അത് ആവശ്യപ്പെടുന്നു. മുസ്‌ലിമേതര സമൂഹത്തിന്റെ പാരമ്പര്യങ്ങളും ആചാരങ്ങളും ഇതേ പോലെ സൂക്ഷ്മമായി പരിശോധിക്കേണ്ടതുണ്ട്. എല്ലാറ്റിനുമുപരി, മനുഷ്യസമൂഹത്തിന്നാകമാനം ഇടം നല്‍കപ്പെട്ടിരിക്കുന്നത് പരസ്പരബന്ധിതമായ ഒരു ലോകത്താണ് – എല്ലാവര്‍ക്കും ഒരു പോലെ. ഖുര്‍ആന് അങ്ങനെയാണ് നമുക്ക് പറഞ്ഞു തരുന്നത്. അതിനാല് വൈവിധ്യമാര്‍ന്ന ഒരു ലോകത്തിന് മുമ്പില് ഖുര്‍ആന് വെക്കുന്ന വെല്ലുവിളിയുടെ മേല് നമ്മുടെ ശ്രദ്ധ പതിയണമെന്ന് അത് ആവശ്യപ്പെടുന്നു – കൂടുതല് നീതിയുക്തമായ, എല്ലാവര്‍ക്കും തുല്യമായ അവകാശങ്ങള് ലഭിക്കുന്ന, കൂടുതല് മെച്ചപ്പെട്ട ഒന്നാക്കി ഈ ഭൂമിയെ മാറ്റാന് വേണ്ടി സഹകരണത്തിന്റെയും കൂട്ടായ പ്രവര്‍ത്തനത്തിന്റെയും മാര്‍ഗങ്ങള് കണ്ടെത്തുന്നതില് ശ്രദ്ധ കേന്ദ്രീകരിക്കണമെന്നര്‍ത്ഥം. കാരണം, എല്ലാ വസ്തുക്കളും എല്ലാ മനുഷ്യരും ഒരു പോലെ ദൈവത്തിന്റെ സൃഷ്ടികളാണ്. എങ്ങനെ നാം നമ്മുടെ ജീവിതം ജീവിച്ചു തീര്‍ത്തു എന്നതിന്റെ അടിസ്ഥാനത്തിലായിരിക്കും വിധിതീര്‍പ്പുണ്ടാവുക.\nമുസ്‌ലിമാവാന് ശരിയായ ഏക മാര്‍ഗം എന്നൊന്നില്ലെന്ന് മുസ്‌ലിംകള് ചരിത്രത്തിലൂടെ കണ്ടെത്തുകയും മുസ്‌ലിം ലോകത്തിന്റെ മഹത്തായ വൈവിധ്യത്തിന് ജന്മം നല്‍കുകയും ചെയ്യുകയുണ്ടായി. അത് പോലെ, നാമിന്ന് ഖുര്‍ആനിന്റെ അര്‍ത്ഥം എല്ലാ കാലത്തേക്കും സ്ഥലത്തേക്കും സാഹചര്യങ്ങള്‍ക്കും സ്ഥിരമായി നിലനില്‍ക്കുന്നില്ല എന്ന് പുതുതായി പുനര്‍വായന നടത്തി പഠിക്കേണ്ടി വരും. ഖുര്‍ആനില് നിന്ന് നമുക്ക് ലഭിക്കുന്ന ഉത്തേജനവും വ്യാഖ്യാനവും കൂടുതല് ചിന്തിക്കാന്, മനനം ചെയ്യാന്, ദൈവികസന്ദേശത്തിന്റെ അര്‍ത്ഥത്തോട് പൊരുത്തപ്പെട്ടു കൊണ്ട് വ്യത്യസ്തമായി കാര്യങ്ങള് ചെയ്യാന്, മാറ്റാന്, മാറ്റങ്ങളുള്‍ക്കൊള്ളാന്, നമ്മെ ദൈവികസ്രോതസ്സിലേക്ക് നിരന്തരമായി തിരിച്ചയച്ചു കൊണ്ടിരിക്കുന്നു.\nഓരോ കാലഘട്ടത്തിനും ഓരോ തലമുറക്കും അനുയോജ്യമായ വിധത്തില് ഖുര്‍ആന് പുനര് വ്യാഖ്യാനം ചെയ്യേണ്ടതുണ്ട് എന്ന് ഞാന് വിശ്വസിക്കുന്നു. ആദ്യകാല വ്യാഖ്യാനങ്ങള് തിരസ്‌കരിക്കുന്നത് ഇക്കാരണത്താല് മുസ്‌ലിംകള്‍ക്ക് നിയമാനുസൃതമാണ് എന്നതാണ് ഇതില് നിന്നുരുത്തിരിയുന്ന അനിവാര്യവും സ്വാഭാവികവുമായ അനുമാനം. ഖുര്‍ആനുമായി എല്ലാ തലമുറയും ഒരേ വ്യാഖ്യാനബന്ധത്തിലാണ് നില്‍ക്കുന്നത്. നമ്മുടെ കാലഘട്ടത്തിനും സാഹചര്യത്തിനും ആവശ്യമായ തരത്തില് ഏറ്റവും ഉചിതമായ അതിന്റെ അര്‍ത്ഥം കണ്ടെത്തുകയും നാമെല്ലാവരും പങ്കിട്ട് ജീവിക്കുന്ന നമ്മുടെ ലോകത്തിനും മാനവകുലത്തിനാകമാനവും ഗുണകരമായ വിധത്തില് ഏറ്റവും ഉയര്‍ന്ന ധാര്‍മ്മിക നിലവാരത്തില് ജീവിക്കാന് പ്രാപ്തമാക്കുന്നതിന് നമുക്ക് ചെയ്യാന് കഴിയാവുന്നതെല്ലാം ചെയ്യുകയും ചെയ്യുകയാണ് നമ്മുടെ ദൗത്യം.\nഈ ബ്ലോഗുകളീല് പാരമ്പര്യത്തിന്റെ പാതയാണ് ഞാന് പിന്തുടരുക. പക്ഷേ, വാക്യാനുവാക്യ വ്യാഖ്യാനം ഞാന് നല്‍കുന്നില്ല. എന്നാല്,ആദ്യത്തെ അധ്യായമായ അല് ഫാതിഹ (തുടക്കം), ഖുര്‍ആനിലെ ഏറ്റവും നീളം കൂടിയ അധ്യായമായ അല് ബഖറ (പശു) എന്നിവയിലെ ഒരു കൂട്ടം സൂക്തങ്ങള് ഞാന് ചര്‍ച്ച ചെയ്യും. അതിന് ശേഷം പാകിസ്ഥാനീ ചിന്തകനായിരുന്ന ഫസലുര്‍റഹ്മാന്റെ വഴിയിലൂടെ, നീതി, സാമൂഹ്യ പ്രതിബദ്ധത തുടാങ്ങിയ ഖുര്‍ആനിലെ പ്രധാനപ്പെട്ട സങ്കള്‍പങ്ങളെയും വിഷയങ്ങളെയും ഞാന് പരിശോധിക്കും. അതിന് ശേഷം, അക്രമം, ഭീകരത, പരിസ്ഥിതി, പരിണാമം, ലൈംഗികത, മൂടുപടം തുടങ്ങിയ സമകാലിക വിഷയങ്ങളിലേക്ക് നീങ്ങും.\nഖുര്‍ആനിലെ എല്ലാ സൂക്തങ്ങളും ഇവിടെ കൈകാര്യം ചെയ്യുന്നില്ല. എന്നാല് ഖുര്‍ആനിലെ മിക്ക വിഷയങ്ങളും കൈകാര്യം ചെയ്യും.\nബ്ലോഗ് ഇംഗ്ലീഷില് വായിക്കുവാന് താഴെയുള്ള ലിംഗില് ക്ലിക്ക് ചെയ്യുക


Echmuvodu Ulakam / എച്മുവോട് ഉലകം: January 2010\nതന്റെ അച്ഛന്റെ ഏക മകളായാണ് കുരുടിപ്പാട്ടി ജനിച്ചത്.\nവയസ്സായി വിധവയായപ്പോഴാണ് കാഴ്ച നഷ്ടപ്പെട്ടത്.\nഅവർക്ക് മക്കളുണ്ടായിരുന്നില്ല. അതുകൊണ്ട്, പാട്ടിയുടെ ഭർത്റു സഹോദരന്റെ ഒരു മകനെ അവർ ദത്തെടുത്ത്, ഓമനിച്ച് വളർത്തി.\nപാട്ടിയ്ക്ക് ആ മകനെന്ന് വെച്ചാൽ പ്രാണനായിരുന്നു, അവനെ കുറിച്ച് സംസാരിക്കുമ്പോൾ അവരുടെ വായിൽ തേനും പഞ്ചസാരയും ഒഴുകിയിരുന്നു.\nമകനും നല്ല മിടുക്കൻ തന്നെ. മുതിർന്നപ്പോഴേയ്ക്കും ധനം സമ്പാദിക്കാനാവശ്യമായ എല്ലാ വിദ്യകളും അവൻ പഠിച്ചു, അവന്റെ പ്രയത്നം കൊണ്ട് സമ്പത്തും ഐശ്വര്യവും നാൾക്ക് നാൾ വർദ്ധിച്ചു വന്നു.\nപക്ഷെ, വയസ്സാകും തോറും കുരുടിപ്പാട്ടി അവരുടെ മകന് അധികപ്പറ്റായി മാറി. ‘അമ്മേ‘ എന്നു കൊഞ്ചി വിളിച്ചവൻ പിന്നീട് ഒന്നും വിളിക്കാതെയായി, കുറച്ച് കഴിഞ്ഞപ്പോൾ ‘കുരുടി‘ എന്ന് വിളിക്കാൻ അവന്റെ നാവുയരുകയും ചെയ്തു.\nമകനെ സ്നേഹിക്കാൻ അവന്റെ ഭാര്യയും മക്കളും സദാ തയാറായിരിക്കേ, വളർത്തമ്മയെ അവന് വേണ്ടാതായതാകാം. സ്വന്തം എന്ന വികാരത്തിന്റെ വ്യാപ്തി അത്ര മേൽ വലുതായതു കൊണ്ടായിരിക്കാം.\nപാട്ടിയുടെ അന്ധമായ മിഴികളിലൂടെ സദാ കണ്ണീരൊഴുകിക്കൊണ്ടിരുന്നു. എങ്കിലും പാട്ടിയ്ക്ക് മകനെ വെറുക്കാൻ കഴിഞ്ഞില്ല, അവനെ തേടി അവർ പൂമുഖത്തേക്കും ഊൺ തളത്തിലേക്കുമായി ദിവസം മുഴുവൻ പ്രാഞ്ചി നടന്നു, അവന്റെ ശബ്ദം ചെവിയിൽ വീഴുമ്പോൾ അവരുടെ അന്ധനേത്രങ്ങൾ വികസിച്ചു. അവന്റെ പരിസരത്തു തന്നെ കഴിയാൻ അവർ അതിയായി ആഗ്രഹിച്ചിരുന്നു. പക്ഷെ, ആ മകനാകട്ടെ അവരെ ഒരു കരടു പോലെ എടുത്തു കളയുകയുമായിരുന്നു.\nദോഷം പറയരുതല്ലോ, മരുമകൾ ദയയുള്ളവളായിരുന്നു, പലപ്പോഴും അവൾ സ്വന്തം ഭർത്താവിനെ തിരുത്താൻ ശ്രമിച്ചു. പക്ഷെ, പെൺ ചൊല്ലു കേട്ട് പെരുവഴിയിലാകാൻ പാടില്ലല്ലോ മിടുക്കന്മാരായ പുരുഷന്മാർ. അതുകൊണ്ട് മരുമകളുടെ ഒരു ശ്രമവും വിജയിച്ചില്ല.\nപാട്ടി മകന്റെ ഭാര്യയേയും മക്കളേയും ഒരു കുറവുമില്ലാതെ സ്നേഹിച്ചു, അവർക്കതു മാത്രമേ സാധിക്കുമായിരുന്നുള്ളൂ. എങ്കിലും മകന്റെ മക്കൾ തരം കിട്ടുമ്പോഴെല്ലാം അവരെ ‘കുരുടിപ്പാട്ടി‘ എന്നു തന്നെ വിളിച്ചു പോന്നു.\nപാട്ടി തീർത്തും അവശയും രോഗിണിയുമായിക്കഴിഞ്ഞപ്പോൾ, മകന്റെ അസഹ്യത പർവതത്തെപ്പോലെ വലുതായി, അവർക്കു വേണ്ടി ചെലവാക്കേണ്ടി വരുന്ന ഓരോ തുട്ടിന്റെ പുറത്തും അവൻ ഭൂതാവേശിതനെപ്പോലെ തുള്ളിക്കൊണ്ടിരുന്നു.\nഒടുവിൽ ഒരു രാത്രിയിൽ, ‘ഞാൻ സമ്പാദിച്ച പണമെല്ലാം തുലയ്ക്കാതെ ഒന്നു വേഗം ചത്തു കൂടെ കുരുടിക്ക്‘ എന്ന് ക്രുദ്ധനായ പാമ്പിനെപ്പോലെ ആ മകൻ ചീറി.\nകുരുടിപ്പാട്ടി പിറ്റേന്ന് ഉച്ചയായപ്പോൾ മരിച്ചു, അവസാനമായി അവരുച്ചരിച്ചത് ആ മകന്റെ പേരായിരുന്നു.\nPosted by Echmukutty at 11:19 PM 13 comments: Links to this post\nLabels: കഥ, വാർദ്ധക്യം\nഅത്താൻ എന്ന തമിഴ് വാക്കിന്റെ അർഥം അമ്മായിയുടെ മകൻ അല്ലെങ്കിൽ മുറച്ചെറുക്കൻ എന്നൊക്കെ ആകാമെങ്കിലും ഗ്രാമീണർക്ക് അതൊരു പ്രശ്നമേ ആയിരുന്നില്ല. അദ്ദേഹത്തെ എല്ലാവരും റെഡി അത്താൻ എന്നു വിളിച്ചു. താഴ്ന്ന ജാതിക്കാരാണ് വിചിത്രമായി സംബോധന ചെയ്തത്, റെഡി അത്താൻ തമ്പ്രാൻ.\nആരെങ്ങനെ വിളിച്ചാലും അത്താന് സന്തോഷം തന്നെ. വിളിച്ചാലുടനെ വിളി കേൾക്കുകയും എന്തു ജോലിക്കും എപ്പോഴും ‘റെഡി‘യായിരിക്കുകയും ചെയ്യുകയെന്നതായിരുന്നു അത്താന്റെ പ്രത്യേകത. പിന്നെ എന്താ പ്രധാന ജോലിയെന്നു ചോദിച്ചാൽ, ങാ, അതു തന്നെ ‘ശമയൽ’, പാചകം. അത്താൻ ഒരു നളനായിരുന്നു. എന്തുണ്ടാക്കിയാലും അതിൽ രുചി എന്നൊരു അവസാന ചേരുവ കൂടി ഇടാൻ അദ്ദേഹം ശ്രദ്ധിച്ചിരുന്നു. ഭക്ഷിച്ചവരെല്ലാം വിരലുകൾ നക്കിയും, കുമ്പ കുലുക്കിയും, ഏമ്പക്കം വിട്ട് എണീറ്റ് പോകുന്നത് കാണാൻ അത്താൻ ഇഷ്ടപ്പെട്ടു.\n‘വായ് വാഴ്ത്തലേന്നാലും വയറു വാഴ്ത്തുമേ‘ എന്നൊരു പഴം ചൊല്ലും അപ്പോഴെല്ലാം കണ്ണിറുക്കിക്കൊണ്ട് അത്താൻ പറഞ്ഞിരുന്നു.\nഅല്പം കൂനുള്ള മെലിഞ്ഞ ശരീരമായിരുന്നു അദ്ദേഹത്തിന്റേത്. ധാരാളം ഭസ്മവും വാരിത്തേച്ച് കുടുമ കെട്ടിവെച്ച് ചില തമിഴ് പാട്ടുകളും മൂളിയാണ് അത്താൻ നടന്നിരുന്നത്. വളരെ സന്തുഷ്ടനായി മാത്രമേ അദ്ദേഹത്തെ കാണാൻ കഴിഞ്ഞിരുന്നുള്ളൂ.\nഅത്രയ്ക്ക് സന്തോഷിയ്ക്കാൻ എന്താണ് അത്താന് ഉണ്ടായിരുന്നത്?\nപഠിപ്പ് തീരെ ഉണ്ടായിരുന്നില്ല.\nശമയൽ മാത്രമാണ് ആകെ അറിയാവുന്ന ഒരു തൊഴിൽ.\nഅത്യുച്ചത്തിൽ മാത്രം സംസാരിക്കുന്നവളും (സ്വകാര്യം പറഞ്ഞാലും നാലാൾ കേൾക്കും) നല്ല തീറ്റി പ്രിയയുമായ ഭാര്യ. ഭാഗ്യമായാലും നിർഭാഗ്യമായാലും പൊന്നു അക്കാ പ്രസവിച്ചുമില്ല.\nസാമാന്യം ഭേദപ്പെട്ട തോതിലുള്ള ദാരിദ്ര്യം.\nപറയുമ്പോൾ എല്ലാം പറയണമല്ലൊ. അത്താന് ഇത്തിരി പറമ്പും അതിലൊരു ചെറിയ മൺ വീടും ഉണ്ടായിരുന്നു.\nഅങ്ങനെയുള്ള അത്താൻ എപ്പോഴും സന്തോഷത്തോടെയും പൂർണ ത്റുപ്തിയോടെയും മാത്രം എല്ലാവരോടും ഇടപെട്ടു. അദ്ദേഹത്തോടു സംസാരിക്കുമ്പോൾ എല്ലാവരേയും സന്തോഷത്തിന്റെ ഒരല വന്നു തൊട്ടുകൊണ്ടിരുന്നു.\nവയസ്സായെങ്കിലും സുമംഗലിയായാണ് പൊന്നു അക്കാ മരിച്ചത്. ഒരു ബ്രാഹ്മണ സ്ത്രീക്ക് അതിൽക്കൂടുതൽ എന്തെങ്കിലും അനുഗ്രഹം ദൈവം കൊടുക്കേണ്ടതുണ്ടോ?\nറെഡി അത്താന് വയസ്സുകാലത്ത് ഒറ്റയ്ക്ക് കഴിയാനായിരുന്നു യോഗം എന്നു കൂട്ടിയാൽ മതി. ആരോടും പരാതിയും പരിഭവവും ഇല്ലാതെ അത്താൻ കഴിഞ്ഞു വരുമ്പോഴാണ് ആ സംഭവം ഉണ്ടായത്.\nപൊന്നു അക്കാവിന്റെ അനുജത്തിയുടെ മകൾക്ക് ഒരു വിവാഹാലോചന വന്നു.\nഉദ്യോഗസ്ഥനായ ബ്രാഹ്മണ യുവാവ്. വില്ലേജ് ഓഫീസിൽ അസിസ്റ്റന്റായ പയ്യന് നല്ല വരദക്ഷിണയ്ക്കാണോ പഞ്ഞം? അവനെ കിട്ടുക എന്നു പറഞ്ഞാൽ അതില്പരം ഒരു ഭാഗ്യം ഇനി സംഭവിക്കാനുണ്ടോ? ഇല്ല. അപ്പോൾ അവർ ചോദിക്കുന്ന വരദക്ഷിണയും, ആഭരണങ്ങളും പട്ട് പുടവകളും വെള്ളിപ്പാത്രങ്ങളും എല്ലാം കൊടുത്ത് പയ്യനെ സ്വന്തമാക്കണം.\nപറഞ്ഞാൽ മതിയോ? എവിടുന്നാണിതെല്ലാം എടുത്ത് കൊടുക്കേണ്ടത്?\nപൊന്നു അക്കാവിന്റെ അനുജത്തിക്കും ഭർത്താവിനും അങ്ങനെ വരുമാനമൊന്നുമില്ല. സന്താനമായി ഈ ഒരു പെൺകുട്ടിയേ ബാക്കി ഉള്ളൂ എന്നതാണ് മഹാഭാഗ്യം. സുന്ദരി കുറെ പ്രസവിച്ചുവെങ്കിലും കുട്ടികൾ പല കാരണങ്ങൾ കൊണ്ട് ജീവിച്ചില്ല. ജീവിച്ചിരുന്നെങ്കിൽ എന്തു ചെയ്തേനെ എന്നും ആർക്കുമറിയില്ല.\nസുന്ദരിയുടെ ഭർത്താവിനെ ഗ്രാമീണർ ‘വെളിച്ചെണ്ണ സ്വാമി‘യെന്ന് വിളിച്ച് പോന്നു. വെളിച്ചെണ്ണ കച്ചവടം ചെയ്തിട്ട് കിട്ടിയ പേരൊന്നുമല്ല അത്. സ്വാമിയുടെ വഴുവഴുപ്പൻ ചിരിയും കുഴി മടിയും കൂടിയായപ്പോൾ ആ പേരു പതിഞ്ഞുവെന്നു മാത്രം. രാവിലെ എഴുന്നേറ്റ് വാടക വീടിന്റെ വരാന്തയിൽ അങ്ങനെ വെറുതെ ഇരിക്കാനായിരുന്നു സ്വാമിക്കിഷ്ടം. വൈകുന്നേരം വരെ അങ്ങനെ ഇരിക്കാൻ ആ ബ്രാഹ്മണന് ഒരു വിഷമവും ഉണ്ടായിരുന്നില്ല. ജീവിതത്തിൽ ഒരു തൊഴിലും ഒരിക്കലും സ്വാമിക്ക് ചെയ്യേണ്ടി വന്നതുമില്ല. അവസാനിക്കാൻ സമയമെടുക്കുന്ന ഏത് പ്രശ്നത്തിനും ‘കോന്തസ്സാമീടെ ഇരിപ്പു പോലെ‘ എന്നൊരു ശൈലി ഗ്രാമത്തിലുണ്ടായതങ്ങനെയാണ്.\nസുന്ദരി മുറുക്ക് ചുറ്റുവാൻ പോയി. പലഹാരങ്ങളുണ്ടാക്കാൻ സഹായിച്ചു. പല ബ്രാഹ്മണ സ്ത്രീകളുടേയും പ്രസവശുശ്രൂഷ ചെയ്തു. ഒടുവിലൊടുവിൽ കാശുകാരായ നായർ സ്ത്രീകൾക്കും സുന്ദരിയുടെ ശുശ്രൂഷ ലഭ്യമായിരുന്നു. ചിലർക്ക് പാചകം ചെയ്തു കൊടുത്തു. എവിടെ സൌജന്യ ഭക്ഷണമുണ്ടെന്ന് കേട്ടാലും അവിടെയെല്ലാം ഹാജരായി. അങ്ങനെ ഒരു ജീവിതമാണ് അവർ നയിച്ചത്. മകളെ സ്കൂളിൽ വിട്ടിരുന്നുവെങ്കിലും ദാരിദ്ര്യം കൊണ്ട് അധികം വൈകാതെ പഠിപ്പ് മതിയാക്കേണ്ടി വന്നു. പത്തു വയസ്സാകുമ്പോഴേക്കും മുറുക്ക് ചുറ്റുവാനും ലഡ്ഡു ഉരുട്ടുവാനും ജിലേബി പിഴിയുവാനുമൊക്കെ മകൾ പഠിച്ച് കഴിഞ്ഞിരുന്നു.\nഅവൾ മുതിർന്നപ്പോൾ സുന്ദരിക്ക് വലിയ സഹായമായിത്തീർന്നു. ഒരു പാത്രം ചോറും രണ്ട് പച്ചമുളകും കുറച്ച് മോരും കഴിച്ച് പകലൊടുങ്ങുവോളം പണി ചെയ്യുവാൻ അവൾക്ക് കഴിഞ്ഞിരുന്നു. റെഡി അത്താന്റെ പാചകത്തിനും അവൾ എല്ലാ സഹായവും ചെയ്തു പോന്നു.\nഅവളുടെ കല്യാണം വിളിക്കാൻ റെഡി അത്താൻ തന്നെയാണ് പോയത്.\nആർക്കും വിശ്വസിക്കാൻ സാധിക്കുന്നുണ്ടായിരുന്നില്ല.\n‘എല്ലാം നന്നാ നിനച്ചയാ? വര ദക്ഷിണ കുടുക്ക ഉന്നാലെ എപ്പടി മുടിയും?‘ എന്ന് എല്ലാവരും ചോദിച്ചപ്പോൾ അത്താൻ ചിരിച്ചു, നിറഞ്ഞ ചിരി. അതീവ നിഷ്കളങ്കമായ ചിരി.\nഅത്താൻ തന്റെ എല്ലാ അവകാശങ്ങളുമൊഴിഞ്ഞ്, സ്വന്തം വീടും പറമ്പും ആ പെൺകിടാവിന്റെ പേർക്ക് എഴുതിക്കൊടുത്തു. അങ്ങനെയാണ് കല്യാണം തീരുമാനമായത്.\nഒരു നേരം ഊണു കിട്ടുന്ന ഏതെങ്കിലും അമ്പലത്തിൽ ചെന്ന് ഭജന പാടിക്കൊണ്ട് ശിഷ്ട ജീവിതം കഴിക്കാമെന്ന ആത്മവിശ്വാസം അത്താനുണ്ട്.\nഅതിൽ കൂടുതൽ ഒന്നും അത്താന് ആവശ്യമുണ്ടായിരുന്നില്ലല്ലോ.\nPosted by Echmukutty at 12:41 AM 11 comments: Links to this post\nകുട്ടിയെ കാണാനാണ് അച്ഛമ്മ വന്നത്.\nക്ലാസ്സ് ടീച്ചർ കുട്ടിയെ വരാന്തയിലേക്ക് പറഞ്ഞയച്ചു.\nഅച്ഛമ്മ കുട്ടിയെ കെട്ടിപ്പിടിക്കുകയും ഉമ്മ വയ്ക്കുകയും ചെയ്തപ്പോൾ കുട്ടി വെറുതെ നിന്നതേയുള്ളൂ. ഇതിനു മുൻപ് എന്നാണ് അച്ഛമ്മ ഇങ്ങനെ സ്നേഹിച്ചിട്ടുള്ളതെന്ന് ഓർക്കുകയായിരുന്നു കുട്ടി.\nഅച്ഛമ്മ കുട്ടിയ്ക്ക് ഒരു വലിയ ബാർ ചോക്ലേറ്റ് നീട്ടി.\nകുട്ടിയുടെ തലയിൽ തടവിക്കൊണ്ട് അച്ഛമ്മ പറഞ്ഞു.\n‘നിന്റ്മ്മയോട് പറയ്, നിന്നെ ശനിയും ഞായറും അച്ഛമ്മേടേ വീട്ട്ല് കൊണ്ട് വിടാൻ. നീ വാശി പിടിച്ചാ മതി. തിങ്കളാഴ്ച അവിടന്ന് കാറില് ഇബടെ സ്കൂളിലാക്കിത്തരാം.‘\nകുട്ടി തലയാട്ടാതെ നിന്നു.\nഅച്ഛൻ പകലൊക്കെ അച്ഛമ്മയുടെ വീട്ടിലായിരുന്നു താമസം. അച്ഛന് ഓഫീസിലും സ്കൂളിലും എവിടെയും പോകേണ്ട കാര്യവുമില്ലായിരുന്നു. അമ്മ ജോലിക്ക് പോകാൻ തുടങ്ങിയപ്പോഴാണ് അച്ഛനും അമ്മയും തമ്മിൽ വലിയ വഴക്കുകളാരംഭിച്ചതെന്ന് കുട്ടി മനസ്സിലാക്കിയിരുന്നു. ‘അമ്മയ്ക്ക് വാവ മാത്രമേ ഉള്ളൂ‘ എന്ന് അമ്മ കരഞ്ഞുകൊണ്ട് എപ്പോഴും പറയാറുള്ളത് കുട്ടി ഓർമ്മിച്ചു.\nവൈകുന്നേരം അമ്മ ജോലി കഴിഞ്ഞ് വരുമ്പോഴാണ് അച്ഛൻ വഴക്ക് തുടങ്ങുന്നത്. നേരം വൈകിയെന്നും ട്രെയിനിൽ ആരുടെയൊപ്പമാണിരുന്നതെന്നും പറഞ്ഞായിരിക്കും എന്നും തുടക്കം. ആ നേരത്തായിരിക്കും ആരെങ്കിലും അമ്മയെ ഫോണിൽ വിളിക്കുന്നത്. അത് രഹസ്യക്കാരനാണെന്ന് പറഞ്ഞ് വഴക്ക് വലുതാകും. രഹസ്യക്കാരൻ എന്നു വെച്ചാലെന്താണെന്ന് കുട്ടി ആരോടും ഇതു വരെ ചോദിച്ചിട്ടില്ല.\nഎന്തൊക്കേയോ ഭയങ്കര കുഴപ്പങ്ങൾ വീട്ടിലുണ്ടായിട്ടുണ്ടെന്ന് കുട്ടിയ്ക്ക് മനസ്സിലായിട്ടുണ്ട്. അമ്മയും അച്ഛനും തമ്മിൽ വലിയ വഴക്കാണെന്നും അച്ഛൻ വീട്ടിൽ വരാറില്ലെന്നും കുട്ടിയ്ക്കറിയാം. കുട്ടി അമ്മയുടെ കൂടെയാണിപ്പോൾ. അമ്മ ഏതോ അങ്കിളിന്റെ ഒപ്പമാണ് താമസിക്കുന്നതെന്നാണ് അച്ഛൻ അയല്പക്കത്തെ വീടുകളിലും കുട്ടിയുടെ സ്ക്കൂളിലെ സിസ്റ്ററോടും അരിക്കടയിലെ ചേട്ടനോടും ഒക്കെ പറഞ്ഞത്.\nഅച്ഛമ്മ കുട്ടിയെ സ്വന്തം ശരീരത്തോട് അടുപ്പിച്ച് നിറുത്തി കൊഞ്ചിച്ചു. “നീയിങ്ങനെ അമ്മേടടുത്ത് മാത്രായാൽ പറ്റോ? നിനക്ക് അച്ഛനേം വീട്ട്കാരേം ഒന്നും വേണ്ടേ? നിന്റെ അമ്മ നെന്നെ പെറ്റൂന്നെ ഇള്ളൂ, നിന്റെ അപ്പീം മൂത്രോം ഒക്കെ കോരീതും നോക്കീതും ഒക്കെ അച്ഛനാ. അമ്മ നെനക്ക് മൊലപ്പാലും കൂടി തന്ന്ട്ടല്ല്യാ അറ്യോ? ന്ന്ട്ട് നീയിങ്ങനെ അമ്മേടേം അമ്മേടെ കൂട്ട്ക്കാര്ടേം കൂടെ കൂട്യാലോ. മനിഷേമ്മാർക്ക് അച്ഛ്നാ വലുത്, അമ്മേല്ല മൻസ്സിലായോ?’\nകുട്ടിയ്ക്ക് ഒന്നും മനസ്സിലായില്ല. അച്ഛമ്മയ്ക്ക് എന്താണു വേണ്ടത് ആവോ? അവർ തന്ന ചോക്ലേറ്റ് ബാർ ക്ലാസ്സിലെല്ലാവർക്കും കൊടുക്കണമെന്ന് കുട്ടി വിചാരിച്ചതായിരുന്നു. പക്ഷെ ഇപ്പോൾ കുറേശ്ശെ ബോറടിക്കുന്നുണ്ട്.\n‘നീയെന്താ ഒന്നും മിണ്ടാണ്ട് കൂമന്റെ പോലെ?’ അച്ഛമ്മയ്ക്ക് ദേഷ്യം വരുന്നുണ്ടെന്ന് തോന്നിയപ്പോൾ കുട്ടി ചിരിച്ചു.\n‘ആ അതന്നെ അങ്ങനെ ചിരിക്കാ, നീയിങ്ങട് വന്നേ, അച്ഛമ്മ ചോദിയ്ക്കട്ടെ, രാത്രി അമ്മ നിന്റടുത്താ ഒറക്കം? അങ്കിള് വരുമ്പളും നിന്റടുത്ത് വരോ അമ്മ? എന്നും വരോ അങ്കിള്?’\nകുട്ടി അപ്പോൾ വായ തുറന്നു.\n‘ഏത് അങ്കിള്? വീട്ട്ല് ഒരങ്കിളും വരാറില്ല്യ.‘\n‘നീയ് നിന്റമ്മേടെ വീട്ട്കാര്ടെ പോലെ നൊണ പറ്ഞ് പഠിക്കണ്ട. അങ്കിൾ വരണതൊക്കെ അച്ഛമ്മ അറീം. നിന്റെ അച്ഛനും അറീം. പിന്നെ വരണില്ലാന്ന് നീ എന്തിനാ പറേണ്? നൊണ പറഞ്ഞാ ദൈവം ശപിക്കും’.\nകുട്ടി ആലോചിക്കുകയായിരുന്നു, ഏതങ്കിളാണ് അങ്ങനെ വീട്ടിൽ വരുന്നത്? എപ്പോഴാണ് വരുന്നത്? എന്തിനാണ് വരുന്നത്?\nകുട്ടിയ്ക്ക് വയറു വേദനിക്കുന്നത് പോലെയുണ്ടായിരുന്നു .\nടീച്ചർ വരാന്തയിലേക്ക് വന്നപ്പോൾ അച്ഛമ്മ മനോഹരമായി ചിരിച്ചു, കുട്ടിയെ അമർത്തിപ്പിടിച്ചു കൊണ്ട് ടീച്ചറോട് പറഞ്ഞു, ‘എനിക്ക് കണ്ടു മതിയായില്ല, പോവാണ്ട് പറ്റ്ല്യാല്ലോ, അതോണ്ട് പോവാ‘.\nസ്വന്തം ഭർത്താവിന്റെ തണലിൽ ജീവിക്കുന്ന ടീച്ചർക്ക് ആ വയസ്സിയോട് പാവം തോന്നി, എന്തിനാണ് സ്ത്രീകൾ ഭർത്താക്കന്മാരുമായി പിണങ്ങുന്നത്? അയാളുടെ വീട്ടുകാരേയും കുഞ്ഞിനേയും ബുദ്ധിമുട്ടിയ്ക്കാനോ?\nബെല്ലടിക്കുന്നതും കാത്ത് വേദനിക്കുന്ന വയറുമായി കുട്ടി ക്ലാസ്സിലിരുന്നു.\nPosted by Echmukutty at 11:33 PM 15 comments: Links to this post\nPosted by Echmukutty at 11:17 PM 26 comments: Links to this post


മികച്ച എഴുത്തുകാര് നന്നായി കള്ളം പറയുന്നവരാണ്; മനോജ് കുറൂര്\nതാനറിയുന്ന മികച്ച എഴുത്തുകാര് നന്നായി കള്ളം പറയുന്നവരാണെന്ന് കവിയും നോവലിസ്റ്റുമായ മനോജ് കുറൂര്. മോശം എഴുത്തുകാര് പാവങ്ങളാവും. നല്ല സ്വഭാവം. ആരെയും കുറ്റം പറയില്ല. ആത്മവിശ്വാസവും കാണില്ല. അവരവര്‍ക്കുവേണ്ടി മാത്രമെഴുതുന്നതാണെന്ന് അവര്‍ക്കുതന്നെ അറിയാം. മികച്ച എഴുത്തുകാരെ ആരാധിക്കും എന്നതൊഴിച്ചാല് ഇവരെക്കൊണ്ട് മറ്റാര്‍ക്കും ഒരപകടവുമില്ല മനോജ് കുറൂര് പറയുന്നു. തന്റെ ഫേസ്ബുക്ക് പോസ്റ്റിലൂടെയാണ് അദ്ദേഹത്തിന്റെ പ്രതികരണം.\nഞാനറിയുന്ന മികച്ച എഴുത്തുകാര് നന്നായി കള്ളം പറയുന്നവരാണ്. കള്ളമാണെന്ന് അവര്‍ക്കറിയില്ലെന്നേയുള്ളു. കുശുമ്പിനും കുന്നായ്മയ്ക്കും ഒരു കുറവും കാണില്ല. പക്ഷേ ഒട്ടും ഇഷ്ടമല്ലാത്തയാളുടെയും നല്ലൊരെഴുത്തു കണ്ടാല്, ‘ഒന്നാന്തരമായി’ എന്നു പറഞ്ഞ് അവര് ചാടിയെണീക്കും.പണവും മറ്റു സൗകര്യങ്ങളുമില്ലാതെ ഒരേര്‍പ്പാടിനുമില്ല എന്നു പറയും. എന്നാല് എഴുത്തിന്റെ കടയ്ക്കല്‍ത്തൊട്ട് ഒരു കമന്റ് പറഞ്ഞാല് പിന്നെ ഒന്നും നോക്കില്ല; കൂടെപ്പോരും. വിഷം കാണില്ല. എല്ലാ കള്ളത്തരങ്ങളും അറിഞ്ഞാലും നാമവരെ സ്‌നേഹിച്ചുപോവും.\nമോശം എഴുത്തുകാര് പാവങ്ങളാവും. നല്ല സ്വഭാവം. ആരെയും കുറ്റം പറയില്ല. ആത്മവിശ്വാസവും കാണില്ല. അവരവര്‍ക്കുവേണ്ടി മാത്രമെഴുതുന്നതാണെന്ന് അവര്‍ക്കുതന്നെ അറിയാം. മികച്ച എഴുത്തുകാരെ ആരാധിക്കും എന്നതൊഴിച്ചാല് ഇവരെക്കൊണ്ട് മറ്റാര്‍ക്കും ഒരപകടവുമില്ല.\nഇടയിലുള്ളവരാണ് അപകടകാരികള്. മികച്ചവരോ മോശക്കാരോ അല്ലെന്ന് അവര്‍ക്കുതന്നെ അറിയാം. മറ്റുള്ളവരെ വളരെ ഒബ്ജക്ടീവ് ആയ മട്ടില് വിലയിരുത്തും. ശരിയെന്നു തോന്നിപ്പിക്കും. മറ്റുള്ളവരെഴുതുന്ന മികച്ച എഴുത്തിനെയും വ്യാഖ്യാനിച്ചു വെറും സാധാരണമെന്നാക്കും. തങ്ങളുടെ എഴുത്തിനെ കൗശലത്തോടെ ഇടയില് കടത്തിവിടും. മറ്റൊരാള്‍ക്കു കിട്ടാവുന്ന പ്രശംസകളും അംഗീകാരങ്ങളും എങ്ങനെയും തടയും. മറ്റെഴുത്തുകാരെയും പത്രാധിപന്മാരെയും നിരന്തരം കോണ്ടാക്ട് ചെയ്തുകൊണ്ടിരിക്കും. മറ്റാരെങ്കിലും അപകടത്തില്‍പ്പെട്ടാല് സഹതപിക്കുന്നു എന്നു തോന്നിച്ചുകൊണ്ട് സന്തോഷിക്കും. വിഷമുള്ള ഇനമാണെങ്കിലും തിരിച്ചറിയാന് പാടാണ്.\nചുമ്മാ പറഞ്ഞതാണ്; ഒരു കൗതുകത്തിന് 😉\n‘കാര്യവും കാരണവും’ വായനാക്കൂട്ടായ്മ സംഘടപ്പിക്കുന്നു\nഇ-ലേണിങ് എന്ത്, എങ്ങിനെ?